text:
1985年香港立法局選舉係香港第一次舉行嘅立法局間接選舉,象徵香港嘅代議政制正式開始,當中由區議員組成嘅選舉團有12席;功能組別12席;港督委任嘅非官守議員22席;官守議員11席,當中包括港督,布政司,財政司同律政司四個當然議員.港督仍然係立法局嘅當然主席.
選舉結果改
選舉團選舉改
1985年立法局嘅選舉團選舉係採用「多輪淘汰制」,如果冇候選人攞到超過一半嘅票數,就會淘汰最低票數嗰位,之後選民會再投票,直到有候選人得票過半為止.粗體就係代表當選人.
功能組別結果改
1985年嘅功能組別選舉係用「按選擇次序淘汰」制度,即係如果候選人多過3個或以上,選民就可以按喜好順序揀出啱心水嘅候選人,如果冇候選人喺第一輪得票過半,就會篩走得票最少嘅候選人,之後就會將被淘汰候選人得票當中嘅第二選擇分配畀其他候選人,如此類推,直到有候選人得票過半.
喺呢次選舉當中,只係得工程,建築,測量及都市規劃界需要第二輪點票至分得出勝負.
委任議員改官守議員改
官守議員由4個當然議員(港督,布政司,財政司,律政司)同其他7個官守議員組成.最初7個官守議員係政務司,衛生福利司,運輸司,房屋司,工商司,教育統籌司同地政工務司,後來保安司接替房屋司成為官守議員,行政司就取代工商司成為官守議員.
議席變化改
- 立法局入面嘅議席係臨時區域市政局,佢屬於臨時性質,所以喺1986年區域市政局正式成立之後,呢一席需要補選.結果由劉皇發自動當選.
- 非官守委任議員陳壽霖喺1987年退休,由何承天接任.


c: text/html

text:
T-wolves新希望——Tom Thibodeau
21號朝早起身開電話,見到Minnesota Timberwolves正式公佈請Tom Thibodeau做教練兼籃球事務總裁(其實英文係President of Basketball Operations行先),終於可以鬆一口氣.一個禮拜前先話唔同看守教練Sam Mitchell續約今日就搞掂,證明老闆Glen Taylor一早已經睇中Thibs,而Jeff Van Gundy(!)同臭名遠播嘅Mark Jackson只係煙幕.
1989年Thibs入NBA,第一份工就係響T-wolves做咗兩年助教,事隔廿四年嘅佢已經係一方霸主,不但08年協助Celtics贏總冠軍,之後仲響Bulls建立鐵血防守軍團橫行一時.睇咗T-wolves十幾年嘅我當然開心,畢竟Flip Saunders病逝之後呢隊波好需要一個知道隊波需要乜嘢同自己做緊乜嘢嘅領導者帶住一班有潛質嘅後生仔,而Thibs就係呢種人.兩個攻守都極具天賦嘅選秀狀元Andrew Wiggins同Karl-Anthony Towns有佢指導功力一定更上層樓,容易腦充血嘅Zach LaVine以及未夠硬淨嘅Gorgui Dieng應該會開始百屌成材之路,後備席上嘅hustle guys好似Shabazz Muhammad同Nemanja Bjelica都會得到唔少機會(Adreian Payne就要視乎佢有冇可能開竅),至於我最愛嘅Ricky Rubio⋯⋯比起佢會唔會受惠於Thibs——單計防守同控制節奏已經唔係問題,我更希望佢可以保持住今季明星賽後嘅進攻效率,難得可以擺脫史詩級貧攻嘅惡名呀⋯⋯
當然有利就有弊,Thibs出哂名死操爛操,Rubio呢啲玻璃腳真係要求上天保佑.而且佢嘅調度都算係保守,信你就用你唔信你就可以去守死Gatorade(Doug McDermott就係例子),對於需要上場實戰吸收經驗嘅年輕球員唔係好事,而上一段我數咗嘅八個T-wolves都係廿七歲或以下,仲有Tyus Jones同埋未選嘅今屆選秀,playtime分配係一個問題.另外就係Thibs會加盟係因為可以兼任有最終話事權嘅籃球事務總裁,未做過呢個位嘅佢會成功如Gregg Popovich定係好似今季嘅Doc Rivers咁真係冇人知.
不過點都好,Thibs絕對係現時市場上嘅最佳人選,可以得到佢唔單止係Papa Glen最佳生日禮物,亦係T-wolves fans自後KG時期嘅最大喜訊,霉足十二季喇,2016-17球季呢班puppies一定要長大成狼,趁KG好大機會係最後一季威返次.

robotstxt: allowed

filter: keep


text:
以我所知.... 現時香港共有三間公司,係正式向日本 Sanrio 買版權生產 Sanrio characters 既貨品.....
〔一〕位於青衣既 Daniel & Co. -- 瑞華行,係香港玩具公司既老大哥,亦係香港 official 既日本 Sanrio Dealer,除左代理日本既 Sanrio 精品於本港出售之外,仲會係香港生產 Sanrio 公仔既產品.Daniel & Co. 亦即係由細陪到我大既 Sanrio Gift Gate 專門店既母公司.
〔二〕位於觀塘既 Ellon Gift Products Ltd.,出產琳瑯滿目既公仔產品,大家成日見到既 Thomas 火車頭,多啦 A 夢,姆明等等,就係呢間公司出既.不過佢同 Gift Gate 最大既分別,就係只會自己生產,並冇代理日本 Sanrio 既貨品.而佢既 outlet 就係大家經常係大型百貨公司都會見到既 Manis 勒!目前 Manis 應該只有一間專門店位於上水,其餘都係以 consignment counter 形式於各大百貨公司駐場.
〔三〕位於長沙灣既 Grand Smart,主力係生產 Disney 貨品,以香港自家生產 Disney 貨品黎講,可以話係一哥!而佢既 outlets 相信都係冇人唔識既,就係梗有一間係左近既 ---- Trendyland.
第一間版權持有人,似乎係最有實力同資源去出產或搜羅 Pekkle 既貨品係香港出售,可惜近幾年都鮮有 Pekkle 既貨品出現!可喜既事係,係佢新出既 12 款 2008 年既 Date Book 當中,竟然都預左 Pekkle 成為一份子,連 Schedule Book 都有 Pekkle 份,係我印象之中,上一次佢地幫 Pekkle 出 Schedule Book 已經係 for 2005 年用,即係 2004 年既 products lu..... Date Book 就更加係第一次見..... 真係值得令人興奮既事呀!
至於第二間,相信佢拎 Sanrio license 都係近十年既事,不過佢出既 products,係最實用既,例如鬧鐘啦,magazine file 啦,相薄啦,passport holder 啦,八達通卡套啦,磁石啦,雨傘啦!我全屋有十把以上 Pekkle 既直遮同縮骨遮,都係呢間公司既出品,雖然實用,不過實在太靚啦!真係唔捨得用呀!佢曾經係瘋狂咁出 Pekkle 唔同類型既產品,差 d 要破產,不過近呢兩,三年,又好似靜哂落黎,一年之中,只係偶然先會見佢出一,兩樣 Pekkle 既 product!除左最基本既 Sanrio character 之外,反而主力出番 Kerokerokeroppi 既 products,有時見到 d 好實用又靚既 products 時,都抱怨點解唔出埋 Pekkle 呢?
最後既 Trendyland,近兩,三年可以講得係冇出過 Pekkle 既用品,曾經都瘋狂一時出 Pekkle products 既 Trendyland,記得係 2003 年,佢地有一系列係以黃色做主色既 Pekkle 產品,竟然將〝Ahiru No Pekkle〞既名,寫錯成〝 Aniru No Pekkle〞,作為超級 fans 既我,當然係好痛心啦!仲記得當時我向 Trendyland 既 sales 反映佢地印錯左個名,個 staff 回應我話會同公司反映喎... 不過最後都係冇改到... 我當然唔係咁天真,以為佢真係會幫我向佢公司反映啦!只係作為 Pekkle fans 既我,見到有錯,又點可以〝啞忍〞呢? 其實 Trendyland 都偶有佳作,好似係 2003 年出品既杯墊,一盒有四件,真係好靚嫁,我當時都忍唔住買左 3 盒嫁!
Pekkle 係香港可唔可以長存落去?佢既命運會係點?真係好睇呢三間拎左 Sanrio licnese 既公司既取向,如果佢地唔再生產 Pekkle 既 products 既話,Pekkle 好快就會係香港絕跡嫁喇!希望佢地會繼續推出 Pekkle 既產品啦!


text:
誰最恐懼 721?
話說江永祥响一個訪問裡面,被問及 721 果陣,提到一啲事實,結果惹嚟咗一場風波.我諗江 SIR 作為警察公共關係科嘅一名要員,應該非常清楚,有啲嘢,其實唔太方便以警方嘅身份評論,但佢仍然選擇去觸碰呢條界線,我就反而覺得,喺非常高明.見佢諗清諗楚慢慢講,內容雖然碰界,但唔算踩界,所以班黃媒想借呢單嘢嚟煮佢,就真喺唔使旨意.
今次江 SIR 作出少少犧牲,向大家拋出咗一個錦囊,不過似乎各位反對黃黑嘅各界人士,到依家都仲未意識得到.
罪惡嘅不歸路
其實,事態發展到今時今日,果班黃黑之徒,以及支持佢地嘅假和理非,已經走投無路.依家惟一可以 KEEP 住呢場運動嘅,就喺有理冇理,乜叉都屈哂啲警察,總之就以一切手段,保住黑警嘅假象,同仇警嘅情緒,其他乜嘢訴求,都已經唔再重要.或者簡單啲講,仇警呢招,一旦失效嘅話,包裝罪惡嘅糖衣粉碎,整場運動,就會即時瓦解!
我唔喺講笑,點解會搞成咁?因為佢地走上咗罪惡呢條不歸路,惟有繼續抹黑警隊,先至可以令到罪惡合理化,先至可以維持呢場運動.THAT'S WHY 佢地當 721 好似命根咁,難得呢隻萬花筒,呃到一大班自以為好醒同中立嘅儍仔轉軚,令到形勢逆轉,將大量市民,轉化成佢地犯罪嘅護盾.你想翻案?佢地真喺會同你死過!
721 萬花筒
所以江 SIR 輕描一句,就惹嚟黃黑陣營極大嘅反彈,黃媒群起反擊.人地只喺話「有一班人」帶咗一班示威者到現場,牽引咗成件事嘅發生,其實呢個講法,冇乜大不了.但有一個人,就即時對號入座,發哂難渣咁,唔知呢個人,咁緊張做乜?
當日,一個外區議員,帶隊走入元朗搞事,根本就喺眾所周知,擺到明响現場,同班黑衣人一齊挑釁當地居民,但竟然冇人去質疑.反而一個當地議員,响另一個唔同嘅時空,跟當地人握個手,講句鼓勵嘅說話,就俾人一口咬定勾結乜嘢黑社會,本來就已經講唔通.但可惜果位當地議員,見自己處於下風,就選擇咗避重就輕,你逃避,人地就梗喺乘勢追擊,結果就連個議席都輸埋.
黃黑嘅死穴
所以,各位反對黃黑嘅各界人士,唔好再逃避啦!仲以為 721 對你地不利嘅話,就喺嚴重錯判形勢.黃黑陣營之所以有咁大嘅反彈,喺因為有人點中咗佢地嘅死穴,佢地攬得咁緊,其實已經露哂底.你地唔單止唔應該逃避,仲要借江 SIR 呢單嘢,將 721 重新擺上枱,團結各方嘅輿論同文宣力量,將事實嘅焦點,移離無辜嘅執法者,糾正返去果啲罪魁禍首度,集中火力,群起鋤爆佢地呢個死穴.
我想問大家,究竟喺邊個,最恐懼 721?
答案呼之欲出!
事情最近兩月終於慢慢見到曙光,但願香港以後能認清方向,發揮自身優勢更上一層樓.


text:
大家都知所有女人都想永遠保持青春,十年如一日,不過就算平時點保養都好,一生完BB,身體狀態就好易下滑,連同皮膚狀態都變差,特別係個眼袋大咗勁多,真係搞唔掂.不過原來我身邊啲媽媽級朋友都同我一樣有眼袋問題,叫我試下Perfect Mama R6去眼袋療程,我本身都仲諗緊Perfect Mama R6 好唔好,得唔得架,直至我見到Facebook有好多KOL都分享R6嘅療程體驗,睇睇下又好似幾好喎,依家仲要有免費體驗,如果仲一直猶豫Perfect Mama R6 好唔好呢啲問題,分分鐘錯失呢個免費去眼袋嘅黃金機會.
雖然今次係免費體驗,但我都想借今次機會了解Perfect Mama R6 好唔好,希望俾到少少意見咁多位媽咪啦.身為一個精明嘅媽媽,上去做療程我都有search下解Perfect Mama R6嘅基本資料,我發覺唔單止我,原來都有好多人係論壇問Perfect Mama R6 好唔好,睇嚟大家都對呢個問題好好奇.講返正經野先,原來R6去眼袋療程可以改善眼部微循環,促進眼部脂肪代謝,將眼袋的脂肪透過新陳代謝而排走,從而減輕眼部浮腫,仲會撃退黑色素,踢走黑眼圈.聽落就好好,滿足晒我嘅需要,但都要試咗先,睇下係咪真係咁堅.
本身我就想快啲體驗Perfect Mama R6,真人實測Perfect Mama R6 好唔好,但Perfect Mama 嘅員工就同我講已經Full Booking,最快都要一星後,心諗R6有無咁hit呀.不過唔緊要啦,多人book點都好過無人問津.到咗療程當日,我都有啲緊張,始終第一次做關於眼嘅療程,不過為咗試真啲R6,最緊要係想知道Perfect Mama R6 好唔好,我專登唔搽任何眼霜,睇下療程後效果明唔明顯.
上到去Perfect Mama嘅分店,俾我嘅第一印象就係好寬敞好靚,唔知係咪個環境好舒服,啲員工睇上去都特別靚.咁坐咗一陣之後就有治療師帶我入房,詳細了解我嘅眼袋問題,仲會簡單介紹下R6去眼袋療程嘅原理.治療師都好細心,佢會問我個眼袋幾時變得嚴重,仲會了解我嘅生活作息同習慣.之後佢就簡單介紹R6去眼袋療程,唔聽唔知,原來R6係一個無痛,無創,無恢復期嘅療程,唔會留下任何傷口,做完都可以已經約朋友出去,啱晒我呢啲成日要照顧BB嘅媽媽.講咗之後,終於正式做療程,試下Perfect Mama R6 好唔好啦!
不過講真,體驗R6嘅過程真係無咩特別,總之都係清潔完眼周範圍之後用眼袋槍探頭碌呀碌,碌呀碌,全程無咩特別感覺,只係熱熱地暖暖地,都好舒服架.講到呢度,我諗大家都好想知Perfect Mama R6 好唔好,放心我依家就會分享Perfect Mama R6 好唔好嘅意見.
其實Perfect Mama R6 比我想像中好,雖然我之前已經做咗好多Research,知道Perfect Mama R6最嘅賣點就係RF射頻技術,以為淨係可以去眼袋同淡化黑眼圈,點知仲可以改善眼紋,做完之後幾日隻眼都無咁腫.Perfect Mama R6做一次已經有咁好效果,真係可以幫到我去眼袋去眼紋去黑眼圈.如果你問我覺得Perfect Mama R6 好唔好?我梗係覺得好啦,因Perfect Mama R6效果做一次可以last好耐,我諗如果有眼袋嘅人肯定會睇住個眼袋做一次就收細一啲,脂肪慢慢溶解流走曬,做做下就無咗眼袋架啦!
Perfect Mama R6 好唔好?個人覺得真係幾好,好似我呢啲生完BB就殘咗好多嘅人,真係好Work好有用,所以我已經決定咗join曬Perfect Mama R6成個療程,而且Perfect Mama R6嘅都唔算好貴,只係1888/10次,絕對負擔到.如果大家都仲諗緊Perfect Mama R6 好唔好,我建議大家真係免費體驗一次先,保證你唔會後悔!
同埋見佢好多treatment 都有免費體驗,(禁入嚟)去佢地Facebook 到留意下啦!!


text:
(Freshgrad練功!)點樣喺屋企提升競爭力?(硬實力篇)
武漢肺炎疫情消退之日遙遙無期,相信各位嘅未來計劃都被大亂曬,有少少不知所措,尤其係各位fresh grad! 如果你覺得喺呢個時勢要搵工真係好困難好徬徨,可以趁被困家中嘅呢段時間提升自己喺職場上嘅競爭力.
- 1. 學Graphic Design同剪片
而家好多僱主都期望員工識少少設計,咁就可以一個人做兩個人嘅嘢……如果你都覺得CV上面啲skills唔夠豐富,唔想遇上dream job時唔夠人爭嘅話,學多幾樣嘢傍身都唔錯!網上有好多教學資源,睇住Youtube就可以一步步學識用唔同software,或者學吓學吓做埋Youtuber呢?
- 2. 學整理儀容同化妝
喺屋企頹得太耐,出街又要戴眼鏡同口罩,成個人都謝咗幾倍.各位俊男美女可以花少少時間睇吓人哋嘅打扮心得,再整理吓自己嘅面試戰衣,等自己keep住喺戰鬥狀態!
可以睇埋以下有關搵工衣著打扮嘅文章:
(見工貼士)秋冬面試衣著指南2019
(女同學見工衣著指南)見工手袋都有好多花款!
(我要做精英2)嚴選3間影CV相Studio!
用潤唇膏卸全面妝?三大外出補妝小敝步
- 3. 學吓文書處理技巧
Excel嘅操作技巧博大精深,有好多公司甚至會喺面試嘅時候測試同學嘅Excel技能.如果自問對於Microsoft Office唔太熟悉,除咗去Youtube睇片之外,可以嘗試去LinkedIn Learning到上免費課堂,只要通過測試仲可以將技能擺喺LinkedIn Profile到添!
- 4. 掌握職業市場最新動態
要搵到好工,首先要夠八卦.當你清楚知道而家職業市場上面咩職位同技能最搶手,又有咩同類型嘅職位,到時候面試就可以對症下藥,講中面試官想要嘅嘢!如果想貼緊啲職業市場嘅最新資訊,除咗多啲留意啲招聘網之外,可以定時定候去uFinance嘅大專生荀工推介同搵工Guide,我哋會發佈最新嘅招聘資訊同埋搵工tips,全方位幫各位同學裝備自己!
- 同學仔只要係早上申請,最快可以係下午就拎到錢
- 同學仔文件交齊,98%機會申請獲批
- 提早還款唔會收同學仔任何手續費或罰息
- 整個申請到還款過程 uFinance 不會收取同學任何手續費
唔少同學都會有財務需要,例如交學費,交卡數,Hall Fee, Exchange等,uFinance 為學生提供現時市場上最簡易申請低息學生貸款滿足你嘅財務需要,讓你可以擁有一個無壓力而又充實嘅校園生活.


text:
東網電視體育台製作嘅傑志特約節目《傑志情報站》,第二集今日有得睇啦!「末代港甲」冠軍傑志,聽日(10日)就會喺泰國出戰球會史上第一場亞冠盃資格賽,對手就係泰超勁旅春武里,為咗今場硬仗,傑志上下都準備充足,務求可以逢關過關,如願取得亞冠盃分組賽嘅入場券.
傑志大軍除咗喺主帥摩連拿率領下,積極進行不同戰術嘅練習外,幾名主將包括中場林嘉緯,後衞列斯奧,曾至孝,同埋龍門王振鵬,就喺體育台兩位Sporty Girls,靚女主持Iris同Cathy穿針引線下,去到由港產世界泰拳冠軍向柏榮師傅主理,位於灣仔嘅Bomber Gym,進行泰拳特訓.「向師傅」仲叫埋首席女弟子,現任香港泰拳54公斤級女拳王Nana曾海蘭,幫手操傑志4子同2位Sporty Girls.雖然係速成班,但過程絕對「冇血有汗」,各位傑志嘅球迷, 一定要捧場啦!
介紹:無論喺中學定大學,都係學校籃球代表隊成員嘅佢,籃球場外溫文有禮,陰聲細氣,十足鄰家小女孩般可愛;籃球場內卻戰神上身,孔武有力,唔講以為係男人嚟!雖然睇本地波日子尚短,但係就非常欣賞亞協盃神射手巴倫古素嘅射術,同埋覺得主教練摩連拿充滿拉丁成熟男士嘅魅力.
介紹:人稱「勁抽妹」嘅佢百足咁多爪,入行未夠一年,已經見過無數大場面,包括上年去到世界盃主辦國巴西採訪,啱啱仲去完英國親身體驗連場英超大戰.本身係籃球健將嘅佢,亦十分鍾意睇本地波,傑志球員中最Like中場林嘉緯,除咗因為佢好波,最主要大家都係愛狗之人.


text:
(田原香滴雞精 vs 老協珍熬雞精)功效價格等一次比較邊隻好?
- 健康
- by Carrie
- 2020-11-12 15:26:30
最近二小姐Ruby要準備DSE公開考試,睇見佢有時捱夜捱到好攰,為左補一補返個身體,我就買咗可以提神嘅田田原香滴雞精同鴻福堂滴雞精比佢.而咁啱何師奶朋友要團購,就送左盒老協珍熬雞精比我.呢幾間台灣既老協珍熬雞精品牌都係香港比較出名,今次就攞來比較下:一個係由養雞開始,專門做滴雞精嘅田原香;另一個係賣乾貨有80年歷史,但呢幾排先出左熬雞精嘅老協珍,鴻福堂滴雞精咧.究竟滴雞精同老協珍熬雞精有咩分別呢?整理咗啲資料比大家,快點參考吓睇下點樣揀最啱自己嘅滴雞精啦!
「滴雞精」係唔加水慢火燉滴;「熬雞精」係加水同豬肉熬煮
Search咗官網資料,原來佢哋嘅製作方法都好唔同.田原香滴雞精是依循古法,將全隻 放山養土雞放入特製嘅黑陶鍋到,木炭高溫慢火燉滴八個鐘,全程唔加一滴水,所以叫做「滴 雞精」;老協珍熬雞精係用高溫熬工法,利用蒸氣加熱,喺雞精裡面加入豬腩排同水,用熬煮 嘅方式就稱做「熬雞精」. 其實無論係鴻福堂滴雞精或者老協珍熬雞精或是田原香滴雞精,兩種都係補身湯水,可以當係孕婦補品,啱晒孕婦由陀B養胎飲到產後進補,坐月調理;平時亦好適合當補身湯水,比成年人同老人家保健養生.何師 奶,Kelly同Ruby都可以飲嚟補充體力.
揀多元發展嘅老協珍熬雞精?定係專心一致做嘅滴雞精?
但究竟滴雞精邊隻好?滴雞精比較,由品牌歷史講起,老協珍係80年前喺台北賣燕窩同 鮑魚起家,賣咗幾十年,到2013年先推出「熬雞精」.而田原香係由養雞起家,2005年創立 品牌就專做滴雞精,係2012年仲得到係台灣出曬名難拎嘅健字號認證. 因為田原香嘅雞係佢哋自己放養嘅走地壯年雞,為咗追求健康,養嘅過程唔用藥,唔打激 素,可以最清楚知道雞嘅健康狀況,喺官網仲可以見到製作滴雞精嘅video,全程唔加一滴水 最精華.老協珍因為主要係賣乾貨,佢哋老協珍熬雞精係同雞廠合作,揀用老母雞製作熬雞精,過程 中就加左豬肉同水去熬煮.
(截圖自田原香官網)
(截圖自田原香官網)
(截圖自老協珍官網)
每包嘅營養都含3.7g蛋白質,價錢卻相差$6.9
比較鴻福堂滴雞精同熬雞精嘅營養,兩樣都有細分子蛋白質,胺基酸,胜肽.田原香一包有 60ml,老協珍一包有42ml,不過細心d比較,如果飲一包可以得到嘅蛋白質係一樣,點解唔揀 一包有成隻雞精華嘅滴雞精?加豬肉,加水仲算唔算雞精華?豬肉同雞肉嘅比例係幾多,會不 會好肥?
好多人在意嘅仲有滴雞精價錢,佢哋飲一包可以吸收到嘅蛋白質係3.7g,但價錢,老協珍熬雞精$51.4/包,特價最多可以到$43.8/包,不過就要買到20盒先可以咁平;而田原香滴雞精 係$44.5/包,儲值會員跟等級都會有唔同嘅折扣同埋優惠,最高級既會員可以平到36.49/包.
星級用家信心代言,包裝大方適合送禮
老協珍熬雞精係常溫版,個袋係佢哋同日本製袋廠合作,用四層無透光材質嘅袋裝起,保 存期限可以放到18個月,適合一次買來囤貨.田原香滴雞精和鴻福堂滴雞精有出冷凍版同常溫版,冷凍版需 要擺入冰格,保存期限只有6個月,常溫版就唔使放喺雪櫃,可以放12個月,想飲時再用會員 儲值金提領,就冇時間限制.
佢哋都搵長期用家做代言人,老協珍熬雞精係徐若瑄代言,田原香滴雞精係林志玲代言, 都係亞洲凍齡女神.兩個品牌嘅包裝都好醒目,睇落好大方,好適合當係禮物送比親友.
邊隻最啱自己?建議聽下專業人員介紹
老協珍熬雞精和鴻福堂滴雞精喺萬寧可以買到,田原香滴雞精喺Watsons都有,係無藥材口味,呢次我係 去佢哋專門店買嘅,因為佢哋有成十幾種口味,每款都係同中醫師,營養師合作,唔同體質嘅 人可以揀適合自己嘅滴雞精.我幫Ruby揀咗常溫版原味滴雞精,呢款係每月排行第一位既hot item,加咗枸杞,紅棗,黑棗同黃耆,知道枸杞對眼睛好,特別啱晒捱夜讀書嘅學生同成日對 住電腦嘅打工仔.有啲人唔想飲有藥材嘅滴雞精,就可以揀無藥材滴雞精.
其實呢幾種滴雞精嘅味道都唔錯,好似雞湯咁樣.講到方便,萬寧,屈臣氏都買得到,都 幾方便.不過我同大家建議去專門店聽專業嘅人員介紹,每個人嘅體質都唔同,唔可能一種滴 雞精配方就可以啱晒全部嘅人.要健康,就要揀最啱自己同屋企人嘅,唔好淨係信曬廣告至得架!
相關文章推薦閱讀:
(比較滴雞精)鴻福堂滴虱目魚精 vs 田原香滴雞精邊隻好?一文了解清楚!
詳盡比較滴雞精價錢 田原香滴雞精vs王朝滴雞精vs老協珍熬雞精 (連套裝價)
魚精,滴雞精邊隻好?一文比較田原香滴雞精 vs 鴻福堂滴虱目魚精


text:
「有病」
相信大家呢兩日都留意到「中華基督教會基真小學」小五女生係校內墮樓嘅死因研訊.而係昨日,死因庭裁定「羅芍淇」嘅死因存疑.我諗無人會質疑嚟個裁決,事關如果你有睇嚟單案件嘅來龍去脈,真係匪夷所思.作為辦學者,為人師表,點解可以「一派胡言」?真係擘大眼講大話,唔通佢唔怕夜晚發惡夢?真係非常認同裁判官高偉雄所講「完全唔見為人師表應有嘅態度,同對學生嘅關心」!
「痴線」
點解有個細路墮樓可以處理得咁兒戲?點都係一條人命!唔通學校嘅聲譽比起一個小學生嘅性命更緊要?而啲口供先至離譜!一個墮樓嘅人點會無事仲可以行得?咩嘢叫做學生要離開班房,你無辦法,管唔到?仲要賴個細路食咗咳藥水而令到神智不清,所以一個身高得一點四米嘅人可以越過一個一點三米高嘅圍欄而墮樓?係唔係痴咗線呀你哋?仲有點解第一時間唔係打九九九報警而搵「聖約翰救傷隊」呢?
「謎團」
嚟班所謂嘅副校長,訓導主任,老師同職員,真係離晒大普!我諗大家都好似我咁,會有一大堆疑團.一個人墮樓竟然會好似瞓咗?梗係瞓咗喺度啦,冇晒知覺就梗係瞓係度啦,唔通企係到咩?如果唔係自殺,咁點樣先可以跨過個圍欄?除咗俾人係後面推或者俾人掟落樓,我真係諗唔到其他原因.另外邊個會諗到小朋友最安全嘅地方竟然發生啲咁嘅事.而老師係有責任去管理同教育我哋嘅下一代.但係香港而家嘅辦學者竟然出現啲咁嘅人同事,咁仲點信得過比自己仔女係香港讀書呀?


text:
「香港」
今個長假期應該係香港咁多年嚟最香港嘅長假期.因為首先無咗好多遊客,尤其係內地遊客.除此之外,所有香港人因為個肺炎都無得去旅行,個個只可以乖乖地咁留係香港.不過亦因為近日香港嘅疫情有所紓緩,個個好似當無事發生,好多地方都好多人.不過大家都困咗係屋企一段長時間,尤其係啲小朋友,所以開始恢復少少活動真係在所難免.希望疫情快啲過,最起碼香港可以回覆正常先!
「夏天」
好難得嘅一個陽光普照嘅長假期,唔知真係覺得夏天已經開始咗.好多人都忍唔住要出去行一行,咁就梗係啦,因為至少過去十四日香港都無新嘅本地感染個案,所以大家都叫做可以鬆一鬆.相信大家過去幾個月都改變咗好多,只係大家都想唞啖氣.係無得去旅行,去睇戲同其他娛樂嘅情況下,唯一可以做嘅就當然係去沙灘同郊外啦.睇下個啲沙灘幾多人!
「外遊」
今次嘅疫情可以話係幫大家返璞歸真,因為真係無嘢好做.四日假期話長唔長,話短唔短,對於家長嚟講其實又真係無乜分別.當然如果小朋友大啲嘅都或者可以盼望佢哋今個月可以復課,只不過如果仍然係幼稚園嘅階段,相信今年佢哋返學嘅機會真係微乎其微.無得去旅行嘅香港人應該好唔慣,只不過幾時先至有得去?相信今年都應該幾難!不過相信仍然有啲人都係會搵命博,玩咗先算!


text:
近年長駐內地嘅張衞健話,娟妹係佢最好嘅圈中異性好友,所以點都要嚟追思會.臨走,仲同劉志敏大力擁抱,一切在心中.
媽咪姐
羅慧娟傳教無界限
羅慧娟嘅追思會上個禮拜四( 12日)响銅鑼灣同福堂舉行,近百圈中好友同教友出席,大家都話從未見過一個人可以咁樂觀咁面對自己嘅死亡,所以嗰日羅慧娟老公劉志敏都盡量以笑送別太太:「响追思會上派嘅書籤, DVD同紀念冊,阿娟都親自去完成,佢只係想話俾人知,如果信主耶穌基督,死亡只係去個更好嘅地方,冇乜好怕!」娟妹以自己嘅實際行動感動每一個人,就連响同福堂街口賣燒賣同雞蛋仔嘅小食店老闆,都俾娟妹感動.
事緣媽咪姐响追思會嗰日去買雞蛋仔,老闆娘見我着到一身黑,就問:「你係咪去娟妹追思會?佢生前經過我哋呢度去教會時,成日都幫襯我買燒賣㗎,又會笑笑口咁叫我哋兩公婆信主,仲話可以親自幫我哋兩個入教會.佢份人又靚又好人,真係覺得佢好似個天使咁㗎!」無論生前死後,做咗少奶奶嘅娟妹都咁親民,熱心傳教,雖然媽咪姐無宗教信仰,但都祝福佢一路好走!
鄭秀文嗰日都有去追思會,仲用保母車載埋息影女星姚煒(趙世曾前妻,左一)同昔日美女主播葉雅媛走,估唔到佢哋原來咁 friend!
娟妹生前經常幫襯呢間小食店,老闆娘雖然唔願出鏡,但猛讚娟妹好好人.


text:
上星期大家有無睇喺香港舉行嘅國家盃場地單車賽 (UCI) 呢? 好開心同大家講返,Zyphr 有幸成為本年度 (2021年) UCI 國家盃場地單車賽嘅官方運動服裝供應商!
場地單車係香港其中一項最具代表性嘅運動.香港「女車神」李慧詩喺2012年倫敦奧運會代表香港贏得單車女子競輪賽銅牌,令香港人開始認識到場地單車呢種運動,上星期李慧詩出戰強項爭先賽,盡顯王者本色,過關斬將後於決賽兩戰兩勝日本對手小林優香 (Yuka Kobayashi),強勢奪金,可喜可賀.
場地單車講求專注,耐力同堅持,係最苛刻嘅運動之一.運動員需要喺比賽中時刻保持最佳狀態,就好似 Zyphr 嘅理念一樣: 創造全球性能最強嘅運動服裝,以滿足運動員嘅訓練同健康所需,令佢哋能夠發揮出應有嘅水準.
香港單車聯會希望能夠邀請一個關心香港運動員,熱衷體育賽事,以及提供創新性能運動服裝嘅本地運動品牌成為 UCI 國家盃場地單車賽嘅官方運動服裝供應商.而隨住世界朝著性能以及生活方式邁進,佢哋非常鍾意 Zyphr 能夠透過服裝將性能及日常生活連接,認為我哋係合適嘅代表.所以,當我哋收到香港單車聯會嘅邀請之後,我哋毫不猶豫就應承咗.
喺疫情之下要舉行國際性嘅活動並唔容易,而是次比賽能夠有幸如期進行,實在係令人亢奮! 今年嘅 UCI 國家盃場地單車賽喺上周未13至16號舉行,有來自超過20個國家嘅選手前往香港參賽,而呢次亦都係香港第一個有海外運動員來港出賽嘅體育盛事.雖然比賽將閉門舉行,不對外開放,但4天都有電視全程直播.
大家好,我係Jason Yau 今年26歲,Zyphr 運動品牌嘅創辦人.細個嘅時候已經好鐘意運動因為見到運動員要贏就一定要附出.平時除咗工作以外,我好鐘意睇波同打泰拳.
分享連結:


text:
(體路專欄)上星期日係nike5人賽決賽日,先恭喜淦源成為公開組冠軍,一如以往,我地夏體硬都拉隊去麥花臣踢表演賽,今年玩法仲有d特別,就係唔係踢5人,而係踢4人賽.
相信當日有去麥花臣既朋友,都會見到有一個大蚊帳咁款既野,個4人賽就係裡面個細場踢架喇,玩法同5人賽有咩唔同呢?簡單黎講:
一,就係兩隊都無守門員,禁區內唔俾掂波,假如攻方掂到就守方罰球,守方掂到攻方就射點球,而點球就放係中圈踢,無人守龍,射埋去中就有架喇.
二,邊隊失第一球,就要減一個人,即係3打4,呢個時候邊隊攻入第二球就當贏,即係話攻入第一球既意義就係令對面踢少個,自己有優勢,亦都鼓勵輸果隊放膽進攻.
咪以為3打4踢多個一邊一定有著數喎,根據nike提供資料,呢個玩法係巴西試玩既時候,通常都係踢少個果隊贏,我地夏體硬當日分成兩隊,對住踢小球出曬名,同樣分兩隊既milk,A隊居然有4勝1和2負佳績,實在值得開香檳.
由於當日唔打龍門,所以兩位門將可樂暉同黑龍波,就分別為A,B隊串演前鋒同後衛,由於可樂暉近年龜縮係大埔郊區過住d半退休生活,足主我都俾足機會佢過下腳癮,有點球都俾佢射,點知佢真係射出一腳秒速唔夠三米既地波入網,全場賽事不斷奮身攔截,又一次令大家跌眼鏡.佢賽後同我講,話成世仔未試過踢波踢得咁開心,男人老狗講到喊苦喊忽咁,我話你唔洗多謝我,你多謝富足主就得喇,如果唔係富足主缺席,以佢老人家既方丈性格,唔好話出黎踢,執波都無你份呀!
國足主


text:
朋友喺FB出咗一篇「做男人當如比達」,我亦都相信家傳戶曉既比達都係唔少中佬覺得貼地既人物.對於自細已經浸淫喺動畫上既自己黎講,去到而家既年紀當然都覺得比達發出既光芒好吸引.不過我心目中排第一既真男人並唔係佢,而係另有其人.
唔知有幾多人開始睇輕小說?我一開始接觸既兩本輕小說,一本叫《刀劍神域》(ソードアート・オンライン),另一本就叫做《驚爆危機》(フルメタル・パニック!).而我所憧憬既角色就係《驚爆》入面既男主角相良宗介.先介紹下呢個奇妙既角色......由細到大都好似野狗咁係戰場環境長大,令佢缺乏喺和平既國度生活既常識:用C4炸爛學校儲物櫃,喺學校唔同地方放置地雷,用真槍玩機舖既射擊遊戲等.不過,一個毫無常識可言既傭兵竟然被命令要保護一間高中既學生,爆發出無數既笑話.
如果以一般人既角度黎睇,或者會覺得「呢個男主角就係一個笑料」,畢竟因為自己既毫無常識而經常出醜,亦成日搞到女主角日日夜夜都吐槽佢.在於我而言,我反而覺得宗介就係一個真男人.對任何事都異常認真,不苟言笑,甚至係一開初秘銀選拔傭兵嗰陣俾上司討厭,覺得「呢個細路唔令人討好」;但正因為呢種性格,佢先係一個值得信賴,可以將自己生命交託俾佢既好隊友.另外,一個一心一意去守護自己心愛女人既男人,為咗保護佢出盡洋相,甚至可以向上司以至成個組織抬槓,又或者隻身一人去對抗敵對組織,就只係為咗將心愛既女人救返黎.咁樣既男人唔通唔耀眼咩?
個人會咁鍾意宗介既原因係佢唔似其他男角色咁,配上一堆中二既對白,講啲完全唔符合年齡以及背景既野.佢曾經對女主角講既一句「在獵物面前舔舌頭,是三流獵人的行為」正正說明咗佢既辦事方式:俐落,灑脫,唔留手尾.當然,伴隨住同女主角一齊生活既情況下,開始慢慢見到宗介既變化.九龍一直喺度強調以前既「卡西姆」(即係宗介)係幾咁純粹,而家就好似混入咗雜質一樣,喺香港篇嗰陣甚至指佢淪為尤如喪家狗既存在,連俾九龍殺既資格都無.我倒覺得正因為多咗佢口中既「雜質」先令宗介更似一個人,甚至乎係一個男人.唔係話毫無雜念既人唔好,好似《龍珠》入面既悟空曾經都係我地所憧憬既角色;但係當人逐漸咁成長嗰陣就會發現無乜人可以專心致志咁做好一件事而可以唔理世俗既眼光,所以大家先開始鍾意依然追求目標但會考慮家庭既比達──因為佢先似係一個活生生既男人.
最後,如果有興趣睇《驚爆》既動畫版的話,歡迎你地由一開始睇起.由無印到校園篇,The Second Raid,然後就到準備播出既Invisible Victory.如果唔係既話隨時會有睇唔明既劇情架.


text:
7個月時趴喺度開始腳撐撐咁,但就未識爬,持續咗好多日.後來開始會「扇」住咁向前撐,加上雙手向前爬,慢慢就真係識爬啦!一日一日咁進步,三幾日就真係爬!好快.
8月尾識得瞓低再起身,又突然識發出「爸爸爸」嘅聲音(雖然有時講到「把把」聲),係佢第一個識講嘅字!唔知佢又知唔知道點解呢?
之後我教佢講「媽」,佢好快就學識啦~不過未掌握到係點發音,所以都只係間中聽到,有時都唔係好正,但見到佢個嘴係度努力緊,哈哈!
至於爬行就愈來愈熟練啦!訓低左,會轉身,然後雙手撐起,再用埋雙腳,加PAT PAT向後坐,咁就成功坐到起身啦!
最攪笑嘅一樣嘢係,唔記得係由6個月定7個月開始,佢開始識學我咁,將個口痴埋人哋隻手度bu人!初時都唔太肯定,之後就好肯定啦!好可愛呀…
仲有就係識得自己拎住張被同人玩peekaboo,即係佢瞓低時拉住張被,跟住用力將張被拉高遮住自己塊面,然後再大大力咁拉返張被落嚟.原來咁細個BB已經學識咗兼且會主動撩人玩,好過癮!(同哥哥相隔6年,我幾乎咩都唔記得哂)
不過食野方面就差D…..
一開始時係餵糊仔,到六個月大時開始試行BLW,不過都有俾下糊仔同粥仔.差不多八個月大前,由於我同哥哥去左旅行,只得工人照顧佢,所以叫佢餵返粥仔/糊仔,夜晚爸爸係屋企先俾FINGER FOOD佢食.到我地返黎之後,就全面BLW,冇再俾粥或糊仔.
可能之前習慣左俾人餵食多,佢唔係次次都肯自己拎野食.通常係一開始時好有興致咁拎黎食,但食食下,可能攰/D野唔好食/難吞等等我都唔知係咩原因,總之好多時食左十至二十分鐘就會喊,甚至更短時間!仲要係喊到你要抱佢先收聲,好似有D抗拒食野咁.
試下佢係咪真係唔想食,餵佢,佢又食喎!!心諗:死啦~佢一定係要人餵啦!
呢個情況一直都係咁上下,減少左餵佢,但因為太浪費食物(有時只食到4份1咋),而餵佢又肯食,所以都會忍唔住去餵佢,佢肯食我個心又好過D!我又心諗:呢D唔係糊仔粥仔,佢亦都慣左食呢種食物,即係佢已經識得食野要咬/啜,咁就算我餵佢,佢都唔係話一啖就同我吞左去丫!同埋我覺得小朋友係遲早唔俾大人餵,要自主嘛!所以佢學識左咀嚼同點食野既技巧,我都OK!不過就要慢慢咁減少餵佢,同埋要諗諗方法點攪,都幾頭痕.
關於迪士尼美語世界:冇哥哥咁鍾意睇,可能我又比較少播DVD,不過CD係幾乎每日播,有時一日播4~5次添!計埋repeat同一隻碟.有時氹佢都會同佢唱吓啲歌仔,有啲佢會好留心聽仲會聽到就笑.


text:
芭蕾舞軟鞋
芭蕾舞軟鞋(粵拼:baa1 leoi4 mou5 jyun5 haai4;英文:ballet shoes / ballet slippers / soft shoes)係一種輕身而且柔軟嘅鞋,鞋底會有一定彈性,專門設計嚟俾人喺跳芭蕾舞嗰陣著住嘅.一般嚟講,跳芭蕾舞嘅人喺芭蕾舞班嘅時候基本上實會著住芭蕾舞軟鞋,而女舞蹈員喺要上舞台表演嗰時好多時會改著足尖鞋(pointe shoes)[1].
普遍嚟講,揀芭蕾舞鞋要跟以下嘅原則:對鞋要有返咁上下緊,如果唔係好容易會喺跳舞嗰陣撠親;喺款式同色水上,女舞蹈員通常會著粉色嘅軟鞋,男芭蕾舞蹈員就通常會著白色或者黑色嘅,而啲芭蕾舞蹈員揀緊身褲嗰時興揀一啲同自己對鞋一樣色水嘅,等自己可以做到望落好似冇著鞋跳舞噉嘅視覺效果,順帶一提,廿世紀中興起嘅現代芭蕾舞(modern ballet)好多時唔著緊身褲跳,所以令到多咗人用肉色嘅芭蕾舞軟鞋[1].
構造[編輯]
芭蕾舞鞋鞋底多數用皮革造,但浸皮革通常唔會一路延伸到去隻鞋嘅邊邊.鞋底可以係一舊過嘅,但又有所謂嘅分開鞋底(split sole),即係鞋底分兩舊,一舊喺腳踭下面,一舊喺腳掌前下面,等對鞋大啲彈性.芭蕾舞軟鞋嘅材質由軟皮革,帆布,以至綢緞都有.帆布平啲,但比較易爛[2].
芭蕾舞鞋多數會有條帶喺腳掌上方,等對鞋唔會甩出嚟.好多芭蕾舞鞋會用兩條噉嘅帶,而跳芭蕾舞嘅人會將兩條帶以 X 字噉嘅形式打交叉.
睇埋[編輯]
攷[編輯]
- ↑ 1.0 1.1 Adult Ballet. ThoughtCo.
- ↑ How to Make Ballet Slippers.


text:
2019.04.15 手持ちのパン型たち
最近上網睇中咗個麵包模,睇評價時見到啲人話無食譜跟唔知用幾多麵粉去整好唔方便.
又提醒我係時候摷返條數學題出嚟.
咁啱呢排又收到幾個pm同留言問有關嘅嘢,於是我覺得要好好咁整理好出返個blog先得.
每個牌子嘅模都會有唔一樣.
成日見日本嘅方包模寫1斤 / 2斤,台灣模又寫生麵團450g / 600g / 750g,我初初買麵包模時都一度俾佢哋搞到一頭霧水.
我知自己用日本嘅recipe多,模都買晒日本模用我1斤 / 1.5斤,最簡單最直接嘅方法.
但有時唔係個個模都咁四四正正,好似之前有post過嘅車輪包焗模,仲有而家好多新出嘅熊仔,足球etc. 呢類特別形狀嘅模,有跟埋食譜當然最方便啦,但若果無又或者想用返平日自己鍾意嘅食譜嘅話咁可以點呢?
繼續閱讀 “型比容積(容積率・焗模麵團換算)" →
2019.03.06 うどん
以前旦那さん係唔食烏冬,我都麻麻哋一包包嘅烏冬.
後來食過急凍烏冬都覺得唔錯,起碼彈牙少少唔會得個「粉」字.
到5年前我開始咗整烏冬之後旦那さん就愛上咗.
整烏冬材料簡單,但要彈牙真係好要力同時間.
我初初就係跟住包裝袋後面個recipe整,出到嚟效果係比買嘅好食,但始終覺得唔夠perfect.
整得幾次之後我嫌佢唔夠彈牙,嫌佢唔夠滑.
後來我發現要好似打竹昇麵咁對待佢,仲要擺過夜先會做到滑漏彈牙.
之前講過自己整烏冬比起買急凍烏冬慳位,但而家我連自製烏冬都無位擺.
我個冰箱長期爆滿,無位就無得整,仲因為要竹昇麵咁對佢有時我又懶得打.
呢批烏冬已經係相隔半年嘅自家製烏冬,仲好有心機咁拎部機出嚟影咗幾張相.
所以有呢個post.
2019.02.20 7歳
呢個阿媽為咗想「買禮物」,喺hime生日前個幾月已經買定放喺屋企.
hime一向對玩具都無興趣.
基本上細個時買落啲玩具佢已經無再玩,所以阿媽我諗咗好耐先諗到買咩好.
平日「玩」得最多嘅就係抓板,自從個みかん箱塊抓板爛咗之後hime已經無乜理佢.
同旦那さん睇咗一輪,最後揀咗呢款垂直款嘅抓板,加上有淺木色可以揀,啱晒!
喺旦那さん砌緊嘅時候,呢個hime已經知道呢樣係佢嘅.
一埋位就知個玩具點玩,點解咁醒嘅?!
因為hime話要食芝士蛋糕,我又唔想繼續整new york cheesecake喎,所以今次整Souffle Cheesecake.但係……
主角舐咗兩下,無食到就走咗去啦!
到我哋食嘅時候,我明咗點解hime唔吼呢個蛋糕啦,因為個蛋糕唔夠實在.
於是我喺雪櫃拎咗啲用剩嘅cream cheese出嚟,hime即刻埋位食到舐舐脷.
我同旦那さん食完個蛋糕都覺得,我哋全家都唔好呢種質地輕,芝士味唔濃嘅芝士蛋糕.
下次我都係整baked cheesecake或者cheese tart穩陣啲.
*部份貓對奶類製品可能會出現腸胃過敏.各主人請自行判斷家中貓貓是否可食用忌廉和海棉蛋糕等貓糧以外的食物.
2019.03.31 Bluff Bread
一直我整食パン(方包)都係用俵型成型.
早排見到IG Story有人講話U字成型比俵型易得多,於是我又心思思想試吓係咪真係易啲.
俵型成形:
麵團搓成圓形.下半圓向中間摺,上半圓向中間摺,再上下對摺成長條形,捲起成圓柱狀.
U字成形:
麵團搓成圓形.上半圓向下捲成圓柱狀,將圓柱對摺成U字.
之後交錯咗放入模到做第2次發酵.
唔知係咪咁多年慣咗手勢,我反而覺得U字難控制啲.
同埋排氣仲係差啲咁.
好似呢個角位咁就有個氣泡⋯⋯
但個面嘅不規則令我好唔滿意,因為佢唔得公整.
而且條whiteline近乎係無⋯⋯
入爐前一刻佢已經失控,中間嗰舊寧寧舍舍唧起咗.
我已經覺得佢唔會靚仔⋯⋯
有時間嘅話我會再試多次U型嘅,但趕時間嘅話我都係用返俵型好啲.
hime見到有麵包出爐又咀舔舔啦.
不過出爐麵包要擺吓先好食,方包嘅理想時間係出爐後8個鐘.
所以我成日都話Bluff Bread要預早3日前整.
第一日搓麵團,第二日焗,第三日先有得食.
2019.03.24 The Toaster
4年前見到日本出呢部多士爐時我已經好!想!要!
奈何水貨要拖火牛所以無得買,只可以得個恨字.
上年年頭嗰陣話同年4月份會有港版賣喎, 好開心啦!
即刻同旦那さん講話要買,諗好晒要放邊.
點知等到8月都未見影……追問先知原來無聲無色咁變咗出貨無期.
呢部機出嗰陣我已經subscribe咗日本嗰邊個newsletter.
由一年前每收到newsletter,睇到啲recipe好吸引,充滿期待部港版出,
到後嚟見親啲newsletter都覺得好失落.
就係咁又過咗半年⋯⋯
無啦啦上個禮拜喺Facebook見到話香港有!得!賣!!!
嗰吓完全有失而復得嘅感覺.
第二日旦那さん就幫我帶咗佢返屋企啦!
由於屋企第二日先有麵包出爐,所以旦那さん提議整個焗豬扒飯試機先.
完全唔係個多士爐嘅正職嚟(笑).
以前屋企整焗飯係用焗爐去焗.
我每次食親焗飯都會有啲喉嚨痛,可能太熱氣.
但其實焗飯只係需要焗融咗面啲芝士就可以,所以用多士爐係比起用焗爐更加適合.
點知一試真係試出咗個分別!
以前焗飯係會覺得個飯啲水份抽到乾晒,但今次個炒飯底完全唔乾,仲keep得返應有嘅水份架.
第二日終於有麵包,可以試焗傳聞中嘅多士啦!
呢個多士焗爐有個蒸氣功能,所以佢烘出嚟嘅多士可以做到外脆內軟咁話.
蒸汽效果係需要加一杯仔水落個焗度⋯⋯
我好鍾意食厚切多士!
屋企用開嗰部多士爐只係放得落5切,4切係放唔入,要食就要喺鑊烘⋯⋯
而家想食4切絕對無難度!
好鍾意佢個發熱燈喺度開下閂下,好似舞台打燈咁.
大概去到最後1′ 30″左右就開始見到個金黃色慢慢掃上去個麵包度咁.
加埋個「燈光效果」,成個畫面我覺得好療癒.
我鍾意麵包烘到呢個金黃嘅顏色,大概烘咗4′ 30″.
加舊邪惡厚牛油喺塊出爐多士上面,夠晒肥!
但咁樣食先係最好味!
對我嚟講,咖啡同多士係Perfect Match.
大概2年前開始我哋一直都物色緊一個電水煲.
勉強睇得啱個樣,但安全上又過唔到旦那さん嗰關,睇咗2年都係買唔到.
其實我係睇中咗The Pot架,佢又有我要嘅全白色,又啱拎嚟做埋咖啡用,但係水貨呀.
我同旦那さん講,如果買多士爐時見到有水煲嚟嘅話就睇埋!
水煲我哋一直都好在意個煲蓋.
好怕嗰啲斟斟下水會成個蓋飛出.
一係就lock得太實,如果啲水仲熱時打開蓋嘅話有機會整親.
但我哋所有要考慮嘅問題呢個煲都全部順利過關呀!
就係咁連個水煲都一齊帶返屋企.
無論多士焗爐同水煲,佢哋真係貴!
但我同旦那さん用過之後都覺得呢個牌子唔係單單貴喺個名度,因為真係覺得設計係有花過唔少心意落去.
特別係多士爐,真係有所講嘅效果同食得出有分別.
暫時嚟講係覺得多士爐個內籠高度如果可以再高多少少就更好啦.
好似焗飯咁,個碟邊較高身又或者有手柄嗰種焗盤好大機會都放唔到入去.(高度限制5.5㎝)
但呢個唔係多士爐嘅正職,所以我無扣到佢分(笑).


text:
(新派米線湯底選擇多 三大必食特色新力軍)豪哥私房菜,雲南記 醋‧米線,米線陣
香港人好鍾意食米線,不過食來食去多數都係X仔呀,X桂香咁,啲餸多數都係車仔麵餸,有十幾款任你揀嗰隻,都係腩肉呀,豬腸呀,蘿蔔呀咁囉;湯底不外乎又係酸辣麻辣或者清湯咁.有冇啲新嘢食吓呀?有,呢期咁啱有啲新派米線登場喎,小編今次同大家介紹三間新派特色米線啦,無論湯底,米線抑或配菜都真係有啲新意㗎! 燉湯湯底夠養生 豪哥私房菜 豪哥私房菜雖然開喺元朗YOHO附近,講真就真係唔算就腳㗎喇, 不過一樣引來大班Fans喎,究竟有咩咁巴閉?原來呢間私房菜除咗有小菜,仲有幾款特色湯底嘅米線,相當吸引! 嘩嘩嘩,好大隻虎蝦喎!呢個濃湯鮮茄大虎蝦米線(HKD68)喺米線界嚟講可算足料,平時食米線可能會當「頹飯」咁食,點知呢間私房菜嘅米線咁揼本,足足有3隻大虎蝦喎!虎蝦鮮甜爽口,另外湯底就係老闆用鮮茄再加茄膏整嘅,比起只用茄汁調味更香濃,飲落更順口. 燉湯米線(HKD52連飲品)仲堅,老闆話真係用原個燉湯嚟做米線湯底㗎!湯飲落超清甜,好似飲緊阿媽煲嘅住家湯咁!米線冇平時食開嗰啲咁重口味,味道清甜,有種反樸歸真嘅感覺,好pure好true呀!小編冇諗過連米線嘅湯都可以成碗飲晒,爽呀! 紫菜湯牛肉餅米線(HKD49連飲品),望落去好似好簡單咁,其實呢個牛肉餅唔係度度食到㗎!因為老闆豪哥話牛肉餅係佢家鄉海豐嘅特色小色,佢話鄉下學校隔離成日都會有啲伯伯開啲車仔檔賣俾啲學生食,係一款充滿住家鄉味道嘅小食呀!小編真係未食過呢個味道嘅牛肉餅,咬落去感覺同牛丸唔一樣,比牛丸更彈牙同有咬口,加上牛味好濃,雖然唔係爆汁,但係味道好香,口感非常好.一碗有七,八粒,同埋鋪滿嘅紫菜,無添加任何味精,個湯又係可以飲埋! 酸菜湯馬膠丸米線(HKD52連飲品)同頭先個紫菜湯牛肉餅一樣,馬膠丸係老闆自己打嘅,食落有啲似魚蛋,好有魚味同埋好彈牙好有咬口,有少少似鯪魚滑嗰種「魚膠」質地,食到唔停口呀!呢碗米線望落去超足料,有海量嘅大豆芽,韭菜呀等等,湯底酸得嚟帶微辣,幾惹味!雖然比頭先3款米線重口味少少,但都唔會話食到好口渴咁,認真唔錯. 其實米線可以好簡單,但有心搞可以好多花款,好似豪哥就用健康煮法帶出家鄉味道,超有心思!豪哥話佢家鄉唔興酸辣嘢,不過就鍾意將唔同地方流行嘅口味mix & match,例如好似將汕尾嘅馬膠丸加入川式嘅酸辣湯米線當中,味道又好夾喎!除咗米線之外,平日晚市佢主力做海豐嘅家鄉私房菜,當中好多都係由傳統菜式改良而成,見豪哥不停諗新菜式,小編真係覺得好有heart!豪哥仲話由1月開業至今,已經開始儲到一班熟客仔,更加有食客為咗食佢嘅私房菜特登由港島,西貢搭車過嚟添! 豪哥私房菜 地址:元朗鳳攸南街3號好順景大廈29號地舖 電話:5282 4084 營業時間:星期一至日:11:00-00:00 無添加五色米線 雲南記 醋‧米線 第二間同大家介紹嘅就係雲南記 醋‧米線,全部米線都係自家製㗎!最招牌係五色米線喇,製作方法係將米打成米漿之後再加入各種蔬菜汁,例如紅菜頭,菠菜,紅蘿蔔,墨魚汁同埋最原始嘅純米米線.望落五顏六色,真係幾衝擊視覺㗎!老闆話佢同拍檔本身喺雲南工作咗好多年,返到嚟香港之後覺得香港流行嘅米線同雲南嘅傳統米線有啲唔一樣,所以就想為大家帶嚟一種雲南當地正宗嘅味道喇! 高原野生菌雲吞配紅菜頭米線(HKD46)望落顏色好似好假咁,但唔好誤會呀,呢隻紫紅色唔係色素嚟,而係紅菜頭嘅紅色呀!雖然食落紅菜頭味道就唔係話好出,最主要都係米漿嘅味道啦,不過食落覺得好fresh.小編平時較少食菜,食完呢碗紅菜頭米線,心理上覺得好似即刻補充咗啲纖維咁喎! 唔少米線店都會有大大碗嘅「過橋米線」俾大家選擇,呢度就有特色嘅福祿壽三寶米線(HKD88),分別有3款唔同口味嘅米線(款式由當日廚師決定),一次過食到三款口味嘅手工米線,唔錯喎!今日精選就係紅菜頭,菠菜同埋純米米線,另外餸亦有3款,分別係肥牛,豬膶同埋滷肉.滷肉醃得夠入味,豬膶唔腥口感滑嘟嘟,加埋少少辣肉碎同埋酸菜,完全滿足到米線控嘅口慾呀! 冬蔭功海鮮米線(HKD56),以為冬蔭功湯只會喺泰式料理店先食到?錯喇,作為一間突破傳統嘅米線店,梗係要善於將唔同地方嘅口味mix & match啦!酸酸辣辣嘅冬蔭功湯底同掛湯嘅米線真係幾夾喎,配料如豆卜呀,芽菜「索」晒湯汁,非常惹味! 呢家位於粉嶺嘅米線小店主打自家製五色米線,其實真係幾有heart,事關佢哋喺香港自設廠房整自家米線,保證無添加防腐劑同埋色素.老闆話現時香港絕大部份嘅米線店多數都係入江西嘅廠貨,自家嘢係零舍珍貴嘅!加上價錢又唔算貴喎,真係良心小店呀! 雲南記 醋‧米線 地址:粉嶺聯和墟聯興街11-15號地舖 電話:2386 8999 營業時間:星期一至日:11:00-22:00 創意fusion味 米線陣 最後一間係連鎖米線專門店-米線陣.唔好以為連鎖店就冇乜創意呀,作為一間專做米線起家嘅餐廳,佢哋定期會更新米線款式同湯底,唔會賣死一種好賣嘅米線㗎!...


text:
PS5 已經推出市面,但因為供貨量少導致全球市面一機難求,就算有人放出黎都一定係炒價,有炒價就即係有「商機」,唔少商人都想藉住今次機會大賺一筆.根據外媒 Business Insider 報導,英國一間公司囤機過千台,再以高於建議零售價方式賣出.
根據外媒 Business Insider 報導,CrepChiefNotify 呢間由 12 人組成嘅公司,由九月 Sony 啱啱進行預訂時已經訂咗接近一千台 PS5,之後佢地公司嘅會員大約購買咗 2,472 台 PS5,總數大約近 3,500 台.
CrepChiefNotify 唔係單純以炒價去銷售 PS5,而係以更聰明及長線嘅方式 – 付費會員制.要使用佢地嘅服務就必需成為付費會員,收費由 29.99 英鎊至 399.99 英鎊.付費會員可以使用各種服務,服務主要係「保證」會員可以買到備受追捧嘅新產品,或者有可觀利潤嘅轉售產品,通常都係潮流物品為主,例如係波鞋,名牌限量產品等等.
由於武漢肺炎令到大量英國遊戲零售店關閉,早喺微軟同 Sony 進行網上預購時,佢地已經準備好大量嘅自動程式進行「搶購」,確保每位付費會員都會最少擁有一台 PS5,XSX.除咗利用程式,佢地仲有專屬嘅渠道得知幾時邊度會返貨,CrepChiefNotify 嘅其中一位經理接受訪問時就話過「喺消息發佈前佢地就已經知道要去邊」.
面對呢啲專業搶貨公司,普遍玩家要搶贏佢哋機會微乎其微,類似情況喺香港亦有發生,例如近日就有店舖以高價收購 PS5 囤貨,令一般玩家更難買到新機. 其實要遏止炒風,最簡單嘅就係供貨量足夠,另外亦可以採取各種政策幫助,例如原有客戶優先(PSN+,Xbox Live Gold)購買.一方面可以喺某程度上確保真用家購買,另一方面增加非用家購買難度.起碼唔洗好似而家咁,想玩嘅無機,炒貨或者唔打機嘅人唔插電影相 Showoff 自己有機,惹起公憤.


text:
今日繼續同大家分享2021年裝修攻略,上次就介紹咗木門同厨房嘅檯面石點樣揀嘅小貼士,今日精英師傅就帶大家睇下其他裝修物料有咩要注意嘅.
先同大家講下磁磚,磁磚要注意既嘢有好多,之前我哋都講過唔少關於磁磚嘅知識,但空心磚問題係最近大家比較關心嘅事情,畢竟好容易中伏.空心磚嘅成因有以下三點:
● 一係因為防水料造得太厚;
● 二係瓷砖條罅留得太窄;
● 三亦係最常見既原因——磁磚冇浸水.
如果地磚係木紋磚,密度高唔駛浸,但牆磚就要多數要浸.點知要唔要瓷磚浸水,你浸落水睇下有冇泡出,有就即係要.飲唔飽水就鋪就會出現空心磚.你將牆身磚同木紋地磚放入水就會見到分別,真係唔肯定就要買嘅時候就問清楚.
講到地下,咁就介紹埋地板.首先要講下無縫地板.嚴格嚟講,無縫地板唔係一種地板嘅統稱,因為無縫地板唔係一種物料,只係代表佢係用扣榫方式安裝.膠地板無縫地板同木地板無縫地板性質係好唔同,木地板又分為木纖維地板(laminate)同實木複合地板(engineered wood),兩者無論喺安裝定係特性上係完全唔同,所以好多地方講無縫地板,好容易會令人混淆.
木纖維地板同實木復合地板各有特色,木纖維地板面層係木紋印刷色紙,內層係由木碎(MDF高密度纖維板)壓成,而實木復合地板面層係實木,下面係由唔同成熟嘅夾板夾成.
如果唔想用磚鋪地,可以比較膠地板,石塑地板(英文名叫SPC地板)同埋纖維地板呢三種.如果講最值得大家留意嘅,一定係SPC 地板,因為佢完全防水,唔怕受潮.新加坡同香港氣候相近,多數人都係用SPC地板,好少用纖維地板.
講到傢俬物料,好多人問點揀好,例如問夾板好定纖維板好.其實門板要輕,否則五金負荷重,背板要高密度,否則五金唔爛但背板爛,個櫃都係會塌.咁你話應該用夾板定纖維板?呢啲細節一般係傢俬廠同埋裝修公司按櫃既結構需要去調整.如果裝修公司問番你用咩料,你應該叫佢俾意見先,如果唔系一陣開咗工先問你點樣揀,就會好被動又影響進度同效率.因為一個出色嘅裝修師傅係應該識得俾建議客人,而唔係每次都問番客人,否則搵裝修師傅嘅價值就唔存在啦.
傢俬嘅面料,即係焗漆,膠板,木板呢三種係我哋經常要揀嘅.最值得大家了解嘅就係膠板,又叫防火板,市面上有西德板防火板,formica防火板,德利板防火板呢幾種.防火板容易清潔,抗壓抗刮都強,所以造地台都係用防火膠板多.但防火板有個明顯嘅弊端,係防火板邊嘅碰口位有黑邊,要戶主要識得主動同公司講要用封邊條封邊,否則大部分裝修公司唔會主動幫你封.另外,地台床邊係封唔到嘅,因為防火板嘅封邊條有闊度限制.西德板最闊都係兩三尺左右.如果要做到見唔到黑邊,設計時就要非常講究.
大家都知道靚嘅傢私好要訂造,比如做書枱,做鞋櫃,做書架呢D,但地台床呢?,床嘅尺寸係標準架,當然唔需要訂造啦,用現成或者用積木地台床,壽命長一倍,成本低一半唔止.訂造傢私嘅話,做書枱要承重,做鞋櫃唔駛;做廚櫃廁櫃要受潮.
室內裝修要注意嘅問題當然唔止呢啲啦,下個部分會繼續同大家繼續介紹其他防中伏知識,大家記得留意下篇文章,如果大家覺得精英師傅嘅推薦有用,又想了解更多關於裝修嘅問題,可以通過WhatsApp 6628 4865同我哋交流.


text:
港澳客輪碼頭
港澳客輪碼頭(簡稱港澳碼頭)係香港目前主要嘅碼頭口岸,1985年9月27號啟用,位於香港島上環信德中心,提供往來香港同埋澳門嘅高速客輪服務.碼頭設有入境事務處上環出入境管制站以及海關設施.碼頭可應付每年1,500萬嘅旅客量,設有內,外兩座碼頭,中間有60公尺闊嘅水道畀船行,並以行人天橋連接.
除咗澳門航線外,港澳碼頭亦提供中山,珠海,深圳蛇口,廣州南沙等地方航線服務.
直升機坪改
碼頭天台亦設置直升機停機坪,名為空中快線直升機場,由空中快線直升機有限公司(之前叫港聯直升機(香港)有限公司)營運,提供來往港澳嘅直昇機航班,由香港上環往澳門新外港碼頭大概要 16 分鐘,澳門新外港碼頭往香港上環大概要 19 分鐘.
另外,直升機場亦提供包機服務,前往澳門新外港碼頭,澳門國際機場,深圳寶安機場及廣州白雲機場.
跨境渡輪改
碼頭提供多條航線來往香港,澳門及廣東嘅主要碼頭:
因武漢肺炎影響,所有航線已暫停服務直至另行通知.
金光飛航喺香港港澳碼頭嘅入閘口
史改
從前,上環港澳碼頭係露天嘅小碼頭,賣船飛個位都係露天嘅.喺信德中心啟用之後就移入室內,稱為港澳客運碼頭.
佢附近喺史上有著名嘅上環大笪地,係「平民夜總會」,有賣武南拳北腿,唱戲賣藝,睇掌相面相,賣涼茶,果汁,西瓜汁,成衣,褲頭帶,以及其他日用品嘅晚間流動小販.


text:
萬聖節原本只係一個俾小朋友呃下糖嘅節日(仲要唔係公眾假期).今時今日,日本萬聖節嘅市場規達至10億美元,經濟效益已經超過情人節添啦!梗係啦,又要買衫買化妝品買道具買con仲有無數萬聖節限定嘢食同event,商人仲唔賺到笑咩~
去到近年,大玩化妝Cosplay扮鬼扮馬開party已經漸漸成為主流,無論小朋友定年青人或上班族,明星定凡人,紛紛都會享受一年一度有得打正牌發癲同以唔同主題做打扮嘅日子.相比香港可能淨係得蘭桂坊,海洋公園夜場會比較high,東京涉谷街頭呢幾年都成為國際焦點,因為真係吸引成萬幾,甚至更多東京都民出嚟扮鬼扮馬玩通宵!
睇下幾墟冚!
以下係我預計今年萬聖節喺日本將會好hit嘅幾種打扮,亦都附上咗一啲每年都好多日本人好鍾意做嘅主題打扮.如果大家仲煩緊唔知扮咩好都可以參考下喎!
1)杯緣子
本身已經好hit嘅杯緣子因為SMAP草彅剛喺電視節目超搞笑惡搞之後更加紅,仲吸引好多唔同明星仿效,連AKB48女神小嶋陽菜都有扮過啊!想扮得更真,可以喺街擺埋高難度pose,或者拎個杯出街擺係鏡頭前,一定似!
2)Pokemon Go 訓練員
今年大熱嘅Pokemon Go相信大家都玩過(無玩過都聽過),雖然唔知大家仲有冇開隻app得閒睇下啲小精靈,不過係日本就仲係有好多專一嘅玩家.除咗扮精靈訓練員,大家仲可以扮下小精靈,或者Pokestop.
或者佢.
3)Zootopia 優獸大都會
大家都知迪士尼喺日本有幾紅㗎啦!Zootopia真係好好睇,套戲喺日本都收得好勁!其實已經有好多cosplayer要cos過Judy~兔仔得意得嚟,套警察制服又貼身有型,加上有男伴嘅可以叫埋佢扮狐狸阿力添!(首先你要…)
4)小丑女 Harley Quinn
唔使問,今年應該全球都會出現好多小丑女.雙馬尾可愛得來有型,少少性感加上壞女孩嘅味道真係引死人~連小嶋陽菜都有扮啊!都係嗰句,有男伴嘅可以好似Ryuchell同Peko咁,一齊扮Joker同Harley呀!(首先你都係要…)
5)年青人最愛人氣讀者模特兒:Ryuchell
Ryuchell今年係日本電視綜藝界爆紅,如果你仲未知佢係邊個,不妨睇下呢篇文
.佢一身復古運動look加上具個人風格嘅妝容,成個look好似外國嘅少年咁.其實將好多隻色著上身就都幾似架喇!記得加條頭帶喎!
連AKB48嘅峯岸南都喺前幾日嘅AKB猜拳大賽扮佢呢!
6)中華風殭屍
日本電音小天后Kyary Pamyu Pamyu經常以話題裝束現身.上年年尾曾經以殭屍風格上電視演唱,引起一眾年輕人跟隨.拿,㗎妹嘅殭屍同我哋嘅殭屍係唔同㗎!你睇下乃木坂46嘅西野七瀨雖然一身殭屍look,但都係幾靚幾甜!
7)Piko太郎
唔使我多講.買一個菠蘿,一個蘋果,袋住支筆.實冇死.
AKB48嘅宮崎美穗率先示範女仔都扮到.輕鬆.
仲係唔知扮咩好?俾埋舊年喺涉谷街頭作出出色組合打扮嘅圖俾你哋啦!
另外,雖然香港未上,但係日本已經連續好多個星期成為票房冠軍嘅《你的名字.》,我覺得都會好多人扮呢!
Tags: Halloween, Kyary Pamyu Pamyu, Mario, PIKO太郎, pokemon go, PPAP, 優獸大都會, 日本, 日本潮流, 杯緣子, 東京, 殭屍, 涉谷, 美少女戰士, 萬聖節, 西野七瀨


text:
《科學資訊要點樣傳遞?》
我覺得一份科學期刊論文嘅格式係好反映出scientific communication嘅精要所在.
傳遞科學資訊同傳遞所有資訊都一樣,1)唔係個個人都有興趣睇晒成份嘢;2)唔係個個人都有時間睇晒成份嘢;3)唔係個個人喺一份文入面所需要嘅野都一樣.(其實三樣嘢重點差唔多...)
一個平常人,佢係唔介意因同果之間有一定程度嘅「黑盒」存在,佢所需要嘅係睇到一條將起點同終點連起嘅線,中間個「黑盒」有幾大,有幾細,就視乎你嘅目的如何.
咁樣講好抽象,我試下畀啲假設嘅例子.我首先將一篇論文最主要嘅部份列明.
(Abstract)
Introduction
Method
Result
(Conclusion)
Discussion
(Acknowledgment)
對一個平常人嚟講(又或當我面對啲我好唔熟嘅題目),佢想知有關一個科學知識,佢可能想知頭尾就OK.佢冇需要亦冇能力去明白個「黑盒」講𡁵乜(除非佢好畀心機咁去學).好多時佢需要嘅係背景同問題(Question/Problem),然後就係答案,或者更重要係知道個"Significance of"答案.呢啲嘢大概喺Introduction同Discussion就搵到,一頭一尾.
呢度牽涉嘅係
1)「點解有呢個問題?」
﹣問題嘅significance
2)「個問題係咩?」
﹣將個significance化為一條問到同有答案嘅問題
3)「個答案係咩?」
﹣將一埋raw data整合,詮釋而達到對應問題嘅答案.
4)「呢個答案有咩用?」
﹣答案嘅significance
有左呢幾樣嘢,我就可以繼續探討下一個問題;有好多時我地想知一個學說,一個範疇,入面有無數個問題,答案.如果要詳細知道晒細節,咁喺你未達到一半可能已經用盡你嘅腦能量.但係如果你知道咗以上嘅四樣野,你就可以砌一條鏈出嚟,一環扣一環整個scaffold出嚟.當然你呢條鏈嘅知識係唔完全justified,因為入面有好多「黑盒」,而你某程度上係憑信「權威」(i.e. 科學家/專家/peer-review制度/某啲大型組織(i.e. WHO)....etc)而去支持你砌呢條鏈.
就我所見,科普書大多係以呢種方式為框架.重點在於背景同significance,間唔中一啲好重要嘅method或者result都會寫出嚟,但係一定唔係主要部份.科普書重點係要涉獵好多研究,畀大家有一個大故事,大框架,所以係要用短篇幅將一個又一個問題,一個又一個答案,一個又一個significance串連埋一齊.
﹣﹣﹣
假設你唔係最平常人,你已經係對個範疇有多一啲認識,你係想深入少少去知道某個課題嘅發展.咁你就會睇多啲Result,同埋你會有能力批判多啲Discussion.
Result係咩呢?Result唔係一堆Raw data咁簡單.Result都係一個故事,係蘊含推演嘅文字,係想將一個Argument一步一步咁推進落去.就咁一堆Raw data 係冇意義嘅,係當有人有能力去詮釋,去串連啲Raw data,呢一堆散收收嘅嘢先會有意義.呢種故事就係「黑盒」嘅一大部份.
問題同答案之間係要有條路連埋,唔係好似時空轉移咁由起點跳去終點.條路係點呢?條路就係個mechanism,亦即係result表達到嘅嘢.起點(Problem) -> A -> B -> C -> D -> 終點(Answer),呢個係一個層層推進嘅argument,理論上,當你完整咁解釋到成個路程,你就係知道成件事發生嘅機制(Mechanism).當然,事實上,每個獨立研究(或者甚至整合晒所有研究)都係冇話完全搵得晒個mechanism出嚟嘅,大部份程況下,總有得再問落去,或者再搵細啲.
﹣﹣﹣
到最後,仲有一個「黑盒」,就係Method.Result嘅出現,係基於你點去做你嘅研究,如果我冇能力判斷你做嘅嘢岩唔岩,合唔合理,就算出現咗一堆result,都可以係冇乜意思.
Method大多係畀研究𡁵嗰範嘅人去睇,因為佢哋先有能力去明白啲儀器啊,研究嘅工具啊,啲reagent啊,啲材料啊,啲sample size啊,諸如此類.呢部份某程度上係最難明,因為佢唔係argument,又唔係講咩故事,又唔係有咩意義,只係一堆散亂嘅hard fact.佢唔一定會解釋呢個方法邊度嚟,唔一定解釋呢個方法有咩原理,處理緊咩問題,係要靠你對呢方面有基本認識,你先可以推敲,或者搵返相對應嘅原因.甚至呢啲方法有時係最有創意嘅部份,因為係研究者面對一個problem時,諗起自己想用咩工具.有時同一個類似嘅問題,唔同人已經可以揀唔同工具,但係實際上點解揀A方法唔揀B方法呢?有好多時係無從稽考,除非你真係走去面對面問做研究嗰個人.
﹣﹣﹣
不過咁講,有時就算睇晒所有,都唔代表冇「黑盒」.因為有好多嘢未必喺文字度capture得晒.譬如一個研究有嘅限制,唔一定個個都會寫出嚟.一個研究有咩「做唔到」,呢個都好少會寫出嚟.又或者實際上佢真係點做實驗,有時都可能同文字有些少差異.仲有,文永遠係一個narrative而已,將所擁有嘅材料砌埋一齊.一篇寫出嚟嘅文同點樣得到啲raw data(當中嘅次序,思路)嘅實際程序,係唔一定對應嘅.只要個argument加上啲raw data係合理,文係照樣可以出.
但係有啲更大嘅「黑盒」,或者都未必算係黑盒嘅,只係一啲文包含唔到嘅嘢.譬如,點解問A問題而唔係問B問題(或C,D,E,F....etc)呢?呢個冇一定答案,可能係老細覺得有興趣,可能係開會一時興起諗到,可能係沖沖下涼有嘅靈感.當你決定左個問題,自然會去寫返呢個問題點樣對應以前嘅人嘅故事,同埋諗埋「呢個問題嘅重要性」.呢啲嘢有時可能後期細心諗先加上去.不過就算加咗,都解答唔到點解係問呢個問題,而唔係問「嗰個問題」.
又或者你揀咩前人嘅故事作為你嘅background,都係冇特定嘅方法.你嘅筆墨有限,所以你自然會選擇某啲你覺得最相關嘅前人研究去講.但係點解揀呢份,而唔係講份,去到邊個範疇為止就停?呢啲都有一定程度係要睇返寫文個人個腦個思路諗緊乜.佢嘅選擇,佢嘅取材,某程度上都係一個「黑盒」.當然唔係話完全天馬行空嘅,又或者通常研究者會quote啲大型review去大包圍.但係始終點都會有一定程度嘅選擇,譬如話「去到邊度係超出左relevant to 我嘅一研究嘅文」,呢啲係牽及一定嘅主觀判段.況且有時啲研究可以牽涉cross-discipline嘅知識嘅話,就更加有呢個考慮.


text:
想問下如果只係懷孕幾日, 有冇懷孕特徵?定係要過了一個月先有? 如有, 又係點既呢?
小黃豆意見:
懷孕幾日only, 我諗無乜人會知道自己有左呀?最準確又最明顯既特徵咪係唔黎m咯! 但會有谷m既感覺 (肚有少少痛, 胸漲),通常發現時都係唔黎m之後幾日至幾星期不等, 睇你平時m準唔準!我初初有左時, 真係好攰, 不停咁瞓, 有時係office不自覺會瞓左添!我到左8-9 weeks左右先開始嘔/ 反胃,個肚唔會咁快大架, 我四個月先開始個肚大!有左體溫會高D, 不過我早期係沾寒沾凍咁!
solomandy意見:
我有左6 weeks都唔知, 食得, 瞓得, 不過一到10 weeks就大滯, 胃到咩咁!好彩只係嘔左一個月鬆d,不過我唔係特別累囉, 仲要行得好快架, 6個月都仲快步咁追巴士
abbychuchu意見:
我有一樣好特別嘅特徵, 未知有左之前個身(胸部附近)成日都好痕,之後講開,原來我有個朋友都係咁….
高橋家意見:
如果你留心小小會好易發覺, 就算係正常飲水量, 去洗手間次數會密左
catalunya意見:
懷孕幾日真係好難有特徵喎…嗰幾日只係受精卵著床, 賀爾蒙改變等等內在變化,之後係m 痛咁, 我嗰陣時個肚腩突然大左好多, 鬆泡泡咁,之前我冇肚腩, 仲會見到肋骨 (我磅數唔輕, 不過肥響手腳度)
pigskin1121hk意見:
我發覺自己好耐未黎M, 而且突然間好大食, 好想瞓覺 (我一向都唔鍾意瞓覺), 乳房痛, 跟住上網睇下懷孕有咩特徵, 先發覺自己同懷孕特徵好似, 之後就同老公去診所驗, 結果真係中左獎!
Dsee意見:
我應該係十九號 m 到,但到廿四號仲未到,於是用曼仔驗,中左,到廿五號到普通西醫驗,咩都冇,最後忍唔住再買曼仔驗晨尿,都係中左,於是我忍多日去家計會驗,今次終於有小小紅線,但好淺,所以只好等多一個星期再驗,但已經有眼瞓,肚餓等…網上的人話曼仔準d, 所以買嚟check, 但又真係得佢check 到, 醫生用的就check 唔到, 但我問左醫生朋友, 佢都話用晨尿 check 到有就有, 好少錯


text:
九龍公園徑(Kowloon Park Drive)巴士站,位於油尖旺區尖沙咀九龍公園徑南行香港文物探知館外,毗鄰海防道小巴總站,是一個南行居民巴士路邊車站,有多線居民巴士以此為總站或中途站.
此站於放大版限制區許可證的車站代號為「T1」或「T2」.
歷史
尖沙咀居民巴士站原設於廣東道帝國大廈外,後來因應九廣鐵路九龍南線建造工程,運輸署於2005年9月21日將車站遷到九龍公園徑南行現時位置,並劃有3個上落客位置.[1]
由於道路設計關係,與廣東道舊站不同,來自尖沙咀東部,取道九龍公園徑北行的車輛不能直接掉頭駛往此站[2].自此,不少營辦商將居民巴士路線回程班次分拆成兩條支線,一線由紅磡碼頭,紅磡站或尖東開出,不停此站而直接沿廣東道北行前往目的地;而另一線由此站開出,途經北京道,亞士厘道,中間道調頭,再沿九龍公園徑北行前往目的地,故以此站為回程起點的居民巴士路線較運輸署編定的還要多.
周邊設施
此站鄰近九龍公園,中港城,乘客可沿樓梯前往海防道,海港城及彌敦道一帶.
路線資料
圖集
車站
居民巴士
相關條目
註釋及參考資料
- ↑ 運輸署交通通告:《搬遷廣東道的居民巴士站》
- ↑ 最接近的調頭路線為經廣東道北行,柯士甸道東行,官涌街,閩街,上海街,柯士甸道西行及廣東道南行,但由於沿途路面狹窄而且交通繁忙,此走線並不被採用.


text:
影結婚相聽落好似只係兩個人嘅事咁,其實未必㗎,得兩個人,影嚟影去咪又係得攬下鍚下咁,多一個人就唔同呢,多好多玩法㗎嘛!
美國呢對新人,就決定搵個「第三者」嚟同佢哋影相.呢個人就係新郎哥最好嘅朋友,亦即係伴郎喇!古乳有暈,能成為密友大概總帶著愛.話晒同新郎咁多年朋友,相信佢哋嘅感(基)情一定好深厚⋯⋯
簡直深厚到想咀新郎一啖呀!當新郎同新娘喺度咀咀嘅時候,伴郎只能夠默默咁嘟長個咀仔喺側邊做個電燈膽咋⋯⋯最重要都係鞋底上面嘅心聲,當新娘講「我願意」嗰陣,伴郎心入面其實係講緊「我唔制呀~」!
嗚⋯⋯「新郎結婚了,伴郎仲要係我」,仲慘過自己個前度請飲呀!新娘仲要喺隻鞋度宣示主權話自己贏咗呀!人哋已經好傷心㗎啦,要望住你哋放閃,你仲咁講嘢,抵畀人叫你收聲嘅.
不過伴郎哥,你都唔好咁傷心啦,仔死仔還在吖嘛.呢輯相放咗上網之後,大家都話伴郎好可愛,仲有勁多仔仔女女問佢係咪仲單身,想識下佢咁話呀.
你哋全部都諗多咗喇,其實呢個只係影相效果嚟㗎咋,伴郎哥唔止唔係hehe,仲已經名草有主,有個靚女女朋友㗎喇!女朋友見大家咁踴躍,仲特登喺FB留言表明身份,叫大家諗都唔好諗住同佢爭仔?啵!
唔知換轉係一個毒L幫女神影啲咁嘅結婚相,又會唔會有咁多仔仔女女想識佢呢下?
封面圖片及資料來源:Country Roads Photography,Bree Orchard


text:
TVB視后胡定欣因為參演影帝“吳鎮宇”嘅新戲《逆流大叔》,胡定欣作为一名电影新人,最終入圍第38屆香港電影金像獎最佳新人獎,真系可喜可贺.
之前從來未參與過電影拍攝嘅視后胡定欣,喺《逆流大叔》中飾演單親媽咪Carol,戲入面表現亮眼,大獲好評.第一次拍電影,唔單止冇水土不服,反而讓觀眾留低咗“有驚喜”,“冇電視味”嘅好評.
但系,作為TVB兩屆視后嘅胡定欣就好久冇新嘅劇集推出.系咪跟隨好姊妹李施嬅離巢TVB?呢排,胡定欣就喺某訪談節目中,親身介紹咗自己消失一年幾嘅心路歷程.
對于系咪已經決定轉戰電影圈呢個問題,胡定欣就坦言,其實自己將拍電視劇嘅經驗,擺喺拍電影上,而家都冇乜好擔心嘅.
對于第一次拍攝電影嘅感受,胡定欣就話,三日嘅戲份,我諗我仲未可以講得出有咩大唔同,因為我都有聽聞過,拍電影都有拍電影嘅辛苦.但系拍電視劇嘅辛苦,自己會有多啲體驗.
而對于首次參加金像獎會特別錫士出席嗎?胡定欣就表示,每一次選擇服裝去出席活動,都系代表住自己,最緊要系啱自己嘅個性,大方得體就得啦.
對于粉絲們最關心,系咪唔再接劇呢個問題,胡定欣就笑住講,我冇唔接劇.
其實我想休息一下,因為過去呢幾年,拍劇都比較密集,所以要一個長時間嘅休息時間,可以做一啲自己想做嘅事,至於幾時可以再拍劇,胡定欣就表示,休息得差唔多嘅時候,而自己而家就已經好掛住拍劇喇.
呢排,胡定欣仲同古巨基錄制咗歌曲《亂世情侶》,基仔搵嚟“老拍檔”胡定欣演出女朋友一角,二個人上一次合作仲系十四年前嘅《愛與誠》.
基仔坦言呢次有好多場戲同定欣都系一take完成,佢嘅演出都將自己感動得眼泛淚光,果然系兩屆視后,真材实料.
而歌曲一經推出,更加系登上咗專業推介榜單嘅榜首.對此,胡定欣就表示,咁多年,我都系與收視率有關,我從未試過與播放量有聯系,自己都坦言好興奮同新奇.
胡定欣話,唱歌對于自己來講,并唔系一個主打嘅工作,當然如果有機會,去制作一首歌系屬於自己,佢都會好放開去做呢件事.希望自己有機會唱自己歌嘅時候,都有咁好嘅成績.
此前,胡定欣因為一啲新聞,工作量大減,以致于貴為視后嘅佢,直至今日都冇得入組拍劇,所以媒體都不斷爆料胡定欣想要離巢嘅新聞.
而家,好姊妹李施嬅已經約滿離巢,而胡定欣就直言想要拍劇,唔知道,胡定欣系跟隨好姊妹嘅步伐,定系影壇電視兩開花呢?
Like MisshkNews Facebook!不出门也能知天下事~


text:
專題 Log In
辣冧家庭客 M-Benz B200& Volkswagen Golf Sportsvan
Ads by Google
歐洲車廠好醒目,耐唔耐就會整啲新車種出嚟, SUV興足十幾年,四門 Coupe反應亦唔錯,而嚟緊會興嘅,相信就係 Sports Tourer.其實 VW早喺 2004年已推出 Golf Plus呢種肥大揭背車, 2005年 M-Benz亦都有 B-Class,用嚟冧啲對外形冇乜要求嘅實用家庭客.不過喺現今運動熱潮下,大叔要著 Jordan,肥師奶又話去跑步,呢類肥大揭背車當然要配合,所以 2代 B-Class已開始注入 sporty元素,今年 facelift埋更加靚仔,真正稱得上係 Sports Tourer.而 VW就仲徹底,今代直頭將 Golf Plus取消,改出 Golf Sportsvan,外形更辣,而且更有新意,實行同 B-Class齊齊谷起 Sports Tourer市場!
睇番 2006年 5代 Golf仲未喺香港爆賣時嘅 Golf Plus,真係肥到成個波咁,今次 7代嘅 Golf Sportsvan就明顯修晒身喇!
其實早喺 2006年嘅時候,當年 VW代理都引入過同 Sportsvan差唔多嘅 Golf Plus,不過當年反應一般,喺街上都冇乜見蹤影,今次 9年後再引入類似車款,成續係點言之尚早,但同級對手 B-Class都保持穩定銷量,就知市場有需要.
外形全面發大
其實好多人都知, B-Class係由 A-Class變化出嚟,只不過 M-Benz為佢開出新車系.同樣地 Golf Sportsvan都係由 Golf變出嚟,車身比普通 Golf長 83mm及高 126mm,雖然長度仍然比 B-Class短 55mm,但高度就高出 21mm.兩部車唔單只大小接近,形態都似,都係好似發水麵包一樣肥大,瀟灑就講唔上,幾穩重咁啦.不過有一點唔可以否認,就係 B-Class facelift後,車身包圍組件更跑車化,對比 Golf Sportsvan係醒目少少.
1,520公升尾箱
得到車身脹大影響, Sportsvan車廂空間可謂三級跳,先講尾箱就有 500L容量,可以媲美好多中型房車,如再將後座向前摺疊,尾箱更可達 1,520L!直迫 B-Class嘅 1,547L!雖然數字上 Sportsvan嘅尾箱唔及 B-Class大,但實際坐入車廂嘅感覺又唔同. Sportsvan用上玻璃天幕車頂,就算實際空間同 B-Class差唔多都好,但視覺空間好得多,後座乘客都可以受惠.講起後座,唔可以唔提 B-Class一直都有小朋友至冧嘅摺合餐枱,已成為呢類車指標,所以 Sportsvan都有同類設計鬥冧客.
B200嘅尾箱空間可擴展到 1,547L,比 Sportsvan更大!睇唔出呀!
前座有電動調節位置及支撐力,高級過 Sportsvan.
B200後座比較大張,承托力更好.
B-Class由第 1代至今都有後座餐枱,家庭客至 like.
摺埋後座之後儲物空間達 1,520L,加上天幕車頂,視覺上比 B200更大.
前座只可手動調校,而且未有用半桶形設計,承托力一般.
Sportsvan後座座墊較平,而且勝在有收藏式手枕.
有摺合餐枱,又有後座冷氣風口, Sportsvan都幾齊料.
性能相當接近
都唔會有人預呢類家庭車可以有驚人性能,不過都唔可以太弱雞嘅,事關潮流興 sporty,少少運動化對賣車有正面影響.測試嘅 Sportsvan用頂級 1.4公升 turbo引擎, 150匹馬力版本,即係同 Golf GT一樣,馬力上輸畀 B200少少,但扭力一樣有 25.5kgm,耗油表現甚至一樣.其實揸起上嚟 Sportsvan嘅下盤功夫比 B200更 sporty,入彎反應更準繩,都有普通 Golf GT 8成功力,不過車廂寧靜程度及舒適性就未必及 B200.波箱方面, Sportsvan當然用 VW最拿手 7速 DSG波箱,不過只可以喺波棍上操作+/-模式,而 B200嘅+/-波反而只可喺軚盤撥片操作,各有各好.
B200(左)用 1.6 turbo對 Sportsvan嘅 1.4 turbo,輸出十分接近,連耗油量都一樣.
B200車廂用料更高級,而且金屬裝飾夠晒 young.
B-Class用軚波可節省空間,但+/﹣模式就只可以喺軚盤撥片操作.
車廂 90%同普通 Golf一樣,白色皮配黑色鋼琴木都幾靚.
7速 DSG波箱表現出色,而且波棍旁有大量新設備,包括電子泊車手掣, Auto Hold,行車模式,自動泊車系統等等.
BMW打孖上
唔係筆者吹水,除咗 M-Benz B-Class同 VW Golf Sportsvan外,一向辣慣嘅 BMW上年都推出咗類似嘅 2系 Active Tourer,仲一反 BMW傳統改用前輪驅動!而且咁都未夠,今年仲要加推 2系 Gran Tourer七座版,下星期就上市.喺 3大德國廠力谷下,你話 Sports Tourer有冇可能 hit唔起嘞!
撰文:袁國基
攝影:葉曉明


text:
打PICO係咪搵皮膚科醫生比較穩陣?
-
見有SIS話最好都係搵皮膚科醫生打
但我見身邊有朋友去美容院打效果好似都OK,冇反黑反白之類既,而且D斑都淡咗
但我都仲係有D糾結,驚自己唔好彩撞正個冇乜經驗既美容師會出事TAT
係咪都係搵皮膚科醫生打好D?
-
susie_wu last edited by
你真係咁驚ge咪搵醫生打囉
不過就要預咗個價錢會貴好多,我同我朋友打同一部機,佢搵醫生打貴一半
-
kitty85 last edited by
如果你真係咁驚就搵醫生,都係洗多少少錢啫
-
其實依家好多美容院打斑都由醫生主理
你可以上網做下功課睇下邊間比較好D
同埋睇清楚佢地用邊部機
-
susie_wu said:
你真係咁驚ge咪搵醫生打囉
不過就要預咗個價錢會貴好多,我同我朋友打同一部機,佢搵醫生打貴一半
貴一半咁誇張??@@
-
momolin said:
其實依家好多美容院打斑都由醫生主理
你可以上網做下功課睇下邊間比較好D
同埋睇清楚佢地用邊部機
其實邊部機效果會好D?
-
@suez said:
momolin said:
其實依家好多美容院打斑都由醫生主理
你可以上網做下功課睇下邊間比較好D
同埋睇清楚佢地用邊部機
其實邊部機效果會好D?
enlighten個部囉
好多醫生都係用依部架咋
我之前去frederique度打都係依部,效果唔錯
-
momolin said:
@suez said:
momolin said:
其實依家好多美容院打斑都由醫生主理
你可以上網做下功課睇下邊間比較好D
同埋睇清楚佢地用邊部機
其實邊部機效果會好D?
enlighten個部囉
好多醫生都係用依部架咋
我之前去frederique度打都係依部,效果唔錯
會唔會好貴呀?我想試下
-
kikikuku last edited by
momolin said:
@suez said:
momolin said:
其實依家好多美容院打斑都由醫生主理
你可以上網做下功課睇下邊間比較好D
同埋睇清楚佢地用邊部機
其實邊部機效果會好D?
enlighten個部囉
好多醫生都係用依部架咋
我之前去frederique度打都係依部,效果唔錯
之前我都上過依間試做呀
仲撞到個明星添~不過唔係好記得叫咩名,成日都係電視度見到佢^^"
-
@suez said:
momolin said:
@suez said:
momolin said:
其實依家好多美容院打斑都由醫生主理
你可以上網做下功課睇下邊間比較好D
同埋睇清楚佢地用邊部機
其實邊部機效果會好D?
enlighten個部囉
好多醫生都係用依部架咋
我之前去frederique度打都係依部,效果唔錯
會唔會好貴呀?我想試下
都唔會好貴
佢依家有優惠試做,八百幾蚊就可以試到,你可以去佢個網度睇下


text:
(墨西哥菜食仙人掌扒 挑戰世界第二辣雞翼)Verde MAR
Verde MAR係一間主打墨西哥菜嘅餐廳,Verde喺西班牙文嘅意思指綠色,而MAR就係海.墨西哥嘅海,顏色靚到綠綠藍藍,餐廳負責人Vivian覺得好靚好治癒,加上餐廳路線都係以健康,清新為主,餐牌上大部分食物都係海鮮食材,順理成章Verde MAR就係「綠海」,餐廳內外都被綠油油植物包圍,襯到絕呀! 餐廳有濃厚嘅異國風情feel,店內播放住墨西哥音樂,牆上掛上形形色色嘅墨西哥裝飾擺設,感覺真係好似去咗墨西哥一樣,幾relax喎! 大家對墨西哥菜嘅印象係點?食物偏油膩,好多芝士?好多炸物?如果較偏向美式煮法就係咁喇!但係正宗嘅墨西哥菜係講求食物平衡,唔會好多肉/好多菜,兩者互相balance,顏色仲好色彩繽紛添!有唔少Verde MAR嘅客人都係第一次接觸墨西哥菜,而大部分食客都話估唔到原來墨西哥菜可以咁fresh咁健康! Chargrilled Cactus(HKD119),用墨西哥空運到港嘅新鮮仙人掌,廚師挑晒啲刺之後原塊奉上,咁樣食先夠原汁原味.仙人掌都食得?係,不過要留意唔係所有仙人掌都可以食,要呢種長形扁身嘅先食得㗎!口感爽爽哋,咬落去好似有啲蘆薈嘅黏液咁,其實係好有營養價值兼幫助排毒㗎,所以仙人掌喺墨西哥人眼中係超級健康食物,如果再加埋青檸汁,感覺就好似食緊酸瓜咁,真係非一般口感,原來仙人掌係咁嘅味! Mexican Chicken Wings-Habanero(HKD99/5pcs),呢味雞翼用咗全世界第二辣嘅「哈瓦那辣椒」炮製而成,嗜辣之人要挑戰吓啦!就咁睇見唔到有任何辣椒粒/辣椒籽,其實辣椒嘅精華已經融入晒係醬汁入面,輕輕靠近已經聞到一陣好攻鼻嘅辣味,真係好勁! 開頭食第一啖覺得冇乜嘢,點知hold多2-3秒就大鑊喇!啲辣好似火山爆發咁噴出嚟,由內到外攻陷味蕾,辣到小編口都合唔埋,係咁灌水飲都解唔到辣呀,暫時係小編食過最辣嘅食物,食完一啖即刻放棄,只能說,世界第二辣嘅「哈瓦那辣椒」,確係名不虛傳呀! Seafood Paella(HKD339)分量大,可供2-3人食.墨西哥嘅海鮮飯同西班牙海鮮飯好唔同,西班牙海鮮飯會比較濕潤,用雞湯熬煮,味道會鹹少少;而墨西哥海鮮飯反而較為乾身,米飯粒粒分明,啲飯都係用海鮮湯熬煮,之後再鋪滿新鮮海鮮,雖然味道偏淡,不過有另一返風味,幾好食㗎. 米飯做到粒粒分明,就算乾身都好易入口,加上仲有青椒粒配料,食落幾fresh! 蝦肉新鮮彈牙,仲食到輕微蝦膏,好滋味! 青口來自智利,粒粒肥美飽滿,一個飯有齊咁多款海鮮,真係夠晒飽呀! Avocado Ice Cream(HKD88)用真牛油果皮嚟裝住粒雪糕仔,睇落真係以為成嚿牛油果咁樣!其實粒「牛油果核」係芒果辣椒sorbet,口感刺激過癮;而「牛油果」就用牛油果肉,忌廉同牛奶而製成,重奶味之餘質感偏濃稠,牛油果味又香濃!通常一般雪糕嘅做法會加雞蛋,但係牛油果本身有油份,所以做呢個雪糕就唔使加蛋都得,咁唔食蛋嘅客人都可以食囉!另外,餐廳仲好貼心,有多一款係用杏仁奶製成嘅牛油果雪糕,食素朋友都可以大飽口福啦! Verde MAR 地址:灣仔大王東街24號地下 電話:2810 0888 營業時間:星期一至四:12:00-15:00;17:30-22:30;星期五:12:00-15:00;17:30-23:30;星期六:12:00-23:30;星期日:12:00-22:30


text:
中環Chill嘆新開酒吧西餐廳 必食特色人氣全日微醺
早排同朋友行經中環諗住搵間餐廳食飯,見到呢一間新開嘅酒吧西餐廳好似幾吸引,所以就決定一試🤩今次見到佢哋有lunch Menu,選擇都唔少㗎
套餐包左餐湯或沙律,一款主食和飲品,以中環來講價錢都算幾抵食,另外店員亦有主動介紹,服務態度不錯!
🏻店內仲有個後花園位置種植吃檸檬葉,薄荷葉等等,其香料仲會用返係餐廳煮食,認真有心思
_
今次同朋友叫咗一款精選沙律🥗同鮮雜果沙律
沙律菜夠新鮮,是日餐湯係忌廉薯仔湯,十分足料,入口順滑,值得一試
_
泰式冬蔭帶子扁意粉 $138
同平時嘅冬陰功唔同,呢款意粉嘅cream味係會比較重,微辣食落去香口惹味,配上車厘茄更加開胃,帶子微微煎香,大大粒食落去好滿足
_
🥗全日微醺 $118
其實即係All day breakfast,材料非常豐富包括有黑松露炒蛋,紐倫堡腸,煙肉,牛油粟米,車厘茄,芝士焗大啡菇,最後就係特色自家製西多士,包含兩款口味藍莓同士多啤梨,平時嘅全日早餐係比較少見嘅!
小編幾鍾意佢嘅黑松露炒蛋,黑松露味香濃,炒蛋亦夠香滑
_
Hot Rose Tea (套餐+$15)
呢款花茶有驚喜,上枱嘅時候可以擺放多一陣更入味,玫瑰茶帶微酸,有助解膩
_
地址:
微醺 (中環)
中環士丹頓街11號Shama Soho地舖


text:
如果有史友平日係有去開九龍城侯王廟參拜,行過路過又有冇見到對面有一座石屋咁樣嘅建築呢?呢座就係阿史今次要為大家介紹嘅何家園石屋喇!
呢座位於聯合道前何家園寮屋區內嘅中式平房,現時就已經被列為三級歷史建學,普遍嚟講居民都會叫佢做何家園石屋,九龍城石屋,而官方就叫做侯王廟新村舊民居.心水清嘅史友應該見到,阿史開頭就講過呢座建築物前身係半歐陸式大宅,咁又因乜解究會變咗做中式平房呢?
其實早喺1880年代到1890年代之間,當時何氏家族就喺現址興建咗一座樓高兩層嘅半歐陸式華麗大宅,仲配埋花園同埋果園,命名為何家園.如是者呢座建築物一直都係由何家人居住,但係去到日軍侵佔咗香港之後,日軍為咗擴建啟德機場,就喺九龍城強拆多條鄉村,何家園嘅大宅亦都係其中一個目標.
喺完成清拆之後,日軍就喺現址興建咗一群中式平房,亦即係大家現時見到呢座石屋咁樣,並且命名為「侯王新村」.喺戰後,大量難民嚟到香港,圍繞住呢個地方興建平房寮屋,九龍城就逐漸出現侯王廟新村,荔枝園同埋何家園等等嘅寮屋區.
直到2001年,政府就清拆呢一帶嘅寮屋區,石屋成為村內僅存建築物,並且通過「活化歷史建築夥伴計劃」活化成懷舊冰室同埋文物探知館.
原圖嚟自網絡


text:
因产物参数存在些许变化,一切产物参数均以最新样本参数为准!
-
章鱼直播_章鱼直播平台_章鱼体育直播:线阵音箱系列
-
章鱼直播_章鱼直播平台_章鱼体育直播:松散型线阵音箱系列
-
章鱼直播_章鱼直播平台_章鱼体育直播:有源线阵音箱系列
-
章鱼直播_章鱼直播平台_章鱼体育直播:有源收集数字音箱系列
-
章鱼直播_章鱼直播平台_章鱼体育直播:长途海怪音箱系列
-
章鱼直播_章鱼直播平台_章鱼体育直播:高音炮音箱系列
-
章鱼直播_章鱼直播平台_章鱼体育直播:双十五长途音箱系列
-
章鱼直播_章鱼直播平台_章鱼体育直播:返听音箱系列
-
章鱼直播_章鱼直播平台_章鱼体育直播:文娱音箱系列
-
章鱼直播_章鱼直播平台_章鱼体育直播:多功效音箱系列
-
章鱼直播_章鱼直播平台_章鱼体育直播:专业数字功放系列
-
章鱼直播_章鱼直播平台_章鱼体育直播:开关电源功放系列
-
章鱼直播_章鱼直播平台_章鱼体育直播:专业功放系列
-
章鱼直播_章鱼直播平台_章鱼体育直播:卡包音箱系列
-
章鱼直播_章鱼直播平台_章鱼体育直播:卡包功放系列
-
章鱼直播_章鱼直播平台_章鱼体育直播:影院音箱系列
-
章鱼直播_章鱼直播平台_章鱼体育直播:小集会音箱系列
-
章鱼直播_章鱼直播平台_章鱼体育直播:集会音箱系列
-
章鱼直播_章鱼直播平台_章鱼体育直播:音柱音箱系列
-
章鱼直播_章鱼直播平台_章鱼体育直播:有源收集音箱系列
-
章鱼直播_章鱼直播平台_章鱼体育直播:周边装备


text:
Häagen-Dazs
4.3
最新評語
整體滿意度
4.3
avispooh
Haagen Daz餅咭都係喺護士協會買.不過係好朋友先有,所以我都唔係買咗好多,只係買咗50張.因為我覺得收到嘅朋友可以去食雪糕都幾開心,所以就諗住買啲俾好朋友.以前我自己都收過,覺得好開心!最後收到嘅朋友仔都好開心!我仲有同佢哋講係好朋友先有㗎!張雪糕券係結婚款,粉紅色有戒指printing喺上面.…
Haagen Daz餅咭都係喺護士協會買.不過係好朋友先有,所以我都唔係買咗好多,只係買咗50張.因為我覺得收到嘅朋友可以去食雪糕都幾開心,所以就諗住買啲俾好朋友.以前我自己都收過,覺得好開心!最後收到嘅朋友仔都好開心!我仲有同佢哋講係好朋友先有㗎!張雪糕券係結婚款,粉紅色有戒指printing喺上面.
餅咭及禮卷
CaroLam
我喺婚展買,因為始終年輕人收到餅卡嘅時候唔會喺特別開心咁去換餅,但雪糕卷就唔同,未買之前大家聽到我會送雪糕卷已經好興奮.我總共買咗一百張,有九五折,收到嘅人都好開心. 閱讀更多
我喺婚展買,因為始終年輕人收到餅卡嘅時候唔會喺特別開心咁去換餅,但雪糕卷就唔同,未買之前大家聽到我會送雪糕卷已經好興奮.我總共買咗一百張,有九五折,收到嘅人都好開心.
餅咭及禮卷
聯絡資料
- 中環蘭桂坊德己立街24號地下
店舖地址
haagendazs.hongkong@genmills.com
更多優質選項
最新優惠
聯絡商戶


text:
(旺角人氣老店搶手糕餅 $5煙韌紅豆燒餅買4送1)平霸
經過旺角花園街,見到呢間奇趣餅家長期都人山人海,平霸都唔執輸,逼埋入去睇吓有咩平靚正糕點先.平霸見到好多客人排隊買燒餅,好多都幾件幾件咁買走添,4蚊一塊燒餅,紅豆味就5蚊,仲要買4送1,又真係幾抵噃!唔知質素又如何呢?
臨近新年,客人除咗買平價燒餅小食,仲有唔少客人專程嚟買酥角,笑口棗呢啲過年應節食品.
平霸睇中佢哋嘅燒餅喇,有原味同紅豆味可以揀.呢度嘅燒餅因為賣得好快,所以每隔一陣就會有一批出爐,比較容易買到新鮮嘅燒餅.
原味燒餅(HKD4)入面係冇餡嘅,焗到有啲金黃色,面頭放咗幾多芝麻,食到好香嘅芝麻味.呢度嘅燒餅係甜食,原味燒餅食落都有啲甜味,平霸最鍾意佢嘅口感煙煙韌韌咁,但搣落又唔黏手,唔覺得油膩.
紅豆味燒餅(HKD5)就最受客人歡迎,出面個皮同原味一樣都係咁煙韌,入面紅豆餡唔算好多,但幾均勻,紅豆蓉甜度啱啱好,仲食到啲半溶嘅紅豆粒.食完終於明點解咁多人買,因為真係幾好味,性價比又夠高!
平霸仲買咗包光酥粒(HKD12/包),見佢咁大包先12蚊真係幾抵食,目測入面有成廿粒,每包都放咗張紙仔去標明成份同食用期限,確保返品質,買嘅時侯就唔使驚佢放咗幾耐啦.
同平時啲光酥餅唔同嘅係佢係整成一粒粒咁,個Size大概係一啖多啲啦,一兩啖就食完,唔會食到成地餅碎.味道正正常常,口感幾鬆化亦唔會太甜,當平價小食用嚟醫吓肚都好呀!
平霸小評:呢間老餅店長期咁好生意一定有佢嘅原因嘅,平霸覺得佢哋啲糕餅除咗價錢合理,質素真係有返咁上下.雖然臨近新年,舖頭依家主力賣一啲應節小食,蛋撻,雞仔餅呢啲小食要等過年後先再有得賣,但今次平霸食過呢幾款糕餅都好滿意,下次要再試埋其他!
奇趣餅家
地址:旺角花園街135號地下
電話:2394 1727
營業時間:星期一至日:08:00-20:00


text:
依莉詩 平時同閨密行葵廣行到攰,都會過隔離新新都會廣場個天台休息吓.最近呢個 4萬平方呎戶外露天廣場搖身一變,鋪滿鮮紅瑰麗嘅冬日花卉!聖誕花自拍牆,巨型松果環,超多打卡位,仲有假草地,同充電位,想休息幾耐都得呢!
戶外聖誕主題花海任影唔嬲
以前3樓至5樓嘅戶外露天廣場都已經係休息嘅好地方,依莉詩 亦曾經係度同朋友傾過唔少心事.裝修完之後,多咗層梯式嘅花圃同假草地,唔使下下要坐樓梯,仲多咗個手機充電區同枱凳,真係 hea 都 hea 得舒服啲!
最正嘅係花圃會因應季節去轉換,而今次作為重開第一彈,就係超鮮艷嘅聖誕主題花海,四圍紅卜卜,輕輕低炒就可以影到花海靚相.兩邊嘅自拍牆亦鋪滿聖誕花同掛滿10款大小不一嘅花環,就算人多,一樣影到文青相.
▲ 今次係假期去,人流都幾多,唔少學生坐係假草地 hea,都仲可以攝到位影相嘅. 不過 12月 1日 至 26日呢度會搞市集,到時就可能影唔到花海啦!
▲ 但都唔使無心機!想影到無路人甲嘅靚相,自拍牆就係最好選擇!水平角度打文青又得!打斜影景深效果一樣得!
▲ 中間仲有個7呎巨型聖誕松果環,松果,堅果,加上星星同金色絲帶佈置,坐係中間就好似被森林包圍呢!
室內星願佈置向星星許願
影咁多相都仲未夠喉?入到室內當然仲有聖誕主題佈置啦!當中最搶眼就係由萬粒LED星星打造成嘅流星許願樹.星星嘅顏色會隨音樂變奏出唔同視覺效果,仲會定時上演音樂燈飾匯演及夢幻流星雨表演.喺樹下望上去都幾浪漫㗎!
▲ 可惜室內人始終都多,想獨佔許願樹影相都幾難,都係欣賞下就好了!
▲ 樹下有個六個型摩天輪車廂,粉色系幾時都咁浪漫呢!
同場加映:DIY聖誕花環
打完卡又休息過,就係血拼時間!新都會裝修之後變咗好多,仲多咗間勁大無印𠻹!平時唔點買嘢幾我,今次好難得咁,同 yoyo 一齊參加 DIY 聖誕花環工作坊!要以電子貨幣累積消費滿 $2,500 先有得整㗎!
▲ 日藉花藝治癒大師道後玉嬋一早已經準備好兩款配搭.金色松果加 bling bling 綠色絲帶就夠華麗.
▲ 新鮮松果配木星星係咪好大自然呢?
▲ 出盡九牛二虎之刀用鐵線繞呀繞,原來一啲都唔易整呢!▲ 用咗成個鐘,兩個獨一無二嘅花環就延生咗啦~等我掛係屋企先!
星願聖誕
日期:2017年11月18日至2018年1月1日
地點:葵芳新都會廣場
聖誕展覽特集
Kuromi 迷必去! 佻皮聖誕事務所 5大打卡位 x 超萌甜食店
荔枝角的飄雪聖誕!置身迷你冰屋 + 欣賞奇異光影表演
葵芳全新 4萬平方呎戶外休憩空間!聖誕花海自拍牆 x 巨型松果環
粉色超夢幻 Starlight Garden! 星光泡泡許願泉 + 夢幻迴旋熱氣球 空降沙田
小丸子 3 年 4 組聖誕聯歡會!VR 遊戲清潔班房 x 香港配音音樂劇
茶小熊尖沙咀夢幻登場!與鬆弛熊「心心眼」過蜜糖聖誕
Pixar 彼思動畫展覽重臨!阿愁玩轉沙田文化博物館
睇更多拍拖好去處!
FB: 依莉“詩”生活
IG: ErieDiary
網址:ErieDiary.hk
YouTube:Diary Erie


text:
當你係制訂公司嘅KPI嗰陣,唔知你會攞啲咩嚟做考慮嘅因素呢?無論係制定指標定係策略,擁有一個良好嘅思維框架都係不可或缺.今次小編想同大家分享一個常用嘅用戶增長框架,叫「AARRR」.呢個框架由Dave McClure喺2007年提出,佢同時亦係一個銷售漏斗(sales funnel),當中將吸納客戶必要嘅步驟細分為五個部分:Acquisition(獲取客戶),Activation(提高活躍度),Retention(提高留存率),Revenue(增加收入)同Referral(傳播推薦).
呢五個步驟應該點做?以下我哋將會逐個解釋.
1. 獲取客戶(Acquisition)
Acquisition所指嘅係令潛在顧客首次接觸公司嘅產品,或者可更廣泛咁理解為吸引流量.吸引顧客嘅途徑有好多種,例如經由搜尋引擎(search engine)搜索,被搜尋引擎嘅廣告(search engine marketing)所吸引而點擊進入等.以開一家美容院為例,咁樣就好似當舖頭喺開張營業之後,需要努力吸引顧客幫襯一樣,既可以係舖頭附近派發傳單,亦可以推出免費體驗去暗瘡服務,甚至進行內容行銷(content marketing)或社交媒體行銷(social media marketing)喺唔同嘅平台落廣告推廣獲得第一班客戶咁.科技令我哋有五花八門嘅推廣方式宣傳,每個方式所需投入嘅成本各不相同,吸引到嘅顧客都可能有差別.有啲人千里迢迢因為上網見到廣告而慕名而來,有啲人則係被「免費」兩字吸引,當然唔排除佢哋可能係真係需要呢啲服務.不過無論係出於咩原因,只要有人肯搵上門,就算係一個好嘅開始.
2. 提高活躍度(Activation)
獲得潛在顧客之後嘅下一步就係要促使用戶完成一啲指定動作(desired action),先有機會令佢變成長期嘅忠誠顧客.呢個指定動作其實由你話事,可以係留低個人資料,參加公司活動,下載應用程式等等,或者係任何令佢哋可以高效使用公司產品嘅行為.以一間餐廳做比喻的話,當你成功吸引到顧客嘅注意之後,如果佢哋唔消費,就冇辦法成功為餐廳帶來實際嘅生意,所以一般餐廳都係以消費計算轉換率(conversion rate).所以,呢個情況下正確嘅做法係透過親切嘅侍應,食物嘅香氣,餐廳嘅佈局,令客人願意喺餐廳坐低叫野食.各位就當然要留意對自己品牌最有效嘅行為,再設定最適合自己嘅conversion同埋有關營銷策略啦!
3. 提高留存率(Retention)
有時候,顧客嚟得快,但同時亦走得快,呢個喺唔同行業入面都係一個司空見慣嘅問題.當你嘅品牌欠缺長遠嘅吸引力,即使一方面新顧客不斷湧入,另一方面佢哋又迅速流失.事實上,留住一個舊顧客嘅成本遠比獲取一個新顧客嘅成本低,所以你想像下如果你大部分嘅顧客都幫襯左一次之後就冇再嚟,你嘅開支會有幾龐大啦!提升用家留存率係延長產品生命週期(product life cycle)非常之重要,用返頭先講過嘅餐廳做例子,如果佢具備一啲其他競爭者冇嘅特色,就可以創造出行業內嘅優勢,吸引顧客反覆幫襯.譬如市面上有啲餐廳或者咖啡店,會特別以需要考公開考試嘅中學生為目標顧客,喺餐廳入邊設置駐場補習老師同埋模擬試卷售賣嘅額外收費服務,咁容易吸引一啲想有一個類似自修室環境溫習嘅學生反覆幫襯,成為老顧客.此外,依家都興用會員系統去留住一班舊客戶,例如好多公司會推出電子印花卡,去以獎勵作為誘因,吸引顧客重覆幫襯,令佢地成為一班忠誠嘅常客.
4. 轉介推薦(Referral)
「呢間cafe我間唔時都會去坐下架.佢哋啲咖啡都唔錯,幫襯左五次就會送一杯咖啡,不如就去呢間啦!」「好啊!我係Openrice見過都覺得啲評價話唔錯.」唔知以上呢個對話會唔會係喺你同朋友揀餐廳食飯嘅時候曾經出現過呢?其實,好多時我哋選擇一啲產品或者服務嘅時候都會睇同埋聽身邊人嘅意見.係數位年代,社交媒體(social media)嘅興起亦都為我哋提供左一個平台去收集資訊並係消費上作出選擇.對於企業嚟講,社交網絡係一個進行病毒式行銷(viral marketing)嘅有利平台,透過鼓勵顧客喺我哋日常使用嘅Facebook,Instagram同各大嘅討論區論壇發表讚賞公司產品同服務嘅言論,都有助做到傳播推薦嘅作用,去到散播正面嘅訊息,有效咁進行推廣,帶動公司業務.另外,從AARRR漏斗嘅引延作用去講,當你成功留存到一班忠誠嘅客戶,咁佢哋推薦你公司嘅服務或產品俾身邊朋友嘅機會就會大增,所以可以睇到成個漏斗係環環緊扣同密不可分,對整體行銷實踐同規劃有重大作用.
5. 增加收入(Revenue)
任何公司喺發展到有一定嘅階段,都會希望為企業帶來更多盈利.上述提及嘅忠誠客戶群除咗透過推薦會為你公司帶嚟更多新客人之外,同時亦都會更願意重複使用服務或者購買新貨品,呢個時候我哋就要諗辦法增加每位顧客嘅終身價值(Customer Lifetime Value)啦.簡單啲講,我哋要知道點樣先可以令顧客喺呢個品牌再消費多啲.
其次,喺網絡行銷大行其道嘅年代,互聯網確實係一個好嘅平台俾我哋去好好利用嚟開展業務,並賺取更多收入.以蘇寧為例,大家都知道佢係香港最大電器連鎖店之一,但其實係近年佢已經進軍網購市場,係網上透過電子商貿銷售一些非電器類嘅產品,包括食品飲品,家居清潔,個人護理,化妝護膚,母嬰育兒等等.由此可見,除咗傳統喺實體店銷售向客人收費之外,利用互聯網亦都可以幫助企業用其他方法獲取盈利.
從獲取用戶到增加收入,成個AARRR 漏斗構成左一條螺旋型上升嘅產品使用週期反饋控制系統.相信了解咗呢個框架之後,大家都會識得點樣去到制定KPI,最終為自己公司嘅生意帶來可觀增長!


text:
(粉絲哭崩!)日本天團Arashi嵐宣布明年休團 隊長大野智最先提議退出
日本國民男團嵐喺1月27號突然喺fan club發布消息,宣布將喺2020年12月31日終止團體活動.消息一出引嚟一片嘩然.事關嵐唔單只喺日本人氣旺盛,喺整個亞洲地區都有數唔清嘅粉絲,係當今最有影響力嘅亞洲組合之一..嵐嘅隊長大野智喺聲明中表示,自己係第一個提出想要退出組合嘅人,後來經過討論,隊友都認為換咗一個人或者少咗一個人嘅嵐都唔再係完整嘅嵐,所以組合決定共同進退,一齊喺2020年最後一日終止組合嘅活動.對於絕大部分嘅嵐粉絲嚟講,呢個消息相當難以接受.佢哋更認為嵐嘅休團,代表住一個時代嘅終結.
日本天團「嵐」(Arashi) 係日本著名經理人公司傑尼斯事務所所屬嘅五人男子組合,由隊長大野智,以及櫻井翔,相葉雅紀,二宮和也同松本潤組成,1999年出道,成立至今出過無數經典歌,仲有《VS嵐》等經典綜藝節目,成員分別都參演過唔少有名嘅電視劇,電影.可以話係日本家喻戶曉嘅男團.1月27號,嵐喺fan club網站上發出一段聲明,宣布將會喺2020年12月31號終止組合活動.
嵐五子喺視頻中嚴肅說明休團原因.
日本媒體馬上報導嵐宣佈休團的消息.
嵐曾多次登上紅白歌合戰.
視頻上隊長大野智先係同大家說明,佢係嵐入面最初有想要解散嘅念頭嘅人.大野智表示佢想過一個「自由,無拘無束嘅生活」,並且想嘗試獨立發展自己嘅演藝事業,於是佢喺2017年6月中旬時,曾經同隊友逐一表達咗自己嘅想法,經過無數次嘅討論之後大家決定喺20年停止團隊嘅活動.
視頻中大野智講到動情處幾乎流淚.
相葉雅紀認為,嵐成軍20年,只有五個人喺一齊先有強大嘅心力,所以如果少咗一個或者兩個人,都唔再好用組合嘅名義再去活動. 相葉仲強調,休团呢嘅決定並非因為組合之間嘅關係發生任何嘅問題,反而係因為大家嘅關係非常好,先會決定共同進退.
而櫻井翔,松本潤,二宮和也都表示決定係經過五個人多次討論得出嘅結果,佢哋會利用好解散前嘅時間繼續全力以赴去為大家奉獻出精彩嘅表演.
而稍後嵐舉行咗五人記者招待會,大野智更詳細咁解釋咗整件事,佢話自己曾經想做個了斷,從傑尼斯事務所辭職,嘗試自由嘅生活.知道前年6月五子去到大阪工作,收工之後大野智將隊友召集到酒店房間,同大家講咗自己嘅想法.隊友表示要共同進退,所以先有休團嘅決定.
記者會上嵐五人合照.
關於未來嘅發展,大野智更表示,自己從來未有過想休息兩三年再工作嘅打算,當初係打算直接從事務所辭職,不過經過同隊友以及公司嘅協商,宜家達成暫時休息嘅方式.之後嘅發展仲有待規劃.
大野智熱愛釣魚,可能休團之後佢會先去釣幾年魚再返嚟.
大野智更向一眾嵐粉鄭重道歉,但佢亦認為如果換咗人嘅話,嵐就唔再係嵐,所以佢都希望係組合正式休團之前可以享受每一次嘅表演.雖然粉絲都覺得非常難過,但已經有唔少粉絲表示覺得嵐所講嘅「少咗一個人嘅嵐,就唔再係嵐」非常窩心,所以佢哋都會支持偶像嘅決定.嵐嘅5X20巡迴演唱會仲喺度進行當中,唔捨得佢哋嘅朋友就記得去睇騷啦.


text:
4 JULY 2011 (MON)
今日又有一個好節目,所以就暫時拋棄小小豬..一晚咁多啦!
依個節目原本都小小豬份,不過因為係我放工返屋企接佢嘅時候,依個小小豬仲仍然熟睡中,所以就冇得去啦!
其實今日就係約左Carmen出嚟食飯,同佢預祝生日.我地約左係太古間Spaghetti House食依個生日晚餐~
其實食嘢都係其次,我地都係主要傾計聚舊.雖然我地都有成兩年冇出過嚟見面,不過大家都有係Facebook同Blog Keep住聯絡,所以一啲都唔陌生,我地傾吓小小豬生活,又傾吓迪迪尼,真係傾得好開心呀!
食完晚飯, Carmen就提意去食Hazzan Daz,我依個雪糕怪當然唔反對啦!
Carmen 嘅香蕉船~
依個係我嘅,嘩..有六個球Mini...正呀~
今日話係同Carmen慶祝生日,不過變左我地交換禮物.因為Carmen預備左禮物送俾我同小小豬呀!
依一份係我嘅,好嘅嘅米奇xMarie擺設~
依兩份係小小豬嘅~
今日我就過得好開心,希望Carmen都係一樣啦!不過美中不足就係小小豬瞓左帶唔到佢出嚟同Carmen姐姐一齊玩(因為Carmen實在真係好錫小小豬,要介紹佢地兩個相識先得呀!).
不過唔緊要,我地已經話左搵個機會一齊入迪迪尼HEA返一日呀!


text:
camelcamelcamel 點解會令你一試愛上?買嘢最重要係咩?就係價錢!佢就係可以幫你判斷嗰件product個價錢係咪抵買,我諗無人會想用一個貴嘅價錢嚟買同一樣嘢掛?咁至於點可以判斷係咪抵買呢?你就需要一樣工具,今次港究專員推介嘅 camelcamelcamel 就會幫你紀錄晒最近幾年嘅貨品價錢,令你可以判斷想買嗰件貨嘅時機啱唔啱.
咁究竟要點用呢個網嘅功能呢?佢除咗有每一次check 價格嘅功能,仲可以設定提示,透過email 話畀你知某一樣你想買嘅物品價錢創新低,或者已經低過平均價錢.至於要點睇呢一個功能,當然港究專員都會教埋你點用啦.
如果你想睇多啲關於平價行山用品推介嘅話歡迎參考吓 戶外用品嚟嚟去去都係嗰啲? Campsaver 同 Mountain Steals 話你知唔係咁樣
如果你考慮緊轉移資金,分散風險嘅話,呢篇文就啱晒你啦!(轉賬神器)TransferWise 比較 – 開戶,轉賬教學
首先要去返 camelcamelcamel 嘅主頁,喺主頁已經會見到晒最重要嘅幾個功能,包括係 Price Drop Alert (跌價提示), Price History Charts (歷史價格), Popular Products (受歡迎嘅物品), Browser Extensions (瀏覽器插件)
Table of Contents
camelcamelcamel 教學
跌價提示 Price Drop Alert
要做Price Drop Alert 嘅話,你就一定要註冊一個account,如果唔係個網站就算知道有一個好大幅度嘅跌價又點話畀你知呢?放心,註冊係唔洗錢嘅,亦都唔洗畀信用卡或者個人資料,淨係要一個電郵,就好似下面呢張圖咁.
如果你係成日唔記得密碼咁點?其實你可以考慮吓用密碼管理程式,又可以幫你記密碼,又可以幫你諗密碼,免去好多麻煩同埋提升安全程度,想睇多啲可以參考吓 信NordPass,咩奇怪密碼都唔怕!
之後就可以跟返張圖睇返 your wishlists,就好似港究專員想追蹤嘅 Samsung SSD 970 evo plus ,就可以去返Amazon 度搵返產品嘅連結,之後設定埋理想嘅價格再撳埋 Add Wishlist 就可以成功加入,跟住就係時侯等佢嘅提示,準備買嘢喇!
歷史價格 Price History Charts
如果想睇一件貨依家買抵唔抵買可以點做?你就可以睇嗰件貨物嘅歷史價格.除非你係急用,如果唔係都一定會等價格到低位先買.呢個時候 camelcamelcamel 就好有用喇,咁有用嘅功能要點用呢?
首先你要搵返你想買嘅產品,冇link唔緊要,可以就咁搵所需要嘅產品名,就好似下面嘅例子,一樣搵三星嘅SSD嘅話,喺頁面上方search嘅位置輸入返想買嘅嘢 (今次就係970 evo plus)
當你搵到想要嘅產品就去到一個 (好似下面張圖) 有價錢嘅圖表,有一個好重要嘅點就係記得剔返右邊Price Type綠色嘅格仔 (即係揀返係Amazon賣嘅,而唔係第三方或者有其他不知名嘅機構),而當中嘅原因會喺文章嘅最後講解.
至於幾時係咩價錢,大家都可以參考返個圖表嚟決定買唔買你搵嘅產品.
受歡迎產品 Popular Products
佢呢個網仲有一個功能就係Popular Product.佢可以話你知世界上唔同嘅人喺Amazon 入面會買啲咩,通常其他人會買嘅都係一啲幾抵嘅貨品,有需要可以參考下.
瀏覽器插件 Browser Extensions
Opera (有待更新)
Safari (有待更新)
可能你會問港究專員插件係咩嚟,瀏覽器嘅擴充功能係可以改善瀏覽器嘅使用介面,安全性,阻止廣告或者其他各種功能,令到上網可以更輕鬆愉快.
而今次所用嘅插件就係可以令你更方便咁用到 camelcamelcamel 嘅功能,一路開住 amazon 一路就可以彈出格價嘅視窗,add-on 其實係同網頁版個功能一樣,唔使喺兩個網頁之間轉嚟轉去,方便好多!
如果唔想用add-on 仲有冇其他方法?可以考慮吓bookmarlet.
camelcamelcamel 無話你聽嘅嘢
買嘢其中一個重要嘅地方就係商戶嘅聲譽,如果兩件一模一樣嘅貨,又一樣嘅價錢,但係喺一間商譽良好嘅舖頭同一間不知名嘅舖頭賣,你會喺邊一間舖頭買呢?絕大部份人應該都係揀返有好商譽嘅舖頭買,喺網上購物都一樣.Amazon係一個購物平台,同時都係一間商舖,有好嘅顧客服務同埋保養服務.咁你可能問,Amazon 都有作為一個商戶嘅時候,會同其他商戶一齊喺Amazon.com呢一個平台上面賣嘢,呢個時候可以點分辨到呢?
就係可以由賣家同出貨地點分析出嚟,如果好似corsair嘅 ram (第一張圖),出貨地點同賣家都係Amazon,咁自然好可靠,會由Amazon監察到買賣嘅所有流程,件貨到你屋企之前都可以問佢任何問題,佢知嘅全部都會答到你.
如果好似第二張圖嘅 HP mon 咁淨係得出貨係Amazon,而賣家係第三方人士 (即係 camelcamelcamel 所寫嘅 3rd party),咁樣嘅話Amazon 係無辦法解答到你關於賣家嘅問題.最差當然係賣家同出貨地點都係第三方人士,咁樣如果想退貨或者其他手續都要搵返賣家嗰邊,自然對於我哋呢啲海外買家咁邊方便啦!
出貨地點同賣家都係Amazon
淨係得出貨係Amazon
鐘意呢篇分享嘅話希望大家畀Like支持下我哋,Subscribe或者Bookmark我哋就可以即時收到更多優惠資訊 / 介紹,有咩問題歡迎留Comments!
如果想分享 / 更快收到各種優惠著數,歡迎加入我哋港究Telegram討論區.最新消息,我哋最近仲新增咗多個 Kong’s Cult 最新文章Telegram Channel,只要Join Channel,每逢有新文章出爐就會同步收到,勁方便!!仲有唔好漏咗Follow Kong’s Cult嘅 Facebook 同 Instagram 專頁啊!你哋嘅支持同意見絕對係我哋港究專員繼續發掘著數嘅動力,下次見!


text:
玩得多,係要還架!
經常玩造型,染髮同拉吹頭髮,對髮絲嚟講真係好傷架~加上近日又適逢轉季天氣,頭髮出現投訴都好正常吖!好好一把秀髮俾我哋搞到咁難過,我哋都要諗吓計呵護返先得既!其實要將毛燥髮絲馴服返晒都唔係咁難,只要你識得揀,煩事都可以Easy Go!
第1揀:揀啱護髮產品
聽落好似好簡單既,但其實如果真係咁易揀到真正有效修護既洗護髮用品,一眾美女就唔會頭頂咁多毛躁!如果你不知從何入手,就要跟日本女士們學吓嘢!已經連續5年响日本取得累積銷售No.1成績既日本版極緻Pantene水潤系列,唔單只被當地女性權威雜誌《LDK》評級為修護受損秀髮Grade A,佢除咗蘊含瑞士PRO-VITAMIN B5之外,同香港版最大既分別,就係史無前例咁將同Hair Mask一樣功效既護髮精華液加入護髮素之中,即係唔需要額外使用其他護髮產品如髮膜等,都可以將毛躁髮絲順服返晒,吹完頭已經可以見到頭髮有天使光環!最難得既係佢修護得嚟一啲都唔會黏立,所以日本女生都好支持!依家佢嚟咗香港,大家落到超市就識揀啦~
日本版既極緻Pantene水潤系列同香港版最唔同既地方,就係加入咗可以代替Hair Mask既護髮精華液响裏面,所以感覺完全唔同,有毛躁問題既美女們最好都係揀返日本版!
經常漂染秀髮既人士最容易遇上毛躁問題,日本版極緻Pantene水潤系列可以响日常洗護髮過程中,已經幫你解決問題!
Before After
Before After
第2揀:揀啱風力好重要
頭髮出現毛躁既原因,其中一樣就係缺水乾旱!洗髮後千祈唔好再用熱風吹乾頭髮,因為咁做既話,會令髮絲更加乾旱~!亦唔好諗住自然風乾就可以,因為髮絲上既毛麟打開後而無快速吹乾既話,髮絲水份就好易流失;好似近年大熱既負離子吹風機,就係用適中既溫度,轟烈既大風吹,嚟快速鎖住頭髮水份,以免流失架啦~
第3揀:揀用寛齒梳
洗完頭千萬唔好用密齒梳梳頭呀~點解﹖因為用密齒梳會傷害到濕髮上既角質層,令水份流失,髮絲就會更加「躁狂」!使用寛齒梳梳理秀髮,可以將糾結既頭髮稍微分開之外,亦可以使頭皮皮脂梳得均勻,同時減少摩擦,又唔會帶走髮絲吸收咗既保濕精華,就自然唔會咁乾旱,亦可以幫助防止毛躁出現啦~
宜家即刻拎coupon去就近指定商戶買返支日本版極緻Pantene水潤系列啦!goo.gl/t1qsp7
Source:Pantene
活動資訊
- 地點 /
評語
本週話題排行榜
-
1
最新酒店優惠2021
-
2
10款名牌手袋精選優惠
-
3
銅鑼灣新開工業風Cafe
-
4
精選Netflix推介
-
5
唐老鴨幾何樂園嘉年華
-
6
4月10大餐廳最新優惠


text:
29/11/2019
民建聯明年立法會選舉料大失預算
建制派喺區議會選舉失血過多,後果可以話係一連串,依家除咗連外電都報道西環首領要面臨被撤換(阿爺多個渠道已經否定呢個消息)之外,嚟緊下年立法會選舉,亦都係亂得一團糟,打亂晒「最大黨」民建聯嘅部署.
民建聯今次選舉無咗近100個區議員,地區工作嚴重受創之外,立法會嘅影響都非常大.民建聯有兩席,分別係循區議會(第一)功能界別當選嘅劉國勳同埋俗稱「超區」嘅區議會(第二)嘅周浩鼎,依家兩位現任立法會議員喺區選落馬,如果要保住兩人喺立法會嘅議席,民建聯肯定要大費周章.
先講劉國勳,佢地頭係北區,跟立法會選區就係新界東.新界東一共有9席直選議席,作為「黃營」傳統陣地,2016年選舉建制派喺呢區都算係保守,主力一睇就知係民建聯葛珮帆同陳克勤為主力,另外希望博入新民黨容海欣同埋工聯會鄧家彪,希望坐三望四.當年結果整個建制派得到20萬票,大約係34.6%選票,奪得三席,以11%奪一席計,建制派未有驚喜.
葛珮帆同陳克勤係民建聯嘅新生代主力,畀劉國勳代替兩人其中一人可以話係零可能,要加多張名單出閘,亦好難得過其他建制政黨包括新民黨同工聯會,劉要經直選重回立法會除咗轉區已經無第二條路,但民建聯區區有「大佬」,幾時話轉就轉?似乎2020選舉劉已經無運行.
周浩鼎嘅狀況亦都係非常尷尬.當年佢接受直選洗禮係新界東補選對上楊岳橋,走返去新東同劉國勳一樣已經係無可能;至於佢本身區選所屬東涌,即係新界西,2016年選舉建制派「奇蹟」地以44%選票勇奪5席,比55%嘅泛民仲要多一席,完美示範配票嘅奧義;但上屆泛民同激進派割蓆,再加上朱凱廸大幅吸票倒票落海,先令泛民慘敗,估計再次重演機會好細.
依家阿鼎面對嘅問題有兩個,第一,同黨梁志祥有無機會被勸退由佢頂上;第二,就算佢可以代梁出戰,今次分兩條隊嘅風險有幾大?唔好忘記,呢區有何君堯同麥美娟有能力吸盡未受配票嘅深藍票,亦有田北辰吸唔少淺藍票,明年再分兩條隊,會唔會反而兩船齊沉?


text:
沙田區發展成熟度高,擁有優質交通配套!加埋屯馬線,沙中線三線加持,絕對係將來嘅交通重心.亦因為咁,咁多年來,好多屋苑都圍繞住沙田站進行發展.時至今日,沿住港鐵搵食,又有啲乜嘢屋苑好介紹?
座擁東鐵,屯馬線,沙中線等等優勢嘅大圍站,絕對有望成為香港下一個重要嘅交通樞紐.呢個站附近亦有一啲屋苑值得推介,先講雲疊花園!屬於私人參建居屋嘅雲疊花園,喺80年代尾落成!六座物業提供1988個單位.屋苑主要提供兩房及三房戶,而且間隔非常實用,加上位置清幽,適合追求寧靜生活嘅人士.雲疊花園嘅業主立案法團,早年翻新咗大廈嘅電梯以及外牆,令到屋苑感覺更加新淨,質素直迫私樓!講到交通,大圍站距離屋苑都只係5分鐘,而且樓下巴士同小巴路線都非常豐富.
同區,亦有另一個居屋屋苑值得介紹,就係美城苑!位於城門河畔嘅美城苑,由3座大廈組成,提供近2200伙,單位面積大約300幾至400幾呎不等,由於間隔四正,用戶可以安心設計成不同戶型.屋苑靠近美林邨,住戶可以去到美林商場嘅超市,餐廳,以及家品雜貨小店,或者美林街市購買日常所需!呢度行去大圍站大約8-10分鐘,如果唔想行咁耐,屋苑樓下就有小巴,2-3分鐘直出大圍站,亦有巴士出深水埗,長沙灣,觀塘等等地方.
不過講到最具人氣嘅,梗係距離大圍站只係一街之隔嘅富嘉花園.富嘉花園屬於私人參建居屋,三幢物業合共864個單位,提供兩至三房單位,比例上各佔一半.屋苑密度低,實用率高,絕對係呢度嘅賣點之一,而且大圍站一出就到家門口,方便程度媲美上蓋物業.附近亦有大量小巴同巴士站提供,港九各區基本路線齊備.生活方面,屋苑樓下有大量地舖,街坊美食多羅羅!附近亦有大量嘅民生小店提供,當然超市餐廳等等就不在話下.如果想行大型商場,去到大圍站,坐過一個站去到九龍塘,就有又一城商場,或者坐一個站去沙田,就有新城市廣場!甚至搭車上內地都話咁易……咁多選擇,想悶都難啦.
如想了解多啲關於以上屋苑嘅資訊?歡迎向我們的在線客服查詢!


text:
誠哥臨別贈言-女朋友論的思考
前日是長和系,包括長和,長實,長建及電能一齊公布業績,當然大件事到要令長子李澤鉅急急係北京在經濟客位返黎出席呢個業績發佈會.幾乎原因都係同誠哥宣佈退休接捧有關.睇住呢位超人,由我懂性以來佢已經係首富,佢投資既業務之多,而且同世界既關連性,我諗佢係我心目中永遠既香港首富,對於誠哥,我係由衷地尊敬他的毅力,識見同智慧.
先唔講業績,包括睇到口水都流既電能特別息了,因為窮生剛從日本回來,落機無耐想講返D輕鬆少少既話題,最重要係我都冇買(哭).因為一路以來長和系既業績發佈會,焦點都唔係數字上既野,而係誠哥既金句.冇錯,佢真係幾乎年年都有金句,今年多左唔少後生仔睇佢既業績發佈會直播,今早我見到最多既,就係會中提到之前有一名男大學生稱,女朋友向他表示「冇樓唔同你結婚」,李嘉誠指如果自己是該男生,就會向女方說「你趁而家後生,你快啲搵第二個!」誠哥少有地講呢D咁「人性」既問題,一向惜字如金,字字珠機既誠哥都會講呢D問題,可見呢個問題係香港有幾嚴重.
誠哥的創業之起點
我認為佢會講呢番言論,多多少少同自己後生果陣有關.誠哥好早已經有創業志向,但係因為佢當年係逃難來港,父親又早逝,佢算得上係白手興家.係佢果代其實男人諗買樓係好冇大志既行為,因為男人有錢應該投放係事業之上.當然而家時代唔同,買樓變左係好多人人生既終極目標.係誠哥既心目中,如果一個女人係男人事業起步之初已經希望佢將所有積蓄都用黎供層樓,係令個男人冇左發展事業既能力,90既誠哥有此想法實在不足為奇.而係佢果個年代,當然係由男人買樓啦,所以佢口中講無樓唔結婚,講緊既係如果果個女仔叫個男仔買樓俾佢住先肯結婚既意思,咁呢個當然就係佢口中所講「不正常到極」.
嫁俾我還是嫁俾層樓
縱然誠哥係有份令到居住問題成為一個問題既人,佢亦係最早提醒年輕人「量力而為」既人.父幹不是必然,就算有,亦都唔一定要俾你.有,當係bonus,冇亦唔需要太過失望,因為自己賺返黎既錢,先係洗得最開心既!記得係電影《一念無明》中,方皓玟既角色Jenny係教會既爆seed戲,當中一段對白「我係一個普通女仔,想30歲前建立家庭,生小朋友,後嚟同阿東準備結婚,係何文田半山買咗個單位.不過之後係新聞知道阿東(余文樂)屋企出咗事,阿東入咗醫院再無供樓,阿東亦借落孖展攪到有人要追數.」後來對住阿東講:「其實我好憎你」.呢一段戲真係寫得好好,貼地得黎,講到重點.係好多香港女性心目中,都係好似Jenny咁諗,30歲前建立家庭,生小朋友,買層樓開開心心咁生活.當中Jenny仲有份一齊供架!好似冇乜問題.問題就係,其實佢真正想要既,只係呢種人生,而唔係阿東.
不宜對自住樓FF太多
香港對樓市基本上已經到左宗教般既狂熱,真真正正做到無樓無高潮既年代.但睇返數據,稅務局以2012年3月31日計算,香港共有201萬人以個人名義持有物業,當中包括和別人聯合持有.以2012年香港人口715.5萬計,其實不足30%.你仲未計D人只不過係聯名,事實上買得起樓既人,從來都係唔多.就算俾你買得起,對自住樓亦不能FF太多,事關就算你係樓平果陣買左又好,貴果陣買又好,自住樓一般都唔會賣.能夠令你增值既係第二層物業.所以以投資角度睇樓,你就會比較可以理性分析今日既形勢,財富除左樓市之外有冇其他回報更高既地方可以投資?香港既樓市又係唔係繼續有好既回報呢?呢點我冇確實答案,不過大前題係,好唔好市,買定唔買,首先都係睇你有冇能力買.係自己既能力,唔應該係他人既能力.
最後帶一帶頭盔先,其實以上講既野男女都適用的,所謂己所不欲勿施於人,尤其係將會同你行一世既伴侶,如果你唔係將佢放係第一位,而只係著重自己既人生路,咁你後悔既機會係非常高.因為愛情真係唔係投資,投資係講回報,亦不會集中一項投資,我亦唔會投資同一樣野一世,如果你當伴侶係投資,你就思考下我上面講緊D咩喇!


text:
尋晚又整饅頭.
屋企有蕃薯,本來想試吓整蕃薯饅頭,但都係下次先,因為開始整果時已經10點幾.
呢啲時間兩個小朋友都瞓咗,我先可以安安靜靜地做呢件事!如果佢哋未瞓,我絕對會忍唔住去攪吓佢哋!完全唔可以整.咁點解日頭哥哥返緊學細佬瞓緊覺果陣唔整呢?因為太多嘢要攪啦!又成日都覺得好攰,反而夜晚冇咁嘅感覺!?
今次用多咗一倍份量,但同上次一樣,點都搓唔到個麵團光滑,我諗係因為牛奶嘅比例多咗少少?下次試吓落少啲先.
上次哥哥食到一個唔夠,要食埋人哋果個.今次夠喇掛!點知佢又唔想拎返學校當snack咁食,我都明,緊係想食啲「好味又冇益」嘅零食啦!但係間唔中一兩日食返啲健康啲都要!所以最後佢都帶咗一個饅頭返學校.
咁細佬又點呢?
睇吓佢食到!
我將一個饅頭切開3份,佢幾乎全部食哂,只係掉咗半舊落地,睇嚟都OK鍾意喎!其實都係因為之前見佢食得幾好,我先有動力繼續整,當然哥哥又肯食就更加要整啦!
另外,午餐仲有早幾日整好嘅「焗洋蔥紅蘿蔔雞肉雞肉丸」,因為屋企冇哂蔬菜了!唯有加埋士多啤梨同梨.
今次食到兩個左右嘅雞肉丸,士多啤梨幾乎食哂,梨就食一兩舊就吐同喊 (哈哈!),其實BLW嘅小朋友唔係更加揀飲擇食咩?我覺得好好好明顯噃!!


text:
香港人好冷漠! 仆親都無人扶
-
agnesheung last edited by
前兩日係公司附近唔小心仆親,兩個波羅蓋都損晒,炒起左啲皮,手掌都有擦損,個下真係痛到企唔到起身,點知個個只係行過望下,無人問我有無事/扶我起身,仲有人企定定食花生睇戲,我個下真係有少少嬲同覺得香港人好冷漠!
依家兩個膝頭哥都損左,仆到流晒血,有啲擔心會唔會留疤...有無人都試過咁樣?
-
faimifammy last edited by
又唔係所有香港人都咁冷漠
我試過仆親係有人扶,睇你好唔好彩
-
hahamandy last edited by
我都試過落樓梯嗰時係最後一級仆左落地, 好彩郵差叔叔經過扶左我起身
同樓主一樣仆損左隻腳, 留低左少少疤痕
-
yyymingming last edited by
我都試過拎住兩大袋野行路仆親,真係無人幫手,我仲要自己爬返起身執返兩袋野,個刻都勁嬲呀
-
ujibone last edited by
算啦......好難要求個個人都有同理心,自己企得返起身冇事就算數啦
最緊要護理好個傷口,如果驚有疤痕,好返之後可以搽啲去疤產品,自己都要愛惜自己啊
-
cmkkwong last edited by
自己愛自己好重要,如果你真係咁擔心有疤痕,不如買定支bio-oil
我之前踩單車炒左車,好返之後都係用佢去疤痕,效果都幾好


text:
友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接
百度搜索
搜狗搜索
360搜索
RSS订阅
网站地图
郑重声明:我们立足于美利坚合众国,对美利坚合众国华人服务,未经授权禁止复制或建立镜像,请未成年网友自觉离开!
警告:本站所有内容均来自广大网友分享上传站点所提供的公开引用资源站长无关,所有视频及图文版权均归原作者及其网站所有
小草在线影院观看在线播放,小草手机在线视频,小草社区视频在线观看,
Copyright © 2015-2025 all rights reserved


text:
將唐琳玲刑事蔑視法庭案件聆訊過程所披露嘅案情佢所做過嘅事,包括詐傻扮喪亂噏廿四,進行拆解,佢嘅身份其實已曝光.再連埋今日《星島日報》無端端查佢家宅,更是 >99.9% 肯定佢係國安特務.
近乎即影即經微信「朋友圈」send 出街,如果純粹係無鬼聊聊手痕影相打卡,駛乜咁急要 send 出去!睇嚟佢唔只係心急「交功課」,仲有可能係擔心被發現後要求即刻刪除相片.呢啲做法仲唔係進行收集情報工作,真係搵鬼信.
「點相」當然係影相嘅目的之一.但為乜要「點相」?「暴動」案件本身嘅政治性質,港共支共虎視眈眈要「鋤死」所有被告,只係最表面嗰一層嘅因素.習匪近平班友幾年來成日都批評香港嘅司法制度唔配合政府施政,要求實施三權合作.雖則當前律政署同成堆投咗共嘅Mag仔,法官都已經執行緊,但支那共匪仲未完全控制香港整個司法系統,而其中陪審團制度對支那共匪而言就是使每一宗具有政治元素嘅案件所存在嘅變數.單係睇梁天琦嗰條煽惑罪被陪審團裁定不成立,就是例子.
支那共匪同港共傀儡政權都知道如果一下子取消陪審團制度,英,美,歐盟都必定加快「處理」香港嘅問題,但要保留陪審團制度又要消除衍生嘅變數.唯一能做嘅就係威嚇警告全香港所有符合任陪審團資格嘅人醒醒定定「跟隨党嘅路線」.「影相」嘅過程仲唔係執行呢個任務,真係搵鬼信.執行得任務,唔係國安咁係乜水呢請問!
至於唐琳玲唔知真傻定係假癲嘅行為,與及虛報地址,撇除同聆訊有關嘅角度而暫不能談論.但佢似乎在 buy time ── 拖延法庭審佢都係其次,而係要確定「上級」已經收到晒啲料.另外,支那共匪的鬥爭過程,詐傻扮懵係慣用嘅技倆,爭在水平高低而已.例如毛匪澤東在1962年的「七千人大會」之後到文化大革命爆發中間的四年嘅扮嘢,就是高水平.
至於《星島日報》今日嘅「起底」報導,簡直神來之筆.首先,無準確嘅情報資料,記者如何成功將一個癲癲地嘅人「起底」?情報來源自邊度,望到邊個係老細已經唔駛再多講.至於報導內容,曾在中国領事館工作,完全確認咗唐琳玲嘅身份.另外,35歲之齡亦係一個重要訊號,原因係推算返佢1982-83年出生,支那匪區正實行計劃生育.一孩政策之下想生多個唔係唔得,一係就收買計生辦官員,一係就是共匪黨內有啲勢力.佢竟然仲有個細佬,意味唐琳玲隨時冚家都係「唔簡單」.
鄭若驊會點處理佢單案就理唔到,唐琳玲有乜下場亦無必要理.不過,成件事好清楚睇到支那共匪如何侵襲香港司法系統.香港嘅執法同司法系統已經係完全信唔過.


text:
10/11/2014
由吉隆坡乘搭旅巴去新加坡...
12 comments:
咁除咗巴士外仲會唔會有火車?ReplyDeleteReplies
有嘎!我下個月就會試下搭火車去新加坡... 但聽聞火車仲慢過搭巴士...Delete
嘩,五個半鐘車,都係搭飛機好啲.ReplyDeleteReplies
其實搭飛機真係快好多,但就虅上又虅落個d...Delete
搭巴士有風景睇都唔錯吖.ReplyDeleteReplies
除佐有風景睇,旅巴内也設有洗手間,無需忍/ 等休息站.Delete
5個鐘....唔難捱喎~~ok喎ReplyDelete
幾時到hk呀??^^
工作之餘又可以乘機會友,真開心Replies
坐五個鐘先到新加坡,我搭飛機四個鐘可以到香港喇...都好想去香港探下你哋 (TT_TT)Delete
新加坡同馬來西亞傾好左起高鐵,第日玩鐵路遊會好方便.ReplyDeleteReplies
Hi Hi 你好吖!Delete
講係甘講啦,但正式實行都唔知要等幾耐~ 呵呵!
去到新加坡又有朋友帶你四圍食同影 , 好鐘意彩色壁画啲屋 , 好正呢~!!ReplyDeleteReplies
新加坡太細喇,朋友次次都要傷腦筋揾d我未去過嘅景點同食店,好有難度... 我唸最後連間間商場嘅厠所/ 垃圾房都要參觀埋 LOLDelete


text:
(石塘咀街市小店有驚喜 雞扒紅腸薑蓉撈麵冇得輸)街霸
最近有西環街坊同小編報料,話石塘咀熟食中心有間美味坊平靚正喎!最鍾意去街市搵食嘅街霸當然唔會錯過啦!
小編嗰日下午時段去到,眼見舖仔細細,人流唔算好多,可以他他條條食個tea!
早餐menu喺下午茶時段(14:30-15:30)都適用喎,而下午茶餐呢,街霸就揀咗B餐(HKD36)包自選奄列(火腿/白菌/芝士),厚多士同埋自家製薯餅,36蚊包餐飲,小編覺得性價比都算幾高!
厚多士就冇乜特別,咬落幾脆口,正常質素;薯絲餅係自家製,用新鮮薯仔刨絲再煎,唔係以前中學小食部會見到嗰種三角形急凍薯餅.脆得嚟又幾有咬口,點埋茄汁食一流!
跟餐奄列都幾大份,小編今次揀咗白菌芝士奄列,睇吓啲白菌多到一切開就爆晒出嚟,蛋無過熟,切開依然有蛋汁流出,質素唔錯喎!雖然芝士略嫌少咗啲啲,但又多返幾塊火腿,小編覺得質素都對得住個價錢!
除咗茶餐之外,雞扒紅腸薑蓉撈公仔麵(HKD40)亦係唔少街坊鍾情嘅招牌之一!芝士撈麵大家成日食啦,薑蓉撈麵街霸又真係好似冇乜點食過喎.
薑蓉撈麵同豉油撈飯嘅原理差唔多,都係簡單又令人食唔停嘅平民美食!薑蓉配蠔油撈埋一齊係幾正喎,撈麵雖然望落大大份,但撈吓撈吓就唔小心食晒喇!紅腸同雞扒呢個配搭亦幾match,呢個撈麵雖然有啲麻甩,但起碼令人胃口大開,街霸覺得大家不妨一試呀!
街霸最愛:今集最愛當然係薑蓉撈麵啦!平時食燒味飯嘅精髓就係嗰碟薑蓉仔,有咗佢食三碗飯都冇問題呀!街霸覺得碗撈麵足料又好味,真係冇得輸㗎喎!以後撈麵唔使淨係諗住芝士撈啦,薑蓉撈一樣咁work啫!成本仲低啲添!
美味坊
地址:西環皇后大道西470號石塘咀市政大廈2樓熟食中心C2號舖
電話:9415 2268
營業時間:不定


text:
(鵝頸街市地踎首選 完美咖喱+脆皮爆汁燒鴨)街霸
銅鑼灣多嘢食係人都知,基本上中西日韓泰乜菜都有,幾乎噏得出都有得食咁滯,又有唔同國家嘅過江龍餐廳,真係多到數唔晒!中高檔餐廳選擇多,咁銅記嘅地踎菜有冇正嘢呢?今次街霸就帶你去時代廣場……後面嘅鵝頸街市熟食中心!
一入到熟食中心就見到九記車仔麵排晒長龍,不過今日街霸要介紹嘅唔係佢,係行過少少嘅清真惠記!雖然場面冇九記咁墟冚,但一樣坐滿晒人㗎,而且流動性超大,好多附近返工嘅朋友坐低埋頭扒兩扒食完就走,完全係打工仔飯堂格局!
最出名係咖喱羊腩同牛腩,咖喱汁仲被譽為「完美咖喱」同「白飯剋星」添!好多朋友仔都話因為個咖喱汁太好味所以要嗌多碗飯.今次街霸去到嘅時候,羊腩已經一早賣晒喇,真係超受歡迎喎!冇晒羊腩,惟有叫咖喱牛腩飯(HKD48),落單唔使5分鐘牛腩飯已經送上枱面.店員姐姐全程笑晒口,感覺好親切!
咖喱汁顏色望落相當濃郁,唔係港式咖喱feel,聞落帶有印尼咖喱嘅香料味!牛腩完全索晒啲汁好入味,不過入口略嫌有少少韌!咖喱汁名不虛傳,辣辣哋好過癮,味濃但不over,真係白飯最佳拍檔!街霸見到同枱嘅食客都清晒碟,一滴汁都冇剩呀!
燒鴨咁出名唔係唔食呀?馳名掛爐燒鴨(HKD125/HKD74/HKD44)有三個分量可以選擇,街霸叫咗細嘅例牌試試.係鴨髀呀!喺冇特別要求嘅情況下,竟然獲得鴨髀一隻,太surprise喇!咬落肉厚又juicy,肉質完全唔嚡,夾埋鴨皮上嘅油脂頂級滋味!好耐冇食過令人驚歎嘅燒鴨了!難怪咁多人讚口不絕啦!
另外古法蝦子柚皮(HKD15)亦好出名,不過咁啱嗰日又係已經賣晒!其實依家都冇乜地方仲做緊柚皮㗎喇,如果大家想食,記住要早啲去呀!
街霸最愛:燒鴨同咖喱……街霸覺得燒鴨真係非食不可!皮脆肉嫩多汁嘅燒鴨唔係度度食到,兼夾價錢又相宜!不過如果大家貪心想食咖喱又想食燒鴨,其實有個隱藏叫法嘅!食開嘅熟客都會叫燒鴨飯加咖喱汁,咁就兩樣都食到喇!
清真惠記
地址:灣仔寶靈頓道21號鵝頸街市1樓鵝頸熟食中心5號舖
電話:2574 7731
營業時間:11:00-18:00


text:
「橫洲」
真係堅到無朋友,朱凱廸成為新一屆嘅票王之後自身安全成為問題,而個原因其實都幾明顯就係同新界嘅地皮有關.當然咁多年朱凱廸都有一直跟進,但係依家作為候任立法會議員,真係名正言順,搞到政府基本上係避無可避.今次嘅橫洲發展事件真係好好睇,因為過去幾年通常啲司長都會夾晒口供,但係今次竟然見到大家互相卸膊.一個話無參與會議,一個話無唔係小組成員,真係花生到呢!
「花生」
今次橫洲事件好明顯揭露咗政府入面嘅人事問題.相信咁多年嚟佢哋都忍一個人忍咗好耐,而藉著今次嘅土地發展問題同臨近特首選舉,相信今次特首都有排煩.當然最大嘅問題就係兩位重量級嘅司長都異口同聲話無份參與橫洲嘅發展,而究竟聽日個記者會會交代啲乜?至於點解特首主動成立橫洲工作小組?其實答案真係呼之欲出!如果你問我,我一定唔相信同佢嘅個人利益無關!
「關心」
老實講,係唔係今日先知道有問題?好明顯就唔係啦!香港人當然唔會主動關心嚟啲新聞,直至近日嘅射波事件,大家先至關心整個計劃嘅來龍去脈.新界嘅地係有好多歷史遺留落嚟嘅問題,而且有好多唔同嘅漏洞.當好多人以為政府制定政策嘅時候係公開咁諮詢意見,但係完來背後做咗好多不為人知嘅事.咁樣真係諮詢咩?頂多只可以話係有篩選嘅假諮詢而已.所以大家以為政府好似做緊嘢,但係背後原來私底下已經同好多人達成共識.
Also published on Medium.


text:
好懷念以前iPod開箱正面已經
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2013年11月30日 星期六
人生一大挑戰
好懷念以前iPod開箱正面已經
2013年11月29日 星期五
Typhoon Haiyan Benefit Concert:一個fing住頭做善事的晚上
雖然Hypno5e香港站取消咗相當可惜,但HA同一晚變咗場五隊本地菲裔metal/core樂隊合辦嘅菲律賓賑災演唱會,一晚有得睇晒Shepherds the Weak同Black Night Red Sky再加King Ly Chee,平時都冇乜機會啦.
出場安排有點有趣,KLC居然排第二,而BNRS最後出.就難為了我,可以話今晚係專誠為Black Night Red Sky而嚟,但平日晚加例牌遲開又撞啱今晚有嘢做要落一落樓,搞到只睇到最後三首,咪話我衰,呢晚我真係寧願STW做壓軸.
「between,Shepherds the Weak上次玩完《Master of Puppets》,今晚到《Symphony of Destruction》.佢哋技術走向同風格,cover Megadeth比玩麥記更加適合.」
佢哋應該係live最玩音響效果嘅香港metal band,每次聽到間場好post嗰隻tremolo聲,真係想問問使唔使tune到咁靚呀?BNRS去到嘅地步係,單聽到結他聲你已經知道係佢哋咁有性格,而且歌越寫越好,氣氛技術編曲要乜有乜(冇女soli),最緊要歌路係metal位篇幅大過core位,而家最想出碟嘅香港metal band,就係Black Night Red Sky同Massacre of Mothman,不過錄音的話一定要做到比Qollision隻碟更靚聲,至帶得出佢哋種「hi-fi metal」效果.
成晚最意外反而係第一隊Death Reject,雖然排第一,但我覺得數一數二好睇.近返melodic death結他妹同鼓佬技術好勁(成晚最鍾意鼓佬就係佢),編曲好紮實變化多之餘夠出人意表,歌整體又夠順唔會覺得一截截唔夾,而且話第一次出show台風已經唔錯,又多一隊要多加留意嘅香港metal band.不過有兩樣差少少,首先metal band live得一枝結他絕對唔夠,第二呢bass佬要再苦練吓至得,當另外兩個咁技術派,佢仲係00001111花都冇乜實在太過平穩,而且佢唱清聲,一來唱同聲都實在唔叫好好,二來我覺得其實Death Reject而家啲歌冇乜必要呢種唱法,落咗清聲反而有點似為加而加.
今場真係一場好show,最大收穫賣物籌款度執到保證絕對絕版嘅HK Rockstar謝霆鋒演唱會翻版碟乙隻.係有樣嘢好唔開心囉,即係我今個月開始九展嗰頭返工,諗住佔晒地利返工日子睇show方便,但係偏偏呢兩個星期我調咗去屋企樓下返工,HA先至平日夜晚有metal show睇.明玩我嗟.
2013年11月26日 星期二
Nexus 5初上手手記
個芒真係超靚,膠殼機但手感唔差,衰在我手同面都多汗多油,一定要加保護貼同戴套唔可以裸跑,比較可惜.作為第一部正宗Android 4.4,其實我只用得著超快超順呢一樣,真正兩個賣點冇乜受益.號稱可以令部機比而家快一倍嘅ART mode因為Whatsapp兼容唔到,為咗一個app而放棄,而Google Experience Launcher除咗多一個Google Now專頁唔覺有乜特別,都係ssLauncher種超高自由度先啱我玩.軟件上暫時用落冇遇到咩問題,不過仲未set返起全部app,Razr Maxx時一次過開晒ssLauncher + Swipepad + Widgetsoid@Notification + Tasker部機會谷到幾乎死,唔知而家字面spec勁一倍會唔會搞得掂?暫時試到問題係,Tasker有時會拉開notificatoin bar先至load icon,會搞到通知欄落得一半停咗或者彈返上去,要拉多嘢先落得晒.
有兩樣嘢就一定要屌,始終唔多慣4.1打後,任何嘢都係先排中文字跟住至到英文字.而最仆街係,4.0唔准用原生系統以外程式開關GPS我已經覺得好賤格,估唔到4.2之後連飛機mode都唔俾第三方控制.屌你啦你知唔知我有幾多Tasker profile係控制部機開關飛機mode去慳電去自閉做毒撚呀?而家搞到我差唔多一半Tasker profile要重新寫過.最仆街係要我次次手動開關,Kitkat個setting又唔係易開,呢樣搞到我超撚唔妥4.4,同考慮緊係咪未過保養就為可以重奪飛機mode控制權root咗佢.
行版機有繁體中文但得拼音輸入法,其實好灰因為轉咗嚟LG冇咗Motorola個超強勁香港輸入法,倉頡唔識打可以用X做百搭揀字連我呢個倉頡白痴都曉打,試過好多中文輸入法都冇呢個方便功能,關連詞又有勁多好地道香港俗語好多時打緊字可以笑死你,設計條友唔知係咪高登仔嚟,最激英文你打metal會自動出Metallica.好在上Android Market download咗Google個廣東話輸入法都唔弱,keyboard超好打轉語言方便廣東話關連詞又夠多,雖然太正勁唔夠過癮,同都係冇得用X代碼唔識拆倉頡碼就灰,但功能同介面搭救我收貨.
硬件上,只有話最好係通話,雖然冇咗Motorola最出名嘅Crystal Talk(呢個係我一直以嚟勁捧Motorola同想轉Moto X原因之一,Mo記電話通話質素真係無人能及),都夠清夠大聲,問題係喇叭唔得掂細聲到呢,鈴聲唔夠響都算,聽歌睇片至灰.以前Razr Maxx用機身喇叭聽歌上Youtube,較一半已經好大聲成個客廳聽到,N5就算開到最大聲你都只會嫌佢仲係好細聽得唔清楚.
另一樣嘢都好靜不過我鍾意,就係相機冇嘈到拆天快門聲,其實Motorola相機港版rom一向有得熄快門聲,係刷上4.1.2因為外國rom關係唔root冇得熄相機聲,出街立即唔敢影啦一影真係成條街冇人唔知道你偷影緊人裙底.N5好在相機聲只得細聲聲一響,雖然影相畫質麻麻,睇參數得八百萬同Razr Maxx一樣就預咗,但有個相當無敵HDR+ mode自動調整色溫同白平衡,影出嚟同普通mode差天共地.之前用開應該係最好嘅第三方影相app ProCapture,Motorola電話相機出名食屎但ProCapture可以用程式救返好多,不過嚟到N5,應該會為咗個超強HDR+ mode繼續用Nexus 5個原生相機app,之前買Procapture嗰一條,豪俾你啦.如果原生app可以加返格線就好.
作為一部$3588價位機有近旗艦級硬件同手工非常之抵,好可惜總會一分錢一分貨,乜都可以俾好嘢你,就係偏偏得舊2300電.唔明2300係點樣?我用例子答你,今朝起身100%,搭車時搞搞setting上上網,一個鐘返到公司已經用咗2X%,連咗wifi擺喺檯唔郁待機的確冇乜扣電,但一開芒用嘩頂倒水速度真係嚇鬼死你,以我用量唔多可能唔靠尿袋頂到一日.雖然我有兩舊外置電跟身(當你拎住兩部電話加經常收到追魂call或者要成日落site立即一部電話live電話會議另一場即場影相或者Teamviewer,其實帶咁多嘢都唔太夠),唉用過Razr Maxx舊幾乎不死嘅3300電,真係返唔到轉頭.所以而家都未試過拎部N5打機,我怕玩一個鐘Dead Trigger已經玩晒100%電,部Razr Maxx亦因此唔使退役住,因為舊電夠大變咗部Android遊戲機,亦即係而家我經常有三部電話加兩舊尿袋跟身.(...)
電細嘅「好處」,咪就係叉電快囉,今朝去到七十幾%時拿拿臨插返隻2A牛,一個鐘唔使已經叉咗差唔多30%電,快到我都有啲驚叉死舊電,係咪要換返隻1A牛部機冇咁傷?但1A牛電壓問題touchscreen會冇反應...另一唔妥梗係USB插頭擺底啦,鍾意Motorola好多原因,其中一個就係佢哋通常將USB頭擺頂或者側邊,噉樣叉電時部機就可以企喺度,如果插底又想部機企得起身,咪即係叫你幫襯買個dock囉!如果一定要俾錢,Nexus 5有NFC,或者落本少少買無線叉電板好過,屋企一塊公司一塊,擺低部機就叉拎起就行得,反正我慣咗用Airdroid傳file連USB都好少插,無線叉電連個插火牛都唔使個USB頭可以捱多一排.
總括嚟講,唔嫌喇叭同舊電比想像中差(呢個年代,都冇咩人唔帶尿袋出街架啦),同埋相機只叫合格夠日常用唔夠影靚相(老實,真係想用電話影靚相,就買iPhone或者Nokia啦,用Android電話又想影靚相矛盾得有點on9,頂籠俾部Sony你囉),以三千中價位加最正宗冇任何垃圾app跟機嘅Tr00 Android加將來有更新一定會最快,我覺得物有所值,尤其我是一條從來唔捨得俾超過四千蚊買一部電話嘅窮撚.如果你捨得的話,咪加多千幾蚊出部等同於Nexus 5升級版嘅LG G2,規格同N5相似,不過硬件勁多少少芒大多少少相機勁多少少,不過價錢唔止貴多少少囉.
2013年11月25日 星期一
所以,唔使錢我都會嚟返工
呢兩個禮拜合皮到震,調咗去跟個土瓜灣客教佢哋用公司個新系統,夠頽可以九龍灣返完上半晝公數搭車返屋企,食完lunch瞓多陣晏覺,先出門口行兩個字過去開工.因為咁近,上星期六朝早無聊走咗過去玩,其實係自己私底下去冇同老細講架,冇錢收都去OT,點解?「因為個project幾趕吓,所以為咗個客為咗老細無私奉獻囉!」咪傻啦,劉Sir條XX又點會咁好死呀?
個客喺九龍城碼頭開舖做大陸團生意,不過佢套猶太人式生意頭腦冇得唔服,包埋左右兩間舖,右邊間舖賣歐洲朱古力,唔買貴嘢又想買禮物都有平價選擇;左邊間佢唔講我都唔知都係佢哋,因為係間小食檔賣魚蛋賣珍珠奶茶賣糖水,連樓上街坊出面等巴士等船班路人甲乙丙同唔買嘢等散團班大陸客生意都做埋,真正高中低檔男女老幼通殺.而嚟到教用電腦班都係姐姐嚟好玩又好傾,大家同聲同氣又爛玩最開心,嚟到一坐低,
「阿Sir阿Sir!飲杯珍珠奶茶先!」
都未飲完經理就走埋嚟擺低堆到成座山咁高嘅朱古力,
「我哋啱啱入咗批比利時朱古力,有五隻味,試完話俾我知覺得點!」
一面飲奶茶食朱古力,都做唔夠一個鐘嘢,
「阿Sir你辛苦喇!食魚蛋做下午茶啦!」
經理見到你食魚蛋,又行埋嚟
「咦做乜食魚蛋,頭先俾你啲比利時朱古力食晒嗱?唔緊要,仲有隻意大利朱古力想搵你試味!」
再上多陣堂,又另一個靚女走埋嚟
「阿Sir得唔得閒呀?幫我搬幾箱貨,搬完請你食串燒!你想食腸仔定雞翼?」
搬完嘢仲食緊串燒之際,行返埋位又多咗兜燒賣,
「阿Sir你教得我哋咁落力,食埋碗燒賣我哋繼續上堂啦!食完口乾仲有珍珠奶茶喎!」
跟住經理又會走埋嚟,重複同樣的錯誤.即係,唔係我真係好想六點立即收工跑兩個字返屋企呀,唔準時閃人的話,真係會食到返到屋企時連晚飯都食唔落呀.我仲要駐呢邊兩個禮拜添.應該有足夠時間俾我為聖誕節做part-time聖誕老人做準備.
「老細,話時話,呢間老點係咪你哋架?係咪可以早午晚三餐過埋嚟黐飯食呢?」
「點會係我呀?我咁醒會改間舖做呢個名?睇見個名就知點解間嘢一早執咗笠啦!」
2013年11月24日 星期日
半澤楊修之直樹之死
2013年11月23日 星期六
每週一相片大行動 2013 Week 47:To Madfinger:你哋已經搞到Dead Trigger 2走火入魔
Dead Trigger 1.0其實相當完美,唯二不滿係正關只開到第二版非洲,同埋新系統實在太太太貪錢,全部嘢拆到有幾細得幾細跟住逐項問你要錢,冇左第一集「玩家俾唔俾錢玩都可以玩得開開心心」種使命感.但以完成度黎講1.0真係超晒班,不過Madfinger班友見都係賺得唔夠多就patch返幾嘢,主要為「平衡」,即係破壞平衡,將喪屍整到有幾勁得幾勁,當連一隻卒仔食火箭炮食到應一應都可以唔死,就即係之前你買武器同升級堆錢幾乎變晒垃圾,同重新開始由level 1從頭玩過冇咩分別,想過關請繼續努力搵錢或者俾真錢Madfinger啦唔該.呢樣我都算,1.0明明好順冇乜錯漏,點解patch完之後反而可以又lag又多bug到癲?bug到一個地步係,呢張圖,有玩Dead Trigger 2的朋友,不解釋,你懂的.
不過,挑,我咪又係同反無記班文青一樣,一面屌一面玩,「罷玩」一晚取得「階段性勝利」之後繼續死煲爛煲,哈.
2013年11月17日 星期日
為Dead Trigger 2枝電鋸打到嘔,點知打到出嚟仲嘔
打到嘔,終於俾我打到Dead Trigger 2枝電鋸出嚟.火箭炮要八張設計圖,tech & gunsmith level 6加$160000+3 days,電鋸居然可以要一樣咁多設計圖之餘,要level 8加十五萬同三日,而且原來唔當係近身武器,仲要食多我一個武器位.即係你話我知,電鋸原來仲高科技過火箭炮,仲貴重過機關槍?真係想要,所有升級同生產夾埋,要用多差唔多一百萬蚊加十幾日時間,
2013年11月15日 星期五
每週一相片大行動 2013 Week 46:繼九龍城廣場KFC,再次說再見,尖沙咀Burger King
繼上次九龍城廣場KFC,今次到尖沙咀Burger King,又係我撞到正last day黎到幫襯順便送行,多謝Gershwin 啦,唔係為左佢,我都唔會咁機緣巧合食到呢度最後的晚餐.雖然本身係諗住睇佢聽晚尾場.
2013年11月13日 星期三
Dead Trigger新patch...原來係個嫌賺得唔夠多鑿多你一筆嘅陰謀
新版賣點係「rebalancing」,標榜幾隻大佬喪屍適度弱化咗,問題係卒仔勁咗好多.琴日明明揩吓個掣已經做低幾隻,今日點解好似射極都冇乜效用?仲要而家每次出數量都比以前多一倍,單對單武器立即收晒皮,patch前雙輕機槍一排彈殺五六隻喪屍或者一隻大佬屈機到爆,係我最自豪嘅投資,patch後射到天黑先打得死一隻,仲要殺得嚟已經有另外七八隻打到埋身,當堂覺得之前拎咁大舊錢買Dual Uzi on99.
亦即係新版根本就係迫你做兩樣嘢:仲想用單對單武器,一係買新勁槍一係將舊槍升級,即係$$$;一係改為投資大範圍武器,又係$$$.之前全球連線攻城,話打贏會送枝AK47俾你,點知辛辛苦苦殺幾千隻喪屍之後唔係送槍,而只係「好喇而家你可以俾錢買呢枝槍喇」,已經覺得Madfinger有點過份.玩埋個新patch,直頭覺得佢哋已經走火入魔.
2013年11月10日 星期日
每週一相片大行動 2013 Week 45:十年前上雜誌的靚仔相,再現江湖
多謝Stan哥仲搵得返十年前呢期《打口》,唔係我自己都唔記得咗呢回事.同一本已經R.I.P.多時嘅音樂雜誌《打口》有關,重點是第四期,好多年前講過所以呢度懶再講喇,自己睇history啦.嘩十年前嘅劉Sir,即係仲未過130磅,對波仲大過肚腩嘅劉Sir,嘩而家睇返張相都唔多認得自己.
呢一期《打口》我好似仲有keep到,但間房咁亂唔知仲有冇機會摷得返,好在當時有scan低,咁值得留念,因為一期入面有好多樣嘢值得留念:
- Donald Ashley專訪,而家已經冇乜人/雜誌仲會訪問佢.最近一次有人會搵佢做訪問,諷刺地,係仆街嘅亞視.
- 六翼天使訪問.果時剛剛畢業交晒功課等緊拎證書,未有工開嘅日子又撞正搞show,係TRHK第一場show同香港第二場外國band嚟開嘅metal gig - 你冇經歷過,唔
會知道當時搞一隊外國band嚟香港,係幾咁困難要使幾多錢.當時唯一一本幫手宣傳同會訪問佢地嘅雜誌,就係《打口》.呀,仲有亞視,呢記唔記得劉Sir上《慧珊時
尚坊》同你講metal...
- 第四期係第一次行雙封面,身為客席編輯同顧問嘅我,成功爭取到用六翼天使張相做封底.意義重大呀,證明劉Sir講嘢真係有人聽架,騎騎.
- 最後同最重要一樣,咪就係呢張靚仔相囉.是咁嘅,一直有幫《打口》寫嘢,呢一期除咗六翼天使訪問講解乜嘢係(power) metal,仲有寫Lenny Kravitz訪問同Velvet
Revolver專題.當晚酒店大堂訪問完六翼天使,佢地幫我同隊band影張合照,出版社想出作者介紹但得呢張相,就cut咗合照入面個大頭出嚟,點知排版位仁兄見版面有好
多吉位,就將張相放到車頭相咁大,名副其實嘅大頭.真係而家自己睇返都有點尷尬.
2013年11月5日 星期二
I love this job
不過一開始返工部電話就死咗公司又冇腦,第一個月人工除咗要用嚟買新電腦新電話,睇嚟仲要買買新衫.話晒份工要成日出街見人就廢事日日黑衫啦,但摷晒個衣櫃發現想執得到夠著一個禮拜嘅唔係黑色衫好難,講緊短衫咋喎長袖仲大鑊,我生存咗咁多年個衣櫃先得四件長袖tee,仲要得一件唔係黑.而家季都轉埋,係咪要去Uniqlo買返半打文青style素色/彩色長袖衫脫脫毒先.
2013年11月3日 星期日
每週一相片大行動 2013 Week 44:男人的浪漫消費主義
份新工真係夠晒多嘢玩,返第二日已經要幫手搬office,去紅磡做嘢見到有檔樓梯口雜貨攤賣呢隻十功能卡片刀,一蚊雞一樣功能,就豪一條俾個阿伯唔使煩,跟住上到去開箱拆嘢立即用得著,即刻覺得自己好pro.似乎要整返把瑞士刀至得,用唔著都可以得閒無事拎出嚟扮蝴蝶刀fing幾嘢扮晒型,噉就真係男人的浪漫喇.
但更需要,似乎係新電腦同新電話.寫字樓唯一一部用得嘅電腦居然係成世人第一次見嘅Ubuntu,唔知係咩嚟的話,簡單嚟講係個介面打橫嘅Windows(好似Windows都可以將下面條工具bar set去旁邊...),load乜都超慢仲要打唔到中文,跟住同事話「係噉架個個都係帶私伙電腦」,之前去旅行用開部netbook又死鬼咗,我又唔介意平平地買返部手提,反正屋企去旅行同第時打第二份工都用得著.電話反而先緊要.
部Razr Maxx 3300電真係超級無敵,用咗年幾舊電仲夠超高用量嘅我出街捱大半日,但1GB ram已經唔夠我玩,一個launcher加幾個自動化app已經霸晒全部資源,原來之前隨便開個app都要十幾廿秒先開到已經碎料,而家係玩到一開機已經彈app,連幫我清ram個reboot app都唔夠ram行,有時打電話接電話都做唔到,因為smartphone將電話當成一個app,冇ram又點行app打/聽電話呀...而家份工好多時要即時同寫字樓live update,即係落到場半分鐘先開到Whatsapp跟住再用半分鐘開相機仲要load一大輪先話彈app開唔到好喇開到相機喇影完又要十幾秒先save到,點做嘢呀大佬?以我玩法相信要2GB ram加四核CPU至夠用.
其實Razr Maxx以外HTC One設計用料同規格最接近我想要,但舊電得2200,仲要出咗至話粒CPU降grade但價錢唔跟住降,明伏吹呀.最新出部One Max 6”太大仲要六千二太貴,其實Sony Z1好有興趣電訊數碼客仔又有得平一千(雖然都要四千),叫做而家其中一部相機最靚Android電話規格同設計又唔錯(Motorola之外,我應該最鍾意Sony設計),問題係Sony電話出晒名軟件寫得差倒水倒得勁過其他牌子,舊電話3000,實際效能可能得2000...又唔想用韓國機大陸機.只係想揾部簡簡單單4.5"芒2GB ram 3XXX電加有得插micro SD嗟,但好似真係除咗香港已收皮嘅Motorola,冇邊間廠仲會整.
仲有之前去完東京可以屋企叉叉吓電無端端望住都見但擰一擰轉頭就消失咗部iPod,硬係覺得個天都話我係時候升級買返部iPod Classic.大鑊仲要放工行返出德福淘大嗰頭凶宅百老匯衛信電器舖行極都有,睇嚟新工第一個月份糧凍過水...


text:
「開班」
過去幾個月都係比較專注係開班教分析數據嘅業務,當然係因為之前有好多人都問我邊度有堂上.雖然已經行咗一排,不過係唔同嘅地方都見到有其他公司都有開唔同類型嘅課程,有時亦都會諗大家嘅定位有啲乜嘢唔同.我相信最大嘅分別係宣傳手法同課程嘅價錢定位,而好多時見到佢哋最常用嘅字就係速成!咁明白嘅,因為香港人忙所以樣樣嘢就當然希望學完就用得,只係現實同希望係兩回事!
「速成」
速成班或者有啲人叫做嘅雞精班,即係指用好短嘅時間去教你一啲最快捷嘅方法去學識你想學嘅嘢!當然有啲人會好鍾意嚟種模式去做推廣同吸納生意,而事實係每個人嘅需求唔同,每間公司嘅產品同對象唔同,係唔係真係跟住教嗰一套做就會有成效呢?好多時好多嘢係欲速則不達,係有心學嘢就應該要由根學起,因為咁樣先至會長遠.不過講到尾速成班係有佢嘅市場嘅!
「經驗」
當然做咗咁多年數據分析,點都會有啲共通點可以分享下.只不過敢唔敢寫包單話一定得就真係無可能,因為每間公司嘅運作模式都唔係一式一樣.就算大家用同一個工具,同一組數,基本上無可能分析出同一個結果.所以好多人會問我用邊粒數去睇我可以答到佢,但係睇完之後有啲乜嘢嘅結果同之後有啲乜嘢可以做就比較難.其實我覺得速成班只係將過去咁多年嘅經驗做一個總結!
Also published on Medium.


text:
拍《衝上雲霄II》外景畀面 陳法拉 躁狂 吳鎮宇 收火有偈傾
(中環蘭桂坊)吳鎮宇最近被傳拍攝無綫新劇《衝上雲霄II》時經常躁狂鬧人,但前晚佢同陳法拉為新劇拍外景時,全程表現得相當親切,同法拉以及工作人員有傾有講,唔通因為同法拉相熟,所以畀面法拉?
約定11月打野戰
鎮宇09年同法拉喺電影《Laughing Gor之變節》中飾演兄妹,今次佢哋喺無綫《衝上雲霄II》再度合作,自然駕輕就熟.鎮宇前日同法拉喺中環蘭桂坊拍《衝》劇外景,鎮宇下晝五點已經去到現場,因為未夠鐘開工,鎮宇就同助手先去翠華茶餐廳醫肚,食到夜晚七點就同法拉埋位開工.
(今日我至馴)
鎮宇前晚喺靚女法拉面前,即刻馴如綿羊,平時火氣當堂熄晒.
有講有笑
吳鎮宇(右)
認真對戲
茶記開餐
助手(左),吳鎮宇(右)
前晚劇情講述情歸鎮宇嘅法拉同鎮宇喺街邊吹水,法拉講幾講想走人,鎮宇就拉住法拉叫佢唔好走.呢個鏡頭前後拍咗幾次,唔使20分鐘就搞掂收工.拍攝期間鎮宇唔單止同法拉,仲有工作人員有傾有講,而且有唔少途人搵鎮宇合照,鎮宇都完全冇托手踭.
另外,法拉噚日喺銅鑼灣為一時裝品牌新店開幕擔任剪綵嘉賓,問佢幾時同張智霖為《衝上雲霄II》去法國拍打野戰場面,法拉話:「11月,我見到劇本都有少少嚇親,要少少心理準備.」法拉話唔使同男友申請,始終電視尺度有限.
採訪,攝影:楊浩賢,黃曉程


text:
[GRWTH親子] 巴籍Hardcore爸爸Riz Farooqi樂在全天候湊女 以音樂,言行傳承身教:「有困難先會更strong !」
近月疫情愈見嚴峻,這是少有充滿笑聲的訪問.這年頭,大家都為口罩為物資為三餐愁煩,誰還能樂在其中? 前本地獨立樂隊「荔枝王」主音,現「Dagger」結他手Riz Farooqi育有一名八歲的女兒Sofia,說起女兒種種,總在甜笑.不如聽聽正職是教師,公餘致力推動hardcore的Riz,是以怎樣的樂天父親視角,看待女兒停課的四月天. 內容提供:GRWTH 撰文:《GRWTH日報》特約記者林之 相片:受訪者提供 編輯:《GRWTH日報》編採組 一個WFH的老師父親 「我教嘅學校,正正係個女讀緊嗰間.以前我哋只會一齊食早餐,返學,之後喺學校就唔多會碰面,佢3,4點放學,我就直至黃昏六,七點先放工返屋企.以前夜晚先見到個女,平日主要由太太照顧.」 Riz一家三口,平日主要由太太照顧女兒,但疫情期間,他就以老師及父親身分陪伴孩子. 「不過最近停課呢兩個多月,我哋都work / learn from home,就有機會深入認識個女——原來佢有好多意想不到嘅驚喜,係我以前無發現㗎!好似我宜家每日用Zoom教書,我教小一,個女讀小二,每朝早佢都會搬自己部電腦,擔張凳仔去我後面『聽書』,我教writing,佢會一齊寫;我無意中同學生講句『大家攞枝鉛筆出嚟』,佢又會即刻遞畀我!好好笑,原來佢係我學生,又係我小助教呢.夜晚我哋成家人就一齊聽音樂,我會聽佢嘅collection,佢又聽吓我揀嘅歌.可以24小時對住佢,真係好開心!」 「佢有時都會話好掛住學校,好想返學.我哋做父母要work form home,又要照顧細路哥起居,學習同情緒,的確係好大挑戰.咁我讀幼兒教育出身,可能比較了解呢個階段小朋友嘅心理需要;同時我又係老師,又體會到宜家老師同學生比以前返學更加多connection,既可透過鏡頭睇到每個小朋友間屋係點,佢哋又會坐定定同你傾偈,連同家長都可以傾一餐.以前大家又點會咁close呢?我就用呢個角度開導個女囉.」 「我諗無論係Sofia,學生定係家長,相信一世都唔會忘記呢種咁特別,同人咁有趣嘅connection,係咪?」 一個關心社會的音樂人 「疫情停課,又或者之前發生嘅社會運動,我都會同Sofia分析.佢年紀太細,唔明?唔會啦,佢會問新聞直播啲人做緊乜,我同太太就盡量用中立角度,話佢知發生乜事;我亦會好似老師咁解釋big picture畀佢知. 」 「其實玩得hardcore嘅人,就係用音樂為社會不公不義發聲.有時我都會嬲到『爆粗』.都怕畀個女聽到㗎,惟有say sorry,解釋佢知我點解咁嬲,話daddy都會有時控制唔到情緒而講錯嘢.」 Sofia有自己的珍藏黑膠,Riz說:「她愛聽Taylor Swift,我都會跟住聽,聽聽吓又幾好聽喎!」 「會唔會擔心我啲歌好嘈,唔適合小朋友聽?自細佢都喺屋企睇住我啲歌嘅processing,反而佢見我咁認真去做歌,會好奇,留心聽我唱乜.其實我玩hardcore又好,做人又好,最hardcore嘅價值,就係freedom of anything,希望佢都會被我嘅歌同言行感染,追求 freedom 啦.」 一個長於香港的巴基斯坦人 「我呢個巴基斯坦人,喺香港生活,可以話生活喺幾個世界.平日教書,我着長袖衫,將紋身冚住,笑容滿面,係一個睇嚟好有愛心嘅老師 —— 咁當然我真係好錫小朋友啦!」 兩父女小時候總是攬頭攬頸,Riz希望女兒長大後也如此親近他. 「但放工夾Band,唱hardcore,玩滑板,會講少少粗口嗰個人,亦都係我.朋友成日話好難想像我平日咁斯文喎!」 「而喺原生家庭,我就係好傳統嘅回教徒.同時我好堅持做straight-edge(直刃族),唔食煙飲酒同濫藥.」 「不過我最享受都係做Sofia嘅daddy,佢見證我所有身分同角色;喺佢眼中,我一定係最獨一無二,最有型啩,哈哈!」 「慶幸我哋喺香港生活,好flexible,有唔同嘅生存空間.你問我香港宜家咁,有為個女打算嗎?我成日都話鄉下喺尖沙咀,我哋可以走去邊?」 「我喺香港掙扎咗四十幾年,先有今日嘅我.有困難先會更strong,我相信個女同我都一樣.生命總有不足同掙扎,點會完美,你話係咪?」 香港本地搖滾樂隊Seasons for Change的作品,是Sofia最近停課期間的至愛,當然也是Riz的推介. *註:以上訪問全以廣東話進行 內容提供:GRWTH 社區 刊載於︰GRWTH app詳細內容


text:
土耳其人係突厥後裔?
對於土耳其呢個响亞洲同歐洲之間嘅國家,香港人應該唔會太陌生,因為土耳其係唔少港人會去個度旅遊,另一方面土耳其嘅足球都好出名.其實,土耳其同中國史書上一個外族名字可能有淵源,就係突厥. 提起突厥,讀過中...
中外傳奇 2年前
孟加拉都有文藝復興?
今次阿史想介紹嘅,就係亞洲十個最貧窮嘅國家之一孟加拉.孟加拉呢個名香港人應該係聽得多而知得唔多.孟加拉係南亞國家,東,西,北三面同印度毗鄰,南面濱臨孟加拉灣,係南亞地區中人口第三多嘅國家.其實响古代孟...
中外傳奇 2年前
到泰國旅遊好過投資?
唔好以為阿史同泰國有仇,因為呢句說話唔係阿史講,而係香港商人胡應湘講嘅.佢有呢個諗法,係同佢九十年代一個响泰國嘅投資項目有關. 話說,上世紀九十年代初,胡應湘嘅公司香港合和實業公司攞到價值40億美元嘅「...
中外傳奇 2年前
菲律賓係民主選舉制度先鋒?
唔講唔知,菲律賓係東南亞地區最先實現類似西方國家民主選舉制度嘅國家,不過制度就令到國家出現唔少問題. 菲律賓响美國允許下,於戰後(1946年)宣佈獨立,並由自由黨和國民黨輪流執政,實現在西方國家方式嘅民主...
中外傳奇 2年前
菲律賓昔日係亞洲金融中心?
香港人對菲律賓嘅印象,可能係嚟香港打工嘅家傭,又可能成日打風,又或者係佢哋個前總統阿基諾三世.不過阿史想講嘅,其實响戰後,菲律賓嘅經濟曾經係亞洲領先,更加係亞洲嘅經濟金融中心. 响上世紀五六十年代,菲...
中外傳奇 2年前
「韓流」點解會興起?
阿史早排睇報道,先知南韓政府考慮參與中國「一帶一路」倡議.諗起呢十幾廿年,韓國文化响中國的確有好大影響,特別係中國年輕人深受「韓流」影響,連大陸演藝界基本上都係承襲韓風.不過阿史今次想講嘅唔係韓流有幾...
中外傳奇 2年前


text:
產品中心
-
接線端子
- 歐式接線端子
歐式接線端子-銅合金押線框接線端子臺-MA系列 歐式接線端子-押線圈端子臺-MB系列 歐式接線端子-對插式端子臺-MC系列 歐式接線端子-組合式端子臺-MD系列 歐式接線端子-對插式端子臺-ME系列 歐式接線端子-板對板端子臺-MF系列 歐式接線端子-高電壓高電流端子臺-MH系列 歐式接線端子-繼電器端子臺-MKR系列 歐式接線端子-彈片式PCB插拔式端子臺-MPC系列 歐式接線端子-SMT連接器端子臺-MPE系列 歐式接線端子-連接器端子臺-MPF系列 歐式接線端子-連接器端子臺-MPX系列 歐式接線端子-螺絲型端子臺-MPZ系列 連接器端子臺-MT系列 連接器端子臺-MWX系列 彈片式PCB端子臺-MX系列 線對線端子臺-MZ系列 連接器端子臺-OM系列
- 柵欄式接線端子
柵欄式接線端子-貫通式端子臺-T14系列 柵欄式接線端子-貫通式端子臺-T21系列 柵欄式接線端子-貫通式端子臺-T24系列 柵欄式接線端子-貫通式端子臺-T25系列 柵欄式接線端子-貫通式端子臺-T26系列 柵欄式接線端子-貫通式端子臺-T30系列 柵欄式接線端子-貫通式端子臺-T30M系列 柵欄式接線端子-貫通式端子臺-T31系列 柵欄式接線端子-貫通式端子臺-T32系列 柵欄式接線端子-貫通式端子臺-T33系列 柵欄式接線端子-貫通式端子臺-T33M系列 柵欄式接線端子-貫通式端子臺-T34系列 柵欄式接線端子-貫通式端子臺-T35系列 柵欄式接線端子-貫通式端子臺-T36系列 柵欄式接線端子-貫通式端子臺-T40系列 柵欄式接線端子-貫通式端子臺-T40M系列 貫通式端子臺-T42系列 貫通式端子臺-T44系列 貫通式端子臺-T46M系列 貫通式端子臺-T55系列 中繼式端子臺-T64系列 中繼式端子臺-T66系列 中繼式端子臺-T68系列 貫通式端子臺-TA6系列 貫通式端子臺-TA7系列 貫通式端子臺-TBC系列 貫通式端子臺-TD1系列 貫通式端子臺-TD4系列 貫通式端子臺-TDE系列 音頻接線端子臺-TE1系列 音頻接線端子臺-TE2系列 音頻接線端子臺-TED系列 音頻接線端子臺-TEH系列 中繼式端子臺-TFDM系列 貫通式端子臺-TS1系列 貫通式端子臺-TS4系列 貫通式端子臺-C31M系列 貫通式端子臺-C34M系列 貫通式端子臺-C41M系列 貫通式端子臺-C44M系列
- 軌道式接線端子
- H型接線端子
- 歐式接線端子
- 工業開關
- 繼電器模組


text:
更多
2020-11-24 640 瀏覽
冷冷雨喎喎,天氣凍凍地,熊貓梗係要去打邊爐啦!熊貓前幾日去西環探朋友,熊貓朋友就建議大家一齊去呢度打邊爐啦.呢度最出名梗係麻辣火鍋,不過係朋友就唔食得太辣嘅,不過原來啲面介紹可以減小辣,所以我哋就帶咗個鴛鴦鍋食啦!不過呢個麻辣湯底真係好正,尤其用嚟淥牛肉,簡直係一流!除咗麻辣湯底之外,其實呢度仲有好多唔同嘅湯底.所以我哋鴛鴦鍋令一款就選咗大骨湯.打邊爐湯底當然最緊要啦,但係嘢食亦都係非常重要.以熊貓覺得呢度嘅嘢食係非常唔錯.頭先就係有安格斯肥牛啦,肥瘦均勻嘅牛肉,配上麻辣嘅湯底,食落去唔使點豉油都咁好食.首先介紹呢度嘅丸類,估唔到呢度嘅雲吞仲正過正宗潮州雲吞麵店嗰啲.大大粒,皮薄餡靚,而且入邊非常足料,鮮蝦大大隻,熊貓必點推介!另一樣非常推薦比大家就係蝦滑!非常足料,爽口彈牙,必點推介!點解咁好食?因為真係手打!呢度好多隻菜都好好食,特別推介娃娃菜.重點推介,梗係呢度嘅海鮮啦!你仲一樣非常非常好食嘅就係桂花蚌😍😍😍又爽又新鮮!另一款必點海鮮就係鮑魚😍30秒鐘已經食得!😍😍大家要留意,食之前最好book定枱,尤其是星期六日會好full
呢度最出名梗係麻辣火鍋,不過係朋友就唔食得太辣嘅,不過原來啲面介紹可以減小辣,所以我哋就帶咗個鴛鴦鍋食啦!不過呢個麻辣湯底真係好正,尤其用嚟淥牛肉,簡直係一流!除咗麻辣湯底之外,其實呢度仲有好多唔同嘅湯底.所以我哋鴛鴦鍋令一款就選咗大骨湯.
打邊爐湯底當然最緊要啦,但係嘢食亦都係非常重要.以熊貓覺得呢度嘅嘢食係非常唔錯.頭先就係有安格斯肥牛啦,肥瘦均勻嘅牛肉,配上麻辣嘅湯底,食落去唔使點豉油都咁好食.
首先介紹呢度嘅丸類,估唔到呢度嘅雲吞仲正過正宗潮州雲吞麵店嗰啲.大大粒,皮薄餡靚,而且入邊非常足料,鮮蝦大大隻,熊貓必點推介!
另一樣非常推薦比大家就係蝦滑!非常足料,爽口彈牙,必點推介!點解咁好食?因為真係手打!
呢度好多隻菜都好好食,特別推介娃娃菜.
重點推介,梗係呢度嘅海鮮啦!你仲一樣非常非常好食嘅就係桂花蚌😍😍😍又爽又新鮮!
另一款必點海鮮就係鮑魚😍30秒鐘已經食得!
😍😍大家要留意,食之前最好book定枱,尤其是星期六日會好full
張貼


text:
23/01/2019
生B撞正《國歌法》首讀 容海恩囡囡個名要有「昌」?
BB來了!新民黨副主席(恩恩豬)自從結婚同懷孕以來,一直都係傳媒嘅焦點,話晒佢係立法會第一個喺任內結婚兼生B嘅議員喎!本來佢嘅預產期就係今年農曆新年年初一,不過之前恩恩豬就驚到時冇醫生得閒接生,就揀咗今日開刀噃!
B女有成3KG重 幸福盡在不言中
恩恩豬平安誕女之後,就即刻同傳媒分享佢哋一家三口嘅相喇!容海恩就話,生產過程順利,B女重3公斤,仲話好快會帶BB同大家見面添!Jenny見到恩恩豬雖然啱啱生完,但係個樣仲係咁容光煥發,好精神咁噃!希望恩恩豬仲記得同Jenny嘅「豬腳薑之約」啦,好期待啊!
師傅葉劉好Happy 上唔上契仲未知
恩恩豬嘅師傅葉劉都喺Facebook恭喜徒弟嘅弄瓦之喜.佢同Jenny講,聽日就會去醫院探恩恩豬同BB,同埋覺得好開心,因為新民黨喜訊連連,不斷有人添丁,桃花運旺盛,至於會唔會同BB上契,葉劉就話要睇袁氏夫婦願唔願意先得嘅!而改名方面都冇乜提唔提議嘅,都係等BB嘅爸爸媽媽諗喇!
個名要有個「昌」字 今次考起大律師
不過,葉劉就同Jenny透露,BB爸爸袁彌昌嗰邊嘅族譜就排到個「昌」字,所以應該都係叫「袁昌X」㗎啦!不過Jenny就覺得,對於女仔嚟講,呢個字嘅剛陽味似乎有啲重噃--睇嚟都幾考爸媽腦筋.
Jenny就估,下個月尾就係新一份《財政預算案》出爐,恩恩豬揀呢排開刀,相信都係想坐完月就返嚟開會喇!之但係,今日其實係《國歌法》條例草案交上立法會首讀嘅大日子,恩恩豬遲唔揀早唔揀,揀正今日嚟生B,唔理《國歌法》,「阿爺」會唔會嬲嬲豬㗎?嗱!母女平安係開心事,「阿爺」唔會咁計較啩?
(搶先申請)免費試用etnet強化版MQ手機串流報價服務! ► 立即行動


text:
阿仔病了! 仲病得好嚴重! 係腸胃炎!
呢幾日, 我地都係醫院出出入入, 因為阿仔一時要留醫, 一時又可以出院, 不過係回家渡假!
事源……
2月3日星期五
果晚我OT到9點, 收工就接到電話叫我去將軍澳醫院, 因為阿仔係屋企嘔左三次, 初時仲以為係因為跌過落地 (但有阿仔張細梳化墊住), 所以驚佢有事.
於是即刻搭的士去醫院, 佢地都係早我少少到.照左X光, 再照埋腦掃瞄, 都冇咩特別.
但由於去到醫院仲係咁嘔個不停, 夾埋有成十次啦!! 所以醫生決定要阿仔入院! (阿仔係第一次有腸胃炎, 呢一晚既印象都好深刻…因為見佢真係好慘好辛苦….)
就係咁, 呢晚由爸爸睇住佢, 我就朝早先黎”接更”.
2月4日星期六
阿仔都有嘔, 一定要好少好少咁食, 唔可以一次食太多, 我試過俾左一碗定大半碗佢食, (佢太肚餓了…我見佢咁樣好心痛) 食完之後就好似噴泉咁嘔出黎! 好在張床最近洗手盤, 一見佢想嘔就衝埋去! 後來學識左要食少D飲少D, 就開始冇嘔, 而且應該係因為開始唔再咁容易嘔了! 醫生話呢排D腸胃炎好勁! 多數都係開頭嘔, 之後就開始痾啦!
另外就係肚痾啦! 褲都不知換左幾多條了! 我朝早都有帶去, 不過係醫院我又覺得可以唔同佢著褲, 而且阿B都經常訓覺, 有被蓋住.
下午醫生巡房時話阿B可以選擇回家渡假, 又或者直接出院, 我地揀左渡假.
但惡夢黎啦! 返到屋企阿仔痾得超勁而且好多次! 由於冇咁既心理準備, 真係攪到措手不及!! 成床都係! 換床單都換左幾次!
痾同病令到阿仔好累好累, 食完即訓.
2月5日星期日
由於要做紀錄, 所以第二朝返去覆診後, 醫生話因為阿B痾得太勁, 所以要再留院!!
就係咁, 星期日呢一日, 又再係醫院中渡過! 阿仔仍然痾得好勁, 經常要換床單, 因為多到漏, 點換得密都係會漏! 仲有就係佢PAT PAT損得好緊要! 星期六果日我都見開始紅, 阿B又好似有D痛咁, 已經問左姑娘拎藥膏.
夜晚探病時間爸爸黎接替我, 我返到屋企, 臨訓之前開始覺得唔多舒服, 冇諗過原來自己已經被傳染了!!
2月6日星期一
朝早繼續去醫院, 今日冇乜胃口, 又唔多舒服, 本來仲想唔過黎, 不過爸爸捱左成晚都唔想佢咁辛苦, 可以返屋企休息下! 點知我自己到下午三點幾已經忍唔住要打電話叫佢返黎!
而阿仔今日個PAT PAT真係損得好勁! 每次同佢換片都喊得好勁, 而且擰開個身, 真係好心痛呀! 問醫生都話係咁…叫我地同佢搽藥膏, 我話搽左都係咁, 佢就話一係唔好包片, 等佢通爽D就會快D好返! 真係冇可能囉! 痾成咁仲要唔包片, 除非長期係TOILET啦! 但就算係屋企都唔會長期係TOILET啦!! 傻架咩….雖然我都知道咁樣對阿B係好D…但係真係唔可以唔包片!
爸爸黎左之後, 我岩岩行左出病房就忍唔住要去出面個TOILET , 因為果一刻我好想嘔.但嘔唔到.
返到樓下商埸, 我竟然忍唔住啦! 走左去TOILET嘔!! 今次真係嘔得出! 今日只食過一個奶黃包, 嘔既全部係淺黃色既野.我份人最怕就係去公廁, 都就返到去都忍唔住了! 於是去左睇醫生.
夜晚爸爸打黎話阿仔可以渡假, 所以返左黎.本來我想買床墊/隔尿墊果類野俾阿仔墊住訓, 不過因為唔舒服又發冷所以冇野可以準備到, 都係舖毛布訓, 所以仍然係因為漏, 所以又整污糟了!
2月7日星期二
我仲係好病, 爸爸帶阿仔去覆診, 仲出埋院.阿仔精神算好多D! 肯玩下, 不過都少, 訓覺多!
2月8日星期三
今日我都繼續請假, 因我朝早起身時感覺仲係唔多妥, 仲諗緊如果行去搭車, 或者落車後要行果段路咁遠, 會唔會暈或嘔呢?? 驚緊之際, 阿仔又痾到周圍都係, 所以都係決定係屋企照顧佢多日! 而佢今日精神左好多! 仲係都要玩添! 真係開心呀!!!
Follow / Contact Us :
Our Diary 家庭育兒生活旅遊分享
Please support & like my page!


text:
無獎問答遊戲!除咗聖誕節之外,一年最閃嘅日子係邊日?答案梗係情人節啦~日本迪士尼都推出咗情人節限定商品,一齊睇下迪士尼公仔點放閃啦~
米奇米妮同大鼻鋼牙嘅馬克杯,將兩隻杯合埋一齊就係一個大大嘅愛心圖案,而且連手柄都係心型圖案,同情人一齊用真係超sweet 啊~
愛你愛到要痴埋一齊!大大嘅心形中間圏住米奇米奇,Pooh 仔豬仔同大鼻鋼牙,睇下佢地幾sweet!不過睇背面就覺得Pooh 仔真係要減肥喇XD
情人節嘅重頭戲梗係送朱古力畀你暗戀對象/男朋友啦~永遠唔會過時嘅KitKat ,就好似我對你嘅愛咁濃情蜜意化不開!包裝盒旁仲有訊息框畀你寫告白說話,仲有超可愛朱古力禮盒!唔好怕羞啦,將你滿滿嘅愛意送畀心愛的他~
想放禮物送得再有心意啲?叫Pooh 仔幫下你啦!攬住大大愛心嘅Pooh 仔可以幫你收好你嘅心意,禮物連Pooh 仔一齊送畀心愛嘅佢,一打開拉鏈就見到你滿滿嘅愛意,唔愛你都唔得啦XD
仲有超實用商品!超可愛朱古力造型手機殼,朱古力上面刻住米奇圖案,竟然仲可以為塞卡片,真係好方便啊~
迪士尼情人節商品已經喺日本迪士尼商店有得賣喇~一於帶咁可愛嘅佢地返屋企,同情人一齊放閃啦!
Sources:Disney Store
Text:Ling Chun


text:
瀏陽長郡中學招生2015年
-
長沙市瀏陽市小河鄉田心完小
長沙市瀏陽市小河鄉田心完小主營業務:長沙市重點中學,歡迎申請長沙市瀏陽市小河鄉田心完小.長沙市瀏陽市小河鄉田心完小風景秀
-
長沙市瀏陽市三口鄉三口中學
長沙市瀏陽市三口鄉三口中學主營業務:長沙市重點中學,歡迎來長沙市瀏陽市三口鄉三口中學注冊.長沙市瀏陽市三口鄉三口中學風景
-
長沙市瀏陽市普跡鎮普跡中學
長沙市瀏陽市普跡鎮普跡中學主營業務:長沙市重點中學,歡迎申請長沙市瀏陽市普跡鎮普跡中學.長沙市瀏陽市普跡鎮普跡中學風景秀
-
長沙市瀏陽市集里街道初級中學
長沙市瀏陽市集里街道初級中學主營業務:長沙市重點中學,歡迎來長沙市瀏陽市集里街道初級中學報名.長沙市瀏陽市集里街道初級中
-
長沙市瀏陽市大瑤鎮南山完全小學
長沙市瀏陽市大瑤鎮南山完全小學 主營:長沙重點小學,歡迎來長沙市瀏陽市大瑤鎮南山完全小學報名,長沙市瀏陽市大瑤鎮南山完全
-
長沙市瀏陽市龍伏鎮泮春片相市完小
長沙市瀏陽市龍伏鎮泮春片相市完小主營業務:長沙市重點中學,歡迎申請長沙市瀏陽市龍伏鎮泮春片相市完小.長沙市瀏陽市龍伏鎮泮
-
長沙市瀏陽市柏加鎮柏加初級中學
長沙市瀏陽市柏加鎮柏加初級中學主營業務:長沙市重點中學,歡迎申請長沙市瀏陽市柏加鎮柏加初級中學.長沙市瀏陽市柏加鎮柏加初
-
長沙市瀏陽市文家市鎮文家市初級中學
長沙市瀏陽市文家市鎮文家市初級中學主營業務:長沙市重點中學,歡迎來長沙市瀏陽市文家市鎮文家市初級中學報名.長沙市瀏陽市文
-
瀏陽市田家炳實驗中學
瀏陽市田家炳實驗中學主營業務:長沙市重點小學,歡迎來瀏陽市田家炳實驗中學報名.瀏陽市田家炳實驗中學風景秀麗,師資力量雄厚
-
長沙市瀏陽市關口街道辦事處占佳中心完小
長沙市瀏陽市關口街道辦事處占佳中心完小主營業務:長沙市重點中學,歡迎來長沙市瀏陽市關口街道辦事處占佳中心完小注冊.長沙市
-
長沙市瀏陽市澄潭江鎮虎形完全小學
長沙市瀏陽市澄潭江鎮虎形完全小學主營業務:長沙市重點小學歡迎來長沙市瀏陽市澄潭江鎮虎形完全小學注冊.長沙市瀏陽市澄潭江鎮
-
長沙市瀏陽市沙市鎮沙市完全小學
長沙市瀏陽市沙市鎮沙市完全小學主營業務:長沙市重點小學,歡迎申請長沙市瀏陽市沙市鎮沙市完全小學.長沙市瀏陽市沙市鎮沙市完
-
瀏陽市文光中學
瀏陽市文光中學主營業務:長沙市重點中學,歡迎申請瀏陽市文光中學.瀏陽市文光中學風景秀麗,師資力量雄厚,地理位置優越,為廣
-
長沙市瀏陽市沙市鎮中山完全小學
長沙市瀏陽市沙市鎮中山完全小學主營業務:長沙市重點小學,歡迎申請長沙市瀏陽市沙市鎮中山完全小學.長沙市瀏陽市沙市鎮中山完
-
瀏陽市澄潭江中學
瀏陽市澄潭江中學主營業務:長沙市重點中學,歡迎來瀏陽市澄潭江中學報名.瀏陽市澄潭江中學風景秀麗,師資力量雄厚,地理位置優
-
長沙市瀏陽市社港鎮社港初級中學
長沙市瀏陽市社港鎮社港初級中學主營業務:長沙市重點中學,歡迎申請長沙市瀏陽市社港鎮社港初級中學.長沙市瀏陽市社港鎮社港初
-
長沙市瀏陽市高坪初級中學
長沙市瀏陽市高坪初級中學主營業務:長沙市重點中學,歡迎來長沙市瀏陽市高坪初級中學報名.長沙市瀏陽市高坪初級中學風景秀麗,
-
瀏陽市職業中專
瀏陽市職業中專主營業務:中國初中生,歡迎申請瀏陽市職業中專.瀏陽市職業中專風景秀麗,師資力量雄厚,地理位置優越,為廣大學
-
長沙市瀏陽市北盛鎮亞洲湖學校
長沙市瀏陽市北盛鎮亞洲湖學校 主營:長沙重點中學,歡迎來長沙市瀏陽市北盛鎮亞洲湖學校報名,長沙市瀏陽市北盛鎮亞洲湖學校風
-
長沙市瀏陽市澄潭江鎮山下村橋頭完全小學
長沙市瀏陽市澄潭江鎮山下村橋頭完全小學主營業務:長沙市重點小學,歡迎申請長沙市瀏陽市澄潭江鎮山下村橋頭完全小學.長沙市瀏


text:
豁出去獨木舟漫遊 (二) 東龍島 > 石澳
相關遊記: 豁出去獨木舟漫遊
到達東龍,算係了左一個心結,第二日旅程無論去到邊都係歷史性既一步了~ 結果,捨蒲台,棄橫瀾,輕描淡寫的越過藍塘海峽,同貨輪玩左一場遊戲,順利到達石澳.
我叫dino大大起身,佢同我講: [其實我7半已經可以起身ga la],你好野.
拿拿臨pack野又落南圍士多食個靚麵,個營同埋啲唔等駛野就留響營地,輕裝上陣,呢個時候仍然十分想去一登蒲台,加上dino尋晚發現,橫瀾島先係今次旅程既亮點,咁又係wr,蒲台都有船去,橫瀾就真係今日一別,後會唔知幾時有期,二人雙望一笑,各自響掌心寫上「橫瀾」二字,就決定向橫瀾出發.
好! 就咁決定,不過為左安全起見,就上網check check風向同風勢吧 – 東南,二至三級風.
尋晚假日士多伯伯話吹東南風千祈唔好去,再望下石灘,尋日完全平靜既岸邊,居然出現白頭浪,咁唯有又保守一d,決定先綑東龍既北至西,貪呢一段可以用返東龍黎擋風,睇清楚風勢,咁既走向,亦即係會先一登港島再說! (假日士多伯伯同婆婆近年已經過身了,多謝當年嘅窩心提示,RIP…)
落水,一野就向公眾碼頭方向出動
過左碼頭,到左啲漁排,有三四隻狗仔離遠狂吠歡迎,Dino大少由於力太多,仲可以同佢地玩潑水遊戲,而小弟呢,可能由於尋日果十幾公里加上瞓得麻麻,對手好軟,好似好唔想撐咁,希望撐多陣會好轉.
離開東龍水域,面前既就係將軍澳同港島了,響去港島之前,先要橫越藍塘海峽,老實講呢個真係挑戰黎ga,第一次去到呢d有大船既海峽,又冇得避,硬食要穿越,結果比隻大船呠左一野,我同dino就指住貨輪船尾順便欣賞佢緩慢駛過.
呢段兩K唔夠既藍塘段玩左我地好耐,望住大浪灣,不過撐極都未到,港島呀,就黎掂到你喇.
石澳多野食多野玩,決定強勢登陸.響防鯊網外搵左一陣位突入,發現原來成個灘都封哂,未試過咁登陸wr.
望返轉頭,原來有個位係開左比獨木入去ga,不過我地就用左土法硬闖,真係特別型.
登陸之後,我興奮踏足港島都未feel到,已經feel到自己極頹,同尋日越去越有完全唔同,應該真係recover唔到,我心底裡面,最擔心既就係,dino哥硬入蒲台,咁我呢次真係捨命陪君子了.
一上岸發現weekday都唔係講笑,勁多人響度游水曬太陽,係喎仲仲係暑假.
睇完野就去沖個淡水涼先,做第二日水上人已經對淡水產生左好大既心理需要,見淡水就用,再搵間餐廳食個靚lunch.
坐底,又開始plan下下半晝咩環境,dino大少強烈要求去唔到橫瀾都要上蒲台頂一頂癮,但呢個時間仲去蒲台理應有去無歸,起碼單日一定回不了東龍,即係話,一定要瞓街(D營響哂東龍),都唔緊要,不過真係好驚佢冇鋪頭開,冇補給就真正開心.
諗左一輪,見dino大少既堅執,響有帶拖艇繩既情況下另一位參與者屈服,決定征蒲台!!
響一秒之後,android電話終於load到最update既天氣,喂喂又有雷暴,成功打倒一秒前既我地,決定今日係咁先,求其回程.
食完貴麵,響石澳同圍行下就閃,聽到有人話隔離百佳等,不過搵黎搵去都唔見,想涼下冷氣都唔得.其間又見到d好靚既屋仔同攪笑迷你golf場


text:
「壓力」
如果你有壓力你會點樣處理?相信每個人都會有自己嘅唔同嘅方法.當然無人會清楚得過你自己有幾大壓力,甚至乎自己亦都唔知自己有幾大壓力,但係當爆煲嘅時候先察覺就已經太遲.邊個唔想有一個平穩嘅生活?邊個唔想無煩惱?只不過人越大就越避免唔到.問題天天多,尤其而家咁嘅時世,叫大家正面啲其實真係嘥氣.問題天天都多,只係睇下點樣去處理.
「唞唞」
幾時先至可以唞啖氣呢?當問題一個接一個出現嘅時候,究竟處理邊樣先?尤其依家咁嘅時勢,真係想唞啖氣都難.只係想所有嘢歸零之後再重新由頭做起.當然冇嘢係解決唔到,只係用咩嘢嘅方法,同要用幾多時間.有時只係希望可以靜靜地處理問題,同諗方法去處理啲問題.每個人都有難捱嘅日子,有時真係煩少啲就已經幫到好大期望.相信今年大家都應該同我一樣想快啲可以唞啖氣.
「寧靜」
其實我鍾意夜晚做嘢嘅原因係因為真係可以好寧靜,可以靜靜地咁諗下嘢同處理下啲問題.每日都忙於處理唔同嘅工作,每日都只係希望將要做嘅嘢快啲做完.好多時已經無時間去諗啲多餘嘅嘢,只係希望做晒應該要做嘅嘢就已經好滿足.當然已經唔會盼望太多嘢,只係希望可以唞啖氣就已經心滿意足.人生就係咁,無嘢係一帆風順,頂得到逆境,其實就已經贏咗.


text:
明明科學家話我地淨係用咗個腦嘅10% 但係點解自己好似咁蠢?成日記得呢樣唔記得個樣 究竟要點樣先可以聰明多小小?
上次第一集就講咗五個提升記憶力嘅方法 —— 想睇翻第一集嘅內容? Click here!
覺得唔夠用?等我講多四個比你聽啦!
方法六: 先了解,後背誦
如果你根本唔了解課文嘅根本,唔明白究竟佢想帶出黎嘅意思
你點記都好都只係會停留係死記嘅階段
死記有咩唔好?就係當題型一轉 你就會冇辦法思考,乜題目都唔會識得答 咁你用黎死記嘅時間全部都會白費
所以先成為了解嘅人 再去記憶,背誦啦
呢個技巧無論係文科抑或係理科都絕對可以使用!
中文範文?先了解內容,明白作者寫作背景,心情之後再去理解背誦
數學卷?先理解概念再做練習!
先要成為了解嘅人再去背誦,先可以提升效率 同一時間 提升成績!
方法七: 成為小老師教翻人地!
要成為小老師 避免誤人子弟 首先你就要完全了解課文嘅內容~
每一個人都對唔同嘅 topic 有唔同嘅疑問~ 如果你可以解答到對方所有嘅疑問 咁真係恭喜你!你已經呢個內容融會貫通喇
藉由教授其他人~你可以考驗自己係咪真係清楚了解每個概念.
你都可以同朋友一齊溫書,佢教下你,你又教下佢
無論係教人抑或係被教 你都等於學咗兩次~咁仲有唔記得嘅理由咩?
如果你仲真係唔記得嘅 咁就講多3,5,7次 !實行自己洗自己個腦,係你煩死自己之前 你一定會記得所有你該要記得嘅內容!😘
方法八:聽錄音
如果你唔想約個朋友出黎一齊溫書,不妨自己開個WhatsApp Group 或者直接自己錄音,自己解釋翻比自己聽.係搭地鐵嘅時候都可以聽翻自己講解嘅課文,呢個方法唔單止可以可以善用時間,仲可以練埋speaking,令自己說話更加有條理同有重點~
方法九:學習後立刻使用
好多時候 學生都會有一個假象:「覺得自己識,但係做卷嘅時候就乜都唔記得」
明明記得自己學過 但係就唔記得個內容係乜🤨
點解?就係因為你冇使用你學習咗嘅部分.
你學習咗,知識已經輸入咗係你個腦當中;但係你唔使用,所以你個腦就define 咗呢個部分做唔重要🤯
所以先會好似「忘記」呢個部分~
唔想咁樣嘅話,首先你要話比你個腦知道 呢個「知識」係有用嘅~
「練習」就係使用咗你去「學習」嘅部分,所以大腦就知道呢個部分係有用嘅 就會將呢個部分放係意識當中~
藉由練習,實踐,就可以將學習嘅內容牢牢記住
方法就比咗你喇,你都學習咗呢啲方法,但係唯有實踐嘅人先會知道呢啲方法係咪真係work~
想知道我呃你?定係真係講真話?咁你咪跟住去做下囉😗


text:
上期我哋叫做學識咗《5. Fossil Fuels & Carbon Compounds》入面嘅基本嘢,亦都簡單認識咗 Alkane, Alkene, Alkanol 同 Carboxylic Acid 呢 4 個 homologous series~
而今期我哋會重點學翻 Alkane 同 Alkene 相關嘅 Physical Properties 同埋 Reactions!但留意呢度嘅 reactions 比起你係《Metals》同《Acids & Bases》學果啲係完全唔同層次!難度絕對係跳級咁上!所以一定一定要打醒 12 分精神!
而其中一個我哋會學到嘅 Alkene Reaction 就叫做 "Addition Reaction",我哋會將佢延伸至 "Addition Polymerization",去教埋大家到底平時我哋見到嘅 plastics 到底係點樣透過 polymerization 整出嚟!
P.S. 呢個部分看似好多嘢要背,但其實好多嘢 DSE 係講到明唔洗背,我會係堂上逐一去提點翻大家!
係呢套常規課程入面,我會將DSE CHEM嘅必學概念,最強嘅解題思維,實戰嘅做題技巧,一步步咁傳授比你,同你逐一拆解 DSE CHEM 嘅各大課題 !


text:
每個人,身上都掛住一個隱形嘅計時器,時候到,大家都要歸西.
細個啲時我會疑問,明明大家都係等死,點解一定要讀書?讀書為左賺錢,為左有更好嘅生活.我係公屋仔,中學嗰時一班同學仔為左買個好啲嘅籃球,五個人走去燒味舖,叫老細五蚊賣個齋飯加蔥加薑蓉,傻下傻下,都食得好開心,讀又唔洗點讀,日日淨係等放學去鬥波.你問我當時想要咩?我想打籃球,想打校隊正選,想一場拎到十分,想成功咁crossover到對手,無啦.
但到最後,付出好多努力,我都無成為校隊正選,反而讀書無乜點經歷過日溫夜溫就入到大學,唔叫知識份子,都總算唔係文盲掛.
然後又係另一個階段.
大學時代,總有一班前世未見過女人嘅男同學想識女仔.某一個成績好嘅男仔叫阿村,睇中左全系最靚嘅女神,女神做功課成日問佢拎Source.阿村用「比Source你不如教你做」呢種方法黎換取同女神單獨見面嘅機會……結果次次都係教唔識,最後又係成份比女神抄.男仔驚比professor捉到攬炒,仲要教埋佢改添.
阿村以為佢嘅義無反顧會換到啲野返黎,結果女神最後同左第二個一齊.好笑嘅係,其後一切照舊,女神依然問佢拎Source.
阿村以為付出會換到一啲野,但其實喺女神心目中,個offer根本無存在過,甚至女神根本無覺得佢有付出任何野.夢想破滅嘅結果,就係換另一個妥協過後嘅夢想,呢位男同學,淨係想陪個女神畢業.
我問佢,鍾意一個人,鍾意到咁卑微,有意思咩?阿村話我根本乜都唔明,我平心靜氣同佢講,你都係睇見人地靚就狗衝姐,功課呢啲野,你一對一教佢咁多次,次次都話學唔識直接抄,大家都係大學生,女神唔係弱智丫嘛?
「你唔係唔明下話?」我真係睇唔過眼一個男人要搞成咁,我直接質問佢.
「你當我做兵都OK,咁得未?」傾左五分鐘,阿村唔比我再講落去.
結果女神根本無當過佢係兵,連少少心事都無同阿村傾過,私底下又無聯絡,阿村就好似RPG入面免費補給點嗰個NPC,女主角有事先黎補補血,而佢仲以為自己係騎士團團長.終於等到影畢業相嗰日,阿村連埋去問可唔可以一齊影相都驚,我地成班同學護送佢,黎張大合照,做佢企女神隔離,叫做圓左佢幾年黎嘅心願.
轉眼間,又過左好多年,黎到今日.
做左野都幾年,身邊嘅人都開始成家立室,以前想像唔到,玩左五,六次裸辭嘅圍內兄弟,因為個女岩岩出左世而唔敢無左份工.佢話:「生個仔就話可以粗養姐,生女唔得架……」我同佢講我完全聽唔明.佢話:到我做人老豆就知架啦……老實講,我覺得依家呢個香港,兩公婆夾埋搵五萬以下,仲敢生小朋友,勇氣值真係爆晒錶.我係唔明呀,佢地唔會覺得唔夠資源保護下一代架咩?人工低,工時長,自己已經捱緊騾仔,仲整多件出黎,第時做騾仔二世.唔係放負喎,陳述客觀事實.
前女友阿寶問我,有無打算正正經經咁搵返個女朋友,我話無.
「又係嗰啲咩怕比唔到幸福人地,拖左人地時間嘅垃圾理由?」阿寶一副睇穿心理嘅口吻.
「唔止咁.有時我會覺得,如果我真心鍾意一個女人,有埋小朋友,就算我有能力保護佢地……我始終比佢地早死,到時佢地點?死後到底去咩地方?大千世界,如果以後都唔會再見得返父母同妻兒,唔會好悲傷咩?反正終點都一樣,我唔想製造太多牽掛.」可惜人係群居動物,無論我講得幾有型,寂寞嘅時候總會想有個人喺身邊,人類好白痴,匆匆數十年,要讀書,做野,途中建立各種關係……仲要因為做唔到其中一兩樣而比人鬧,比人睇唔起.
「Life is a playground,你無聽過咩?奮鬥本身就係一個目的!人係好犯賤架,唔可以百無聊賴,總係要做啲野證明自己有用,考下cert,追下女仔咁囉.過程都值得欣賞架,我咁得意,你同過我一齊,無得著咩?」阿寶自己有情緒病,對於其他人嘅感覺特別敏感,佢當我係半個病人,想淡化呢件事.
「無.」我斬釘截鐵.只要我諗返起從未做過嘅校隊正選,都會有種好苦嘅感覺.阿村追唔到女神,佢一直用無怨無悔嘅兵仔思想黎麻醉自己,但佢無可能放得低.時間可以沖淡好多野,但有啲遺憾係,每次因為某啲場景牽動想法,思緒返返去當時,會好痛苦——只要你好在乎,只要你有段長時間投入喺裡面.
身體同精神都有限制,就算依家做得返當時做唔到嘅野,心境已經唔一樣,滂沱大雨,依家已經唔會覺得浪漫,淨係會覺得地鐵會好多人,阻住我返工.喺一個特定嘅時間點,伴隨嘅感覺同遺憾係好真實好真實.
所以大家都好沉迷關於平行世界嘅故事,但現實無架,人人都會死,人人都等緊死.宏觀啲睇,生命就係一場苦中作樂,無辦法,人人都要接受.但點解,我地成日都輸嘅?可唔可以有無限嘅時間,無限嘅體力,比我修復晒所有錯誤,慢慢咁贏返返黎?
「你真係一個聰明嘅小朋友,有無諗過睇counsellor?」阿寶自己係臨床心理學家,我以為佢諷刺緊我,點知下一刻,佢笑住咁流眼淚,然後捉住我隻手,壓低個頭飲泣.
「……我地……已經好努力架啦……」佢怕自己失控,按住把聲,盡量講得好平淡,同時我又見到佢右手近廿條嘅血痕.
中學時期佢為左某位男朋友自殘左好多次,醫院都入過兩三次.近年佢讀完臨床心理學碩士,出黎私人執業嘅時候,第二個客就問佢:「你睇你隻手?我點信得過你?」
事後阿寶笑哈哈同我講個客有Bipolar,當面都唔好意思話其實本身有過心理問題嘅人會更加對心理學有興趣,想幫多啲有需要嘅人嘛.我知阿寶其實好介意,佢自己都無諗過當初嘅痛苦會牽連到今時今刻,扮樂觀左咁耐,因為我今日無啦啦爆煲痴左線而令佢都爆埋.
我講唔到任何野,諗返起好耐好耐之前嘅籃球校隊,阿村夢寐以求嘅大學女神,生左個女而要全力搏殺嘅好兄弟,同埋面前呢位新晉臨床心理學家,我忽然覺得,人生係一個惡作劇,好多好多好多嘅苦,先換到少少嘅甜,仲要唔知岩唔岩口味——現場兩位知識份子,當年連最應該開心出席嘅學士畢業禮都缺席.
……
或者唔好去探討一啲改變唔到嘅悲劇,先係最明智.望住喺我面前喊到九彩嘅女人,我忽然覺得自己好蠢.原來思考有幾深入,反作用力就有同樣咁大.
而呢啲痛楚,至死方休.


text:
「分享」
好多時都會有人無啦啦打電話嚟話有乜嘢講座想搵你做分享.尤其係年尾,好多講座同培訓課程,所以特別多咁嘅邀請.當然好多時我聽到啲人搵自己去分享數據分析有關嘅題材我都會有興趣,只不過年尾真係太多咁嘅邀請,但係有時一啲同數據無關嘅邀請就要諗下去唔去.事關做分享唔係問題,只不過真係邊有咁多時間去準備咁多嘢.當然你可以話用啲講過嘅題材,但係有時真係唔得.
「目的」
自己去做講者,去同人分享,其實目的好簡單.有啲人認為係免費宣傳同提高知名度,而事實上好多時大家以為係咁.不過都好睇你分享嘅內容同功力.反而對我嚟講,我只係希望多啲人了解同認識數據分析嚟個行業同重要性.只不過有時大家搵講者嘅時候要記住好多時人哋都係義務性質無收你錢,真係連時間同精神都要蝕埋俾你.所以有時好怕一啲人抱住奉旨嘅態度去搵你做講者.
「準備」
要做好一個講座,最困難嘅地方係控制時間!因為有啲講座得三十分鐘,有啲就成三個鐘.所以準備材料係要花啲時間同心機,真係無得馬虎.好多時都要諗過晒啲材料嘅鋪排,唔係一兩個鐘頭就可以搞得掂嘅嘢囉!最慘嘅就係好多人以為份材料係變出嚟,變完出嚟又話要改題目!當然改唔係問題但係點解唔一早講呢?所以依家如果唔係一啲識嘅朋友介紹,或者係一啲覺得值得去嘅講座之外,我通常都唔會義務去做.


text:
2015年5月28日星期四
韓式炸醬麵 Jjajangmyeon (짜장면)
睇得韓劇同 Maangchi 姨嘅 video 多,真係覺得韓文發音好多都跟普通話好似,有啲甚至係完全跟廣東話一模一樣,大長今個 “今” 字就係其中例子.雖然大家未必識睇韓文,但睇吓個拼音,再讀一讀,就完全知道呢個係 “炸醬麵”.拼音都唔識睇嗎?聽吓 Maangchi 姨點讀啦!
早排睇電視個韓國旅遊特輯,主持人試食咗韓國炸醬麵,話跟中式完全係兩回事,而且味道偏甜.其實睇個樣都知道跟中式炸醬麵應該係完全唔同味道,但味道偏甜就真係估佢唔到,可能係因為所有蔬菜料都係帶甜啦!
2015年5月27日星期三
抹茶吞拿魚三文治
2015年5月26日星期二
雜豆薏米土伏苓老黃瓜湯
有陣時啲嘢都真係唔到你唔信,呢排幾乎日日都落雨兼烏天黑地,噚日佛誕就居然無雨落仲勁猛太陽,今日又即刻落番雨,睇新聞先知原來朝早仲發出過黑雨㖭!
唔係講笑,真係濕到好得人驚,自己都 feel 到體內濕氣好重,所以就煲呢個袪濕湯喇!
2015年5月25日星期一
部腦終於有救喇!!
部電腦個 hard disk 容量不嬲都唔多夠用,因為係好耐之前買落,只得 100 GB,當時仲係用緊 Windows XP 就梗係夠用啦,但自從壞機之後,幫我砌機個師傅就順手幫我 upgrade 到 Windows 7,咁就出事喇!!
本來個 OS upgrade 咗當然係好啦,但係相對於我個舊 hard disk,新嘅 OS size 簡直係大笨象,裝咗之後就只係得番幾 GB 空間可以用,跟住 Windows,Antivirus 及其他程式又不斷自動更新,越嚟越多嘢塞入去,攪到近排得番幾百 MB 可以用咋,連開個 Photoshop 用都唔夠容量去運作,唯有邊用電腦邊不斷清空記憶體,超麻煩!!
早前請教咗我一位 IT 專業嘅舊學生有關外置 hard disk 嘅資料,佢就介紹我用呢隻牌子:
2015 浴佛節
噚日橫風橫雨,攪到屋企周圍都滲水,仲以為今日天氣都唔好得去邊,點知天朗氣清,天氣非常之好,所以我返工前都可以出海灘浴佛哦!
全日都好好天氣,仲鬼死咁熱,點知夜晚放工去到屯門公路轉車站時就開始毛毛雨,一踏入家門後就即刻落大雨,好彩避得過唔使濕身,果真佛力加持,佛祖庇祐,阿彌陀佛!!
2015年5月24日星期日
黑椒雜菜麵包碗
2015年5月21日星期四
死剩半條草命
仲記得之前我同大家講,屋企有棵迷迭香用水養住都不停生根,仲多到變成盆狀嗎?見大家都叫我轉落泥種,咁我就好聽話咁將佢種落泥喇.
雙色麵筋
一開場先講啲題外話先!上次咪話睇《元味好生活》時知道台灣人好鍾意一家大細去露營嘅,原來香港依家都已經有好多人攪緊呢門生意.唔知大家有無睇《財經透視》呢?有的話就實知我講乜,大嶼山,西貢及天水圍都有營地,提供埋露營車或露營屋,最正係天水圍嗰個營地,引進咗法國製造嘅波子營,望落好似係塑膠造,最特別係球形嘅上半部份係全透明,夜晚瞓覺時好似露天而睡,但又唔怕風吹雨淋,好好 feel,無睇過呢集節目的話就快啲 click 入去見識見識吧!
入正題喇,噚晚煮咗齋鹵味,正確啲講係素鹵味至真,因為有用五辛呢!
2015年5月15日星期五
呃盡全球人!?
2015年5月14日星期四
素肉丸 Vegetarian Meat Ball
「IKEA」啲肉丸一向都好出名,個個都話好食,我就唔知係咪真係咁好食喇,因為我未食過,皆因成份有加到牛肉.最近「IKEA」推出咗素肉丸,聽聞香港都已經有得賣,「麥記」老家又為素食者推出素食漢堡,真係素食者嘅好消息.
早前我 download 咗個叫做「Vegetarian Recipes」嘅 App,裡面有好幾個 meat ball 做法,我就揀咗其中一個較易整嘅 recipe嚟做實驗,估唔到一擊即中,成功做到哦!
維修
上個禮拜開始,喺正我間房個頭殼頂搭咗個棚喺度,都唔知做乜,後尾開信箱先發現原來管理處放咗張 notice,呢幾個禮拜要維修外牆.其實早就應該要整啦,見到啲紙皮石同石屎都爆哂出嚟好耐,我成日都好驚有朝一日會跌落嚟打爆我個窗啲玻璃兼跌落街砸傷途人.
豐富的第一餐
嗱嗱嗱,咪插我住呀,對我嚟講真係好豐富㗎喇!!!
平日起身後都食得好簡單,好求其,麥皮,麵包,muffin,餅乾或者 cereal 就算數,總之叫做有嘢落肚就算㗎喇,好少可會攪咁多 "花臣",又多士又蘋果,仲沖埋杯檸茶㖭,因為噚日切咗個檸檬煮意粉嘛.
2015年5月13日星期三
清補涼栗子節瓜湯
絕大部份時間我都只會係煲齋湯,對於好多人嚟講,如果煲齋湯的話,可能會勁落蜜棗增加甜味,但我自己就唔會咁做,而且已經無用蜜棗好耐,成日都形住蜜棗唔知係咪有加糖製過.
想啖湯夠甜的話,我通常都會落紅蘿蔔,粟米,栗子或粉葛,有時就會加紅腰豆同三角豆一齊煲,都可以增加一定甜度,但始終最重要嘅一點係:所有甜味材料必須凍水落煲.因為食材嘅甜味物質只會溶係凍水內,而我自己就習慣再浸多一段時間先煲,確保大部份甜味物質溶於水內,自己都已經做過實驗,材料凍水落煲跟水滾後先落料,甜度真係差好遠.
想啖湯夠甜的話,我通常都會落紅蘿蔔,粟米,栗子或粉葛,有時就會加紅腰豆同三角豆一齊煲,都可以增加一定甜度,但始終最重要嘅一點係:所有甜味材料必須凍水落煲.因為食材嘅甜味物質只會溶係凍水內,而我自己就習慣再浸多一段時間先煲,確保大部份甜味物質溶於水內,自己都已經做過實驗,材料凍水落煲跟水滾後先落料,甜度真係差好遠.
2015年5月12日星期二
檸汁蜆肉扁意粉
最近睇緊姚元浩嘅《元味好生活》,每集節目元浩都會邀請唔同嘉賓一齊體驗各種戶外活動,露營過夜及野外煮食.唔睇都唔知,原來台灣依家好興揸露營車到郊外露營,而且仲癲到每個家庭都為自己架露營車做出各樣主題,倒如民族風,all handmade decoration,法式風情等,真係大開眼界,最正就係架露營車可以變出一層角樓出嚟俾小朋友上去瞓.
剛剛睇完男神王陽明同元浩玩越野飛車,超刺激,連周身肌肉,紋哂身,man 到爆嘅王陽明都全程乸埋塊面,用雙手掩護住個頭,皆因上落山坡嘅角度真係差唔多接近九十度咁滯,又無特別安全措施,仲恐怖過玩過山車,俾著我係座上客的話,我肯定暴斃車上,嚇都嚇死咗!!
幾乎每一集元浩都會用到荷蘭鍋去煮食,佢勁讚好用,其實荷蘭鍋就係一隻戶外版嘅「Le creuset」或「Staub」,都係一種鑄鐵鍋,不過就係用支架吊起,直接喺柴火上面煮食,最特別係鍋蓋經特別設計,可以放上燒著嘅柴同炭,實行上下夾攻!前幾集男神高以翔露營時就煮咗個海鮮蛤蜊意大利麵,最特別係佢用咗檸檬汁去煮,真係從未試過食酸味嘅意粉,但元浩試過之後又話估唔到咁好味,攪到我都想試吓!反正屋企都有檸檬,又可以順便清埋上次整韓式海帶蜆肉湯時用剩嘅蜆肉,不過我就用自己個方法去煮,因為用料唔同,起碼高以翔係用新鮮帶殼嘅蛤蜊去煮哦!
2015年5月10日星期日
健康版班尼迪蛋 Egg Benedict (healthy version)
見冷宮仲有 English muffin,於是又玩吓整 egg benedict.
一般人都覺得 egg benedict 非常邪惡,火腿嘅肥美不利健康,如果用片裝醃製火腿的話就更加無益;雞蛋又話高膽固醇,個荷蘭醬 (Hollandaise) 仲係用蛋黃做㖭,但其實最惡魔都仲係溶牛油,要拂打到個醬汁濃稠的話,用量都真係唔少!!
所以,自己整的話,都係整番個健康版好啲喇!
憑歌寄意,憑花表心意!
2015年5月9日星期六
鹹味麵包布甸 Savoury Bread Pudding
雙色迷你缽仔糕
Blog 友小月話唔知點解整缽仔糕時啲紅豆會沉哂落底,我自己都唔明白,因為我上次整時真係全部浮面,但我依家應該估到係咩原因喇,因為今次自己都中招嘛!!!
唔知大家有無遇到相同情況,依家啲紅豆好難煲得腍,甚至係煲極都唔腍,初時以為自己買啲紅豆 cheap 先會有呢個情況,但原來朋友同學生家長都係咁講.唔記得喺邊度聽過話紅豆越大粒就越難煲得腍,之但係依家好似都幾難搵到細粒紅豆嚟買,周圍賣嘅都係大大粒,所以我每次煲完紅豆都會先放上冰格雪至結冰,之後先再用嚟整嘢,咁就一定會腍,跟十分鐘就煲好粥嘅原理一樣.
呢次就係因為偷懶無做到放冰格呢個 step,紅豆唔係真係完完全全煮腍哂,仲帶點實,有點重身,所以最終全部沉哂底!!
橙香朱古力 biscotti
2015年5月5日星期二
瑞士汁豆腐乾
上次鹵完雞翼同雞腳之後,跟住就買咗塊豆腐乾返嚟繼續鹵,原本想買埋雞腎,鴨腎之類物體,但凍肉店無得賣,得火雞腎,未食過又唔知好唔好食,所以最終都係無買到,加多兩隻蛋落去算數.
2015年5月3日星期日
十五的齋 pizza
訂閱: 文章 (Atom)


text:
(箍牙人嘅心酸史)箍牙有咩要注意?呢6件事你又知唔知!
為咗有一排整齊嘅牙仔,唔少朋友仔都會選擇上箍,畢竟捱幾年就可以脫胎換骨!但其實箍牙嘅心酸你又知幾多啊唉,今日小編就為大家整理咗6個捱過箍牙期嘅小貼士,希望可以幫到想箍/將要箍牙嘅你哋啦!
1.飲食習慣要改變
上箍代表大家要暫時與一下呢啲美食say byebye:任何較硬,易染色或者係帶酸性嘅嘢通通都NG!雪條又好,咖哩又好通通都同你無緣.而啱啱上箍嘅初期都淨係食得落麥皮,粥呢啲比較軟嘅食物,向好嘅方面諗:「唯有當減肥」…
2.剝牙痛苦你要受
一般喺箍牙之前,牙醫會為你評估一下牙齒不整齊嘅原因,而一般都係因為牙齒無足夠位置排列先需要箍牙,所以大家最好做足心理準備,好好咁同嗰幾隻牙道別啦(我都知好痛)~
3.口腔清潔要留意
牙套本身唔會損害牙齒,但系留喺牙套上面嘅食物殘渣容易引起蛀牙,牙齦發炎等病癥.所以對於「鋼牙成員」,食完野同埋臨訓前都一定要刷牙,牙刷牙膏就咁就成為咗繼銀包鎖匙電話之後第四樣「出街必備」.
4.期望越大失望越大
好多人認為箍牙後一定有瘦面效果,而且可以一勞永逸.但其實呢個係因人而異嘅,拆牙箍後如果唔按牙醫指示每晚戴「固定器」睡覺,牙齒都係會有移位嘅風險!同埋箍牙主要目的係改善牙齒排列及咬合,並唔保證會瘦臉TT.
5.與不適感做搏鬥
不論你係揀舊式牙箍定係新式嘅透明牙套,牙肉都係會感到痺痛同埋酸軟,無一例外.大家要做嘅嘢就係慢慢哋習慣呢種感覺,而戴舊式牙箍嘅,最初仲會因為牙箍會令口腔出現潰瘍,成口飛滋,Real慘!
6.隱形牙套要自律
隱形牙套可以隨時除低食嘢雖然比起傳統牙箍方便好多,但同時亦都好容易會因為唔記得帶翻而影響效果…為咗保證效果,每日佩戴嘅時間唔能夠少於22個小時.(小編就有個朋友仔就因為成日唔記得帶翻牙套而比牙醫鬧)
希望大家都可以與自己嘅牙套和平共處,以靚牙示人~
- 同學仔只要係早上申請,最快可以係下午就拎到錢
- 同學仔文件交齊,98%機會申請獲批
- 提早還款唔會收同學仔任何手續費或罰息
- 整個申請到還款過程 uFinance 不會收取同學任何手續費
唔少同學都會有財務需要,例如交學費,交卡數,Hall Fee, Exchange等,uFinance 為學生提供現時市場上最簡易申請低息學生貸款滿足你嘅財務需要,讓你可以擁有一個無壓力而又充實嘅校園生活.


text:
万字好听的名字:万字的商贸有限公司名字?
万字的商贸有限公司名字?
万丰有限公司万字好听的名字,万冠有限公司,万康有限公司,万健有限公司
万精有限公司,万霸有限公司,万浩有限公司,万名有限公司
万识有限公司,万网有限公司,万凌有限公司,万南有限公司
万百有限公司,万艾有限公司,万相有限公司,万霆有限公司
万雷有限公司,万时有限公司,万铁有限公司,万龙有限公司
万坚有限公司,万亿有限公司,万码有限公司,万金有限公司
万白有限公司,万川有限公司,万吉有限公司,万森有限公司
万环有限公司,万系有限公司,万升有限公司,万讯有限公司
万华有限公司,万力有限公司,万清有限公司,万立有限公司
万汉有限公司,万诺有限公司,万振有限公司,万仕有限公司
万用有限公司,万博有限公司,万迈有限公司,万丝有限公司
万驰有限公司,万日有限公司,万风有限公司,万新有限公司
万盈有限公司,万宇有限公司,万理有限公司,万跃有限公司
万禾有限公司,万东有限公司,万巨有限公司,万凤有限公司
万格有限公司,万银有限公司,万益有限公司,万通有限公司
万宏有限公司,万梦有限公司,万鑫有限公司,万湖有限公司
万傲有限公司,万士有限公司,万玛有限公司,万诚有限公司
万远有限公司,万高有限公司,万利有限公司,万翔有限公司
万晶有限公司,万迎有限公司,万安有限公司,万启有限公司
万易有限公司,万典有限公司,万频有限公司,万览有限公司
万辉有限公司,万贵有限公司,万宝有限公司,万蓝有限公司
万集有限公司,万月有限公司,万富有限公司,万航有限公司
万福有限公司,万长有限公司,万尼有限公司,万复有限公司
万祥有限公司,万原有限公司,万京有限公司,万超有限公司
万电有限公司,万开有限公司,万信有限公司,万好有限公司
万扬有限公司,万春有限公司,万至有限公司,万隆有限公司
万纽有限公司,万瑞有限公司,万雅有限公司,万思有限公司
万豪有限公司,万顺有限公司,万江有限公司,万光有限公司
万嘉有限公司,万荣有限公司,万涛有限公司,万美有限公司
万大有限公司,万庆有限公司,万佳有限公司,万星有限公司
万茂有限公司,万特有限公司,万恒有限公司,万界有限公司
万财有限公司,万顿有限公司,万全有限公司,万奇有限公司
万赛有限公司,万微有限公司,万智有限公司,万鸿有限公司
万贝有限公司,万能有限公司,万硕有限公司,万源有限公司
万曼有限公司,万圆有限公司,万营有限公司,万惠有限公司
万裕有限公司,万缘有限公司,万聚有限公司,万西有限公司
万帝有限公司,万旺有限公司,万欧有限公司,万磊有限公司
万贸有限公司,万旭有限公司,万方有限公司,万卓有限公司
万万有限公司,万悦有限公司,万佩有限公司,万语有限公司
万润有限公司,万元有限公司,万莱有限公司,万同有限公司
万飞有限公司,万倍有限公司,万来有限公司,万洁有限公司
万英有限公司,万世有限公司,万越有限公司,万克有限公司
万伟有限公司,万创有限公司,万辰有限公司,万天有限公司
万中有限公司,万晖有限公司,万派有限公司,万永有限公司
万飞迪有限公司,万元方有限公司,万讯光有限公司
万环拓有限公司,万缘吉有限公司,万鑫安有限公司
万诚诺有限公司,万锐诚有限公司,万拓欧有限公司
万迅华有限公司,万傲福有限公司,万真吉有限公司
万森丰有限公司,万思诺有限公司,万亚星有限公司
万财广有限公司,万创飞有限公司,万诺风有限公司
万环辉有限公司,万卓特有限公司,万金频有限公司
万悦顺有限公司,万硕曼有限公司,万润阳有限公司
万森同有限公司,万铭雷有限公司,万雷宝有限公司
万晶兴有限公司,万力腾有限公司,万振浩有限公司
万胜元有限公司,万铭万有限公司,万瑞梦有限公司
万裕兴有限公司,万南利有限公司,万曼环有限公司
万清智有限公司,万鑫晶有限公司,万腾亿有限公司
万星讯有限公司,万远铁有限公司,万威羽有限公司
万雷汇有限公司,万聚翔有限公司,万嘉羽有限公司
万兴旺有限公司,万傲科有限公司,万联天有限公司
万星欧有限公司,万金福有限公司,万汇宏有限公司
万彩银有限公司,万星磊有限公司,万佰景有限公司
万邦云有限公司,万迪景有限公司,万扬硕有限公司
万联金有限公司,万创尚有限公司,万智翰有限公司
万翔立有限公司,万裕信有限公司,万阳博有限公司
万凯庆有限公司,万天佩有限公司,万贝庆有限公司
万妙佰有限公司,万泽元有限公司,万优清有限公司
万卓讯有限公司,万月信有限公司,万铁磊有限公司
万瑞硕有限公司,万奇纳有限公司,万旭乐有限公司
万特铁有限公司,万飞翔有限公司,万奇博有限公司
万美运有限公司,万嘉佩有限公司,万邦创有限公司
万悦冠有限公司,万利润有限公司,万腾赛有限公司


text:
雖然我係一個經常打爛嘢嘅人,但係我反而勁鍾意用玻璃器皿嚟裝嘢食,貪佢唔會上色,可以裝酸性食物,入得微波爐,容易清洗 ……… 實在太好用啦!所以,當我見到「百佳」有玻璃盒換時,簡直雙眼發光!!不過當時都無諗住要換,一來屋企一早已經有呢個牌子最大 size 果款玻璃盒,而且老豆又另外喺深圳買咗個細一皮嘅 "A 貨";二來,我一向都比較少幫襯「百佳」,要儲千幾分絕對唔係易事,所以一直都無呢個 "鬥心".
點知有次去「百佳」買嘢時,無端端心血來潮走去部機度 check 吓分,發覺原來自己都有成過千分,雖然距離換到一個啱 size 兼實用玻璃盒嘅分數仲有一段距離,但就起碼唔係遙不可及,於是就開始留意「百佳」"行情",當然,我唔會為咗攞分而去買埋哂啲無謂嘢啦,只不過係多啲留意有冇啲常用物品減價,又或者如果價錢同「惠康」差唔多的話,我就會放棄喺佢個 "死對頭" 度買,寧願行遠少少去幫襯佢.
心裡其實一早已經敲定換第二大果款長方形盒,因為 size 比較合用之餘,離達標分數亦無咁遠.有次又再去部機度 check 分時,發覺原來我之前買嘢超過咗佢指定嘅數額,所以得到額外十倍積分,突然之間多咗成 600 分,咁就連最大果隻 size 都免費換得到啦!不過最後都係維持原判,決定換第二大果款,因為老豆都話最大果隻太過大,唔係咁有用.
就係咁,不費吹灰之力就可以換到個玻璃盒返嚟喇!
唔知下期兩間超市又有冇啲啱用嘅嘢換呢!


text:
良師伴你行
2019 DSE 同學分享
Miss 幫我補M2的,學校進度好快,我完全跟唔到,係堂上做練習連一題都做唔到,考試什至攞個位教 Miss 好用心咁用七個月嘅時間,慢慢由零開始教,真係差唔多由最基本教起,佢仲會介紹啲notes同網站,等我得閒果陣自己去溫習. 佢好有耐心咁教我,就算我連基本嘅嘢唔識果陣都冇鬧我同放棄我,佢甚至會一星期同我補多幾堂,有時仲會超時 最後DSE有3,雖然成績唔係好高,但係我已經好滿足,真係好多謝佢.
老師大多親身經歷中學文憑試,有考試經驗,並熟識考試要求,有獨特方式幫助應屆學生考試,老師大多細心,幫助同學解惑,讓同學能避開誤區,而且老師認真準備材料,讓同學能在溫習時複習補習材料,另外,老師能耐心教導同學,協助同學能透徹地理解學科知識. (Tutor 7588)
以前學校一直predict level 4,而且英文speaking係特別弱可能只有level3.但係補習啊sir有好多好好記嘅技巧apply去卷二卷四令我覺得做卷輕鬆左,而且每堂最後都會有speaking practice.最後好開心英文有5 而且最差嘅speaking有5*,真係覺得啊sir幫到我好多👍 (Tutor 5832)
之前一直覺得自己成績很差,溫書往往提不起勁,遇到難題的時候容易放棄,但後來我在尋補找了適合我的導師之後,成績逐漸得到改善,導師們都很耐心教導我,即使在家中我亦能夠以社交軟件問出我的問題,都很樂意解答我,最後我在文憑試中取得不錯的成績,很感謝一直教導我的導師們. (Tutor 3426)
我由一開始lv1,開始補呢位女導師,我都好慶幸遇到呢位導師,佢用適合我嘅方法教導我中文,首先系操卷,然後再針對我每一個有問題嘅位指證,再教我點先為之好,而且佢幫我分好每一份卷嘅温習時間,時間管理做得好好,最終由lv1升到lv3我真系好感激佢.亦都好高興係機緣巧合之下知道有呢個尋補嘅機構,令我有機會認識倒呢位老師,從而令我係Dse中文科獲取三級嘅成績.謝謝! (Tutor 4109)
補左ls好似真係幫到我👍🏻本來模擬預測我ls2,而且我ies都係岩岩合格,對呢科已經冇咩信心拎高分,所以搵你地私補,之前都講過miss好有心好給力,過左時都照同我補,又比哂佢既筆記我,比我溫,番到屋企即使有問題都可以wts番miss問,解答好詳細👍🏻👍🏻放榜果日見到呢個成績非常滿意😁雖然未能入u,但都好多謝尋補! (Tutor 2148)
一開始老師評分話我最多得Lv3,Lv4冇可能升到,我覺得呢個唔係我希望嘅成績,所以就搵左tutor circle嘅導師,一補就4個月,每堂都有大量嘅練習可以做,好似mock咁操卷,導師會改完之後會好仔細咁講邊到做得唔好邊到可以再做好啲,導師都會比唔同嘅concept words會俾我考試用,亦會同我分析過往嘅試題,最後可以係DSE攞到5都係靠佢,多謝晒. (Tutor 2686)
兩位老師都好好,好努力咁教我,又用心改我啲練習,英文文法教得好好, 中文亦有好多技巧比我到學.英文我底好差,所以老師教既基礎野好有用,又教左好多有用既詞語,所以分卷都進步左.中文主要教返dse要用既技巧,令我更加掌握考評局既要求,得到拎分既要訣.而且佢地都比左好多練習我做,令我可以持續咁溫習. (Tutor 2537 (CHI))
我叫Eva,來自一間band2尾的中學.一直以來英文好差,不懂拼音,作文tense錯到老師覺得無救.中四中五都覺得無乜所謂,吾緊要.到中六, 身邊有好多同學開始去補習社補習,我就開始有危機感. 自知自己英文極差, 上補習社都唔會聽得明佢哋嗰啲嘢,所以就想搵一個私補老師. 喺搵上尋補之前我係有一個不負責任不準時嘅補習老師,結果佢自己炒咗自己魷魚.某程度上尋補嘅miss係接咗上一個不負責任嘅老師嘅爛攤子. 所以我特別要讚揚Elaine,一個地區名校畢業既女孩.佢好盡心去教我地,上堂落堂都系,好快回覆wts.佢會Chur住我地交功課( 英文作文),教我地做paper.(特別係聆聽卷)喺佢幫我補習嘅日子,會見到自己成長. 佢係一個好盡心好盡力教學嘅人,佢過左鍾又吾額外收錢(曾經試過過咗兩個鐘),系一個真心教學既miss.呢5個月,喺佢努力教學下,加上我嘅勤力, 化腐朽為神奇將我由一個u嘅學生升到上lv.2, 唔使讀found dip,直上asso. 可能對好多人去過都唔算得啲咩嘢,但係對我一個英文底差到小學生都唔係嘅人,拎到呢個成績入到asso已經好心滿意足. (Tutor 2284)
中六啱啱開學嗰陣透過呢到同朋友一齊自組小組補英文 miss係hku year 1學生 本身都有幾個名校嘅學生 因為呢個緣故我地練speaking嘅時候都可以同佢地一齊練 令到練習更加有效果 今次dse miss都幫左我好多 我本身英文都ok 但係grammar同vocab比較差 成績一路都係predict得4左右 miss喺reading卷到幫左我好多 教左我啲skills令到我嘅paper 1嘅accuracy由5/6成分上到9成幾 今次paper 1都5**左☺ 以前一路都無補過英文 好好彩嗰陣做左呢個決定 喺到揾到個好好嘅miss幫我準備好dse 令我可以充滿信心咁去應付今次嘅考試 thank you! (Tutor 1114)
好多謝尋補幫我揾到咁好嘅老師!本身中五下學期被學校Predict攞Level 2真係好迷惘,原本諗住撞彩試下揾私補老師,無諗過最後竟然可以攞到level 4!!老師好有經驗,好有耐性,無嫌我學得慢,諗咗好多個方法去幫我.跟老師學左五個月,成績升得好快,學校老師都覺得好神奇.老師好有心,俾好多題目我做,想我操多啲快啲進步.多謝你啊Sir ! 好彩最後都冇辜負你. (Tutor 12507)
我小學嗰陣成績唔係咁好,升中嗰時好彩俾我升咗去Band 1英中,但成績跟得好辛苦,尤其係英文,初中嗰陣好洩氣,好似咩方法都行唔通,好彩中四媽咪係尋補揀咗Miss幫我補英文.記得一開始我好抗拒學英文,學習態度好差,但Miss 都好俾心機教我,鼓勵我,最後我由唔合格嘅成績變咗學校嘅上游.DSE仲可以攞到Level 5.如果唔係遇到Miss 我一定冇咁嘅成績. (Tutor 12883)
細個唔鐘意睇書,搞到中文好差.學校老師又教得好悶,所以我都好冇心機學.原本以為DSE死緊,好彩係到揾到 啊Sir ,先知原來中文冇想像中咁難,有技巧就可以好似計數咁砌.雖然我中六上學期先補,但成績進步得好快,學校pre我得Level 2 但放榜竟然有Level 4 !順利入到 U!我啲同學都覺得好離奇.多謝你啊 Sir 係你幫我創造奇蹟! (Tutor 13539)
上左中學之後數學就冇合格過,本身諗住渾渾噩噩咁過咗佢就算.但係有次考試得3X分就終於的起心肝揾老師,Peter Sir 好有經驗,可以跟據我嘅程度遂啲遂啲幫我,唔會好似一般補習社咁塞份Notes 俾我就算,記得我第一次合格嗰時真係好感動.如果唔係遇到 Peter Sir 我都唔敢想像自己可以合格!最後衝刺嗰陣Peter Sir 俾左好多題目我操,唔介意成日要幫我解題,放榜我竟然可以有Level 4.真係好多謝Peter Sir! (Tutor 12461)
通識對我嚟講真係好難,學校老師剩係識教內容,但我完全唔識答題技巧.所以通識成績好飄忽.去到中六終於頂唔順要搵老師補習.啊Sir 好有經驗,筆記好豐富,好清𥇦.原本剩係識背例子,跟咗啊 Sir 先知原來好多野要學.之後啲成績終於穩定返,一路到去考DSE.好彩有啊 Sir 我先拎到個Level 5,如果唔係都唔知點算. (Tutor 13101)
我成日好怕講英文,驚講錯俾人笑.一直以嚟英文成績認真麻麻,係合格邊緣徘徊.去到中六先真係識驚,驚最後得Level 2.最後揾到Miss Lui 幫我補.初初驚佢會嫌我渣啲濟,但Miss 反而鼓勵我,叫我唔好灰心.佢好有耐性咁教我,從我啲Grammar 開始執,仲教咗我好多答題技巧.慢慢我都對英文有啲信心,Oral 都好有進步.最後DSE 都可以攞到個Level 3,真係好多謝Miss Lui ! (Tutor 13670)
中三嗰時揀咗Bio 以為剩係背野就得,點知一上到去就炒曬,先知原來Bio 咁難.原本好灰心,以為自己揀錯科.好彩係尋補到搵到啊 Sir,學校老師剩係識講Past Paper ,但啊 Sir 會自己整 notes 好有心機教.佢知我唔合格,從低講起.補左三個月就冇試過唔合格,成績仲一直升,中六上學期考試仲試過Bio攞全級第三.最後放榜仲有 5* 如果冇咗啊 Sir 我一定得Level 2,3,真係好多謝啊 Sir ! (Tutor 13224)
細細個就好中意科學野,所以中三揀咗Physics.上到去成績唔錯,但一直kick咗係Level 5樽頸位.我好想攞星,但又揾唔到人幫手.好彩中六嗰時揾到Miss ,Miss 好勁攞 5**,佢教咗我好多技巧,又同我分享佢嘅考試經驗.最後衝刺階段仲同我操卷,解卷,最於放榜攞到 5** ,真係好多謝Miss 幫我完夢! (Tutor 12550)
私補及自組四大優勢
彈性課堂
價錢經濟
互相學習
精英導師
九月份成功配對之導師成績(高中科目)*
5*及5**百分比
5**百分比
*數據由每月的成功配對個案數字計出.
更新日期: 2019年10月3日.


text:
Luna在拉丁語中代表月亮,西方有月亮女神,東方有月老,她們都是祝福與守護一對對的戀人.這亦是我們的冀望,透過按下快門記錄大家美好甜蜜的一刻,以照片形式保存那份真摯細膩的情感.
Luna Wedding 屬香港婚紗攝影公司,提供本地及海外婚紗拍攝,婚禮攝影,錄影,化妝服務.
我最欣賞Luna Wedding嘅地方係絕對唔hard sell,成個過程好soft好友善.我以前去婚展有接觸過其他公司,有啲真係好chur好chur,而對比起Luna Wedding就好okay,感覺非常良好.所以我由原本嘅pre wedding,一路加一路加,加到big day擺酒,註冊都係搵佢哋幫手.🤣 Luna Wedding嘅政策同套餐都好flexible,唔會迫我一定要跟足套餐啲嘢,如果我有某啲item用唔到都可以轉其他嘢.佢哋因應客人嘅要求作出調整嘅依一點都好難得.至於回覆訊息方面,雖然未必好快覆到但都明白嘅,我都知佢哋盡咗力回覆咁多客人嘅疑問.😉
Luna Wedding pre wedding本身包嘅衫係普通款嘅,你可以另外加錢揀其他,我哋就無再加錢,因為我哋都有帶自己衫去影.同埋普通款嘅男裝都比較少,雖然都知出面啲舖頭都係咁,不過如果多少少就更加好啦.😌我哋影pre wedding當日勁唔好彩黑雨,本身係outdoor嘅,咁就唯有係studio影住先.佢哋嘅場有幾個,有近期好興嘅土耳其風,韓式文青風,書架corner等等.咁因為我當日係著咗素色casual wear先嘅,同土耳其風都好夾.去到下晝停雨就出返去影外景,我就自己額外book咗間賣歐洲古董嘅店舖,大館同維港嘅帆船,因為加咗時間所以都一日去得完三個地方.😆
影Pre wedding嘅時候攝影師唔會要求我哋夾硬擺pose或者夾硬笑,佢係會引導我哋自然咁笑,亦都會教我哋擺啲pose嘅.睇返啲相原來我都有少少寒背,如果當時攝影師可以提一提我就好啦.🤭 化妝師反而係令我幾有驚喜,老實講我試妝嘅時候都係覺得普通,但礙於唔想係出面搵化妝師又洗一筆錢,所以就決定同化妝師講返我嘅意見,又send埋相比佢睇究竟我有咩要求.到真係pre wedding嘅時候係煥然一新嘅感覺,真係好唔同.所以大家要記住多啲同化妝師溝通,咁先可以有你自己理想嘅效果.⭐因為pre wedding我都真係幾滿意佢,所以後來連註冊,擺酒同朋友party都係搵佢幫我化.不過,都希望化妝師可以提供多少少頭飾比新娘子啦,有啲裝飾會令到成個妝更加perfect.🥰
至於pre wedding完咗之後執相果part,因為成個過程都幾趕急,時間好少,所以我都冇睇佢哋執成點就直接攞咗相簿,後來先發現原來係船上嘅相有啲細節位未執好.不過大體嘢例如係天氣,色調都好好.我哋同佢哋反映咗之後佢哋都好nice咁答應重新幫我改完再印過本相簿.☺佢哋咁nice,所以我都冇理由唔繼續搵佢哋做big day啦.雖然我註冊係兩個鐘都有少少趕,但係攝影師都有盡力幫我哋兩個人影啲單獨照嘅.相信一般攝影師都係主力想影新人嘅,不過我自己個preference反而係想呈現返同賓客係婚禮嘅互動,我自己又無同攝影師講,所以最後同賓客影嘅相就有少少唔夠.不過依個都係每個人喜好唔同仲有溝通唔夠多嘅關係啦,所以大家要記得同攝影師,化妝師講返自己嘅要求呀~
謝謝你的讚賞和建議,😜我們都好開心可以由pre wedding一直見證到你們結婚,祝你們繼續甜甜蜜蜜蜜,幸福美滿!🎎💞
一開始留意到Luna Wedding係因為我自己都係叫Luna,我老公見到覺得好有緣份.籌備婚禮嘅初期點都會有比較過其他公司,對比之下發覺都係Luna Wedding嘅職員nice,服務質素高質啲!🤭後來睇到其他人對佢哋嘅comment都係好正面.而我自己睇到嘅相都係好靚嘅,尤其係我想影秋景,睇過佢哋之前客人嘅秋景相都覺得好符合心意.❤幾種因素集合埋一齊就係我會選擇Luna Wedding嘅原因啦.我哋比咗訂金之後,佢哋就開咗嘅專屬我哋嘅whatsapp group,比我哋講下自己要求.後來開會同揀衫嘅時候佢哋都好盡力咁配合,滿足我嘅要求,反映到佢哋真係以客人為先.👍🏼拍攝當日成個流程都好順利,最靚係下白泥嘅日落相,好唯美.我自己本身唔係特別鍾意影相,有擔心過會唔會唔自然,但睇相之後見到個效果好到係超出預期,唯美之餘,光暗控制都好好.😍靚到我同老公決定額外價錢要多30張,變60張.🤩Package入面係包埋化妝師嘅,化妝師都係好辛苦跟足我全日,隨時standby幫我補妝,甚至教我擺pose添!因為pre-wedding嘅體驗好好,所以我哋都決定join埋big day😎
好感謝你對我地團隊的信任, 見到新人們影相過程開心之餘, 對相片又滿意, 我們都好感動, 希望當天你們可以留下一個難忘的回憶, 祝福你們😊


text:
去英國留學必備嘅Apps!
今日要推薦嘅係黎到英國必備嘅幾個免費apps! 唔知大家鐘唔鐘意睇呢類實用資訊呢?始終大部分人都應該留咗喺香港讀大學,所以我都唔知有冇人想睇呢類post😂 等我試驗吓先~ 1. Citymapper Google Map大家就用得多,但我覺得Citymapper某程度上係比Google Map優勝嘅.首先,佢會顯示畀你睇揀唔同方法去搭車個價錢會係咩.佢亦都會話你知喺邊個車卡到上車會最近你要出嘅嗰個地鐵出口.佢仲會話埋畀你知出邊個出口架,啱曬d路癡😂 另外,如果你要步行去一個地方嘅話,佢會幫你計你可以消耗倒幾多卡路里(啱曬d衝上健康嘅人哈哈)🤪 佢都更加清楚顯示倒d巴士/tube仲有幾多分鐘會到(個人覺得佢呢個顯示user-friendly過Google Map). 2. Tube Map 呢個app顧名思義其實就係有曬成個tube map,然後你就可以輸入你想去嘅地方,佢就會幫你計算車程需時幾耐同埋點樣答係最快.佢都可以顯示仲有幾多分鐘有車到. 3. UNiDAYS/ Student Beans 呢個app入面有超多學生優惠😍 基本上咩野category嘅鋪頭涵蓋倒!超正呀!佢d優惠係for online shopping and/ in store用嘅,所以都好方便. 4. Amazon 英國就冇香港咁方便,唔係所有野隨處都可以買到.Amazon基本上咩野都有得賣,連groceries都有😂 學生仲可以免費用半年Amazon Prime,即係可以免運費同快d運到畀你咁,超好!


text:
午餐:水蜜桃 南瓜 南瓜飯波
今日再整飯波,亦都好成功!好開心終於整到實淨啲嘅飯波啦!
Snack : 香蕉班戟
媽媽第一次整,都係上網學.雖然網上有教只用香蕉+蛋黃都可以整到,但今次我就試下用全蛋,因為細佬之前已經食過少少全蛋(大人食物),唔覺得有咩敏感,所以就大膽咁俾佢試下啦!
結果呢,第二日竟發現佢雙手同背脊都出左好多細細粒既紅點!
所以我諗都係唔好俾蛋白佢食住啦!
晚餐:菜心,菜心飯波
因為有D懶,所以個飯波只係加左自己切碎既菜心,撈埋入D飯度整成波波.
唔知係咪因為用返普通米,所以唔係咁實淨呢?!
再加上呢位BB唔係好想食野咁噃~
一開始就已經唔願拎黎食,我拎起引佢,佢就有拎黎食.
不過都只肯食兩三條,同埋揸爛D飯,跟住就唔肯食啦~(扭計喊)
最近買咗個video editor,試用版有水印我唔鍾意,所以用咗80大元去買!不過效果唔太理想,唔係修得唔好,而係有時用心打咗好多字之後,竟然可以突然間冇咗一半!可能係我條片太長啦!但都冇可能咁樣㗎嘛!我仲好有心機咁一而再,再而三咁打過哂!總共冇咗3,4次.最後我太攰啦!放棄咗一啲字幕…但真係嬲嬲哋呀!
Anyway,細佬食嘢嘅片暫時冇出事,可能真係因為片長比較短啦…整咗今日全日精華片段!去片~~


text:
近期,TVB午夜時段重播劇集《斗氣一族》,喺劇集播出之后,勾起觀眾們滿滿嘅嘢之外,劇中嘅好多演員都再次畀觀眾們關注,有啲演員到而家還拍戲,有D就已經淡出咗幕前.
其中一位演員何嘉麗,佢喺劇中飾演嘅系秘書,何嘉麗作品《義唔容情》中飾演黃日華嘅義妹,所以喺九十年代,何嘉麗都系唔少人追劇嘅熟面孔.
不過現實中何嘉麗嘅童年時期好噉坎坷,得到號稱TVB男神之一嘅喬宏嘅幫助佢度過難關.
何嘉麗1986年參加TVB電視小姐選舉入行十二年,現實生活中做過輔警,入行后佢多數飾演女CID,仲有“御用女警”之稱,何嘉麗當時都出演熱播劇,《新扎兄一九八八》,《我系黃飛鴻》與及《刑事偵緝檔案》系列中嘅芬女毛德芬.
但最令觀眾印象深刻嘅作品當屬《義不容情》嘅陳少玲,劇中背景坎坷,角色經歷畀人覺得心痛.
現實生活中,何嘉麗真系戲如人生,童年黑暗,中學老竇因出軌而拋妻棄子,所以阿媽獨自一人帶大仔女,何嘉麗作為姐姐都周時同媽咪分擔嚇家務,單親家庭中長大,缺少家庭溫暖.
離婚后每次阿媽遇上了煩心事就系會攞佢嚟出氣,妹妹喺中學時期又好叛逆仲離家出走,何嘉麗與妹嘅關系疏遠咗.呢啲背景下,何嘉麗以前好自卑嘅,好冇安全有.何嘉麗自曝因為呢啲有過自殺念頭,但喺最后撐住咗.
喺噉嘅家庭中,何嘉麗喺步入婚姻殿堂嘅人生大事中老豆都冇参与,不過喺入行之后嘅佢喺藝人之家識咗喬宏與及佢太太,佢哋夫妻二人將何嘉麗當系自己個女噉對待.
后尾佢爸爸系透過朋友嚟告知何嘉麗患自己胃癌即將過身,表示想喺臨終前可以見上佢哋一面,得知原來佢畀“小三”呃去曬所有錢,佢兩次試圖自殺,睇住病床上老豆,何嘉麗嘅心瞬間就軟,佢選擇咗原諒,花4个月去陪伴,直至過身.舊年嘅時候何嘉麗罕見現身公眾活動.
喺訪問中何嘉麗表示佢人生中,爸爸呢個角色對于佢嚟講缺席好耐,佢想對爸爸話一句「爸爸我依然系好愛你”.
即管何嘉麗嘅經歷好唔開心,但好在佢生性樂觀,而喺何嘉麗嘅事業上,佢其實早喺1999年就退出咗娛樂圈,喺2007年結婚之后就同老公移居到加拿大過住幸福簡單嘅日子,我哋都祝佢可以一直幸福快樂落去!


text:
3月先參加左第一次真道一年級迎新日,話咁快就到part 2.上回個形式似簡介會咁介紹學校特色,今次就以課堂形式比小朋友親身體驗小學課堂係點.
曹校長致辭時話今日小朋友好幸福:自己細個果陣佢爸爸淨係帶左佢返第1日學,之後就無乜理佢返學返成點.校長建議大家最重要做2件事-第一要做好role model比小朋友睇,第二要同學校一齊齊心教.當然有野係學校先學到,但亦有好多野係屋企先教到,話返比我地咁多個家長聽:唔好以為過左9月就可以「曹校長,我個仔/囡就交比你了」.
之後到左分組時間,全部人分成8組咁試4堂唔同科目.上晒4堂仲有得儲襟章添.
英文堂:English is FUN!
我地第一堂先上英文堂,外藉老師教phonics – oa:
個老師講左一個故事(好似一個伊索寓言),大約係:有隻叫Joe既goat行行下road睇到有一loaf面包,佢想執點知跌左落個窿;好彩有個人路過個oak tree之後見到Joe goat,結果又用coat又用boat救返Joe goat,仲大家share埋個面包一齊整toast.
老師一邊講個故仔一邊引入d生字,每講一個就叫d同學跟佢拼讀.個老師都幾生鬼,攪晒笑扮晒動物叫,贏到好多小朋友既笑聲(阿囡笑點好低,唔意外).
3D Pen
跟住到第2堂 – 呢堂唔知算唔算STEM? 大鄉里唔知原來有樣野叫做3D Pen,可以比你用支筆直接畫d膠出黎,d膠乾左就會凝結可以造型.睇睇呢條片你就明:
今次學校準備左d 圖案比小朋友跟住畫,仲特登整幾個for父親節既圖案比d小朋友冧下爸爸:
製成品:
科學堂:動手做磁石鴨
上次迎新日已經講左學校一年級科學堂就會比佢地做實驗;學校重視小朋友自己動手做,從中觀察同埋思考.今次試堂要做既一隻有磁石既鴨.睇個包裝同老婆上次淘果個STEM套裝有少少似曾相識:
阿囡跟老師指示好似砌模型咁砌返隻鴨出黎,都算幾簡單.老師一路會問d小朋友如果用個磁石棒移去隻鴨唔同位置隻鴨會有乜反應,從中引導小朋友自己發現同性相拒,異性相吸既磁石原理.
完成圖:
音樂堂:非洲鼓
最後一堂係音樂堂,係上次迎新日睇左d哥哥姐姐表演打非洲鼓,今次就直頭自己有得打.
真道既非洲音樂係其中一個聯課活動,同學一年級都可以揀黎玩.玩左鐘意又玩得好仲可以參加校隊,唔同年級可以學既非洲音樂都有唔同,唔單止得非洲鼓.
老師同幾個同學介紹左唔同既非洲音樂,跟住就請晒d小朋友一齊出去玩一齊夾.睇見個個小朋友都玩得好high好投入;弟弟臨走都要走埋去打返幾下.
尾聲
完晒4個活動跟手排隊買埋校服就走得,叫做玩左一個上午.仲記唔記得一開始話玩晒4堂有襟章送?我地看似微不足道既野,永遠都係小朋友反而會著緊既野.阿囡好興奮咁同我講: 「我儲晒7個呀!」,仲要我同佢地影相.當然,當有Disney Frozen襟章既時候,呢7個寫埋校訓既襟章唔排除會被擺埋一邊…….
好希望到左9月阿囡返學果陣,佢會好似今日咁enjoy返學既時間,笑住咁放學話我知佢玩左咩實驗學左咩英文故事,唔駛做功課同考試奴隸啦.
8月仲有part 3,唔知到時又有乜玩呢?


text:
2010年11月10日 星期三
新景園咖哩小廚
灣仔區有一間食咖哩豬扒食到出哂名既舖頭,佢地既豬扒,超級好味,好鬆化,一咬就可以咬開,而且肉汁還在,醃料味道令我更加愛上.如果你第一次去,你一定覺得這間舖頭環境真係好一般,仲有D殘舊添,一看入去,可能都未必想入去.坐下看看兩邊價錢牌,真係有股衝動想走添,因為一個咖哩豬扒飯要五十元,真係好貴.但只要你肯駛一次錢去食,一定愛上.
其實係附近番工既人都知道一樣野,午市係有特價外賣架,價錢平一半,咁正所謂一分錢一分貨啦,其實個一分貨只不過指豬扒既份量,堂食係有兩塊大豬扒,外賣只有一塊豬扒,質素當然一樣咁好啦.
呢到既豬扒配上咩汁都咁好味,如上所說,豬扒鬆化,味道好好.外賣咖哩汁比較稀,而且有D唔似堂食個D咁好味,似快餐店個D咖哩汁.
粟米汁好好味,想清D食呢個就岩啦,好Creamy的,配上豬扒真係一流.
呢到既茄汁係用新鮮蕃茄即刻炒既,味道絕對唔會好似只用茄汁煮出來咁假.
其實整體質素比以前都有少少下滑,不過好在豬扒沒有走樣,仍然咁美味,間唔中都會入去堂食,不過因為太多人既關係,我都以外賣為主.另外,呢到既干炒牛河都好好食,不過都係一句"貴得黎物有所值".
地址:灣仔春園街20號
訂閱: 張貼留言 (Atom)


text:
前排正式上路嘅「限塑令」,一共增加咗14種行業禁止提供免費膠袋,咁樣嘅環保手法令民間意見呈現兩極化,有啲人表示全面支持,亦有啲民眾抱怨出去買嘢太麻煩,不過從詢問訂製禮物統計落嚟,同環保息息相關嘅「訂製收納袋」詢問度大幅提升,買氣亦有顯著增加.
淨係訂製收納袋就分咗唔同類型唔同用途,最常見嘅就係可以同篋一齊用嘅箱上袋,除咗可以印特殊LOGO之外,而且體積細方便帶嘅關係,成為收禮物嘅人最鍾意嘅禮物之一.
而衫褲收納袋亦都係近期好hit嘅訂製禮物選擇,台灣人鍾意外遊嘅特性,令衫褲收納袋成為旅行最佳工具,睇下youtube有幾多個人喺教行李收納技巧就可以知道整理行李對好多人嚟講都係場噩夢,有咗衫褲收納袋可以話係事半功倍.
其中成長幅度最高嘅莫過於環保飲料提袋,手搖杯喺台灣人嘅生活中可以算係佔有重要嘅一席之地,幾乎一日一杯嘢飲嘅頻繁程度,所以飲料提袋變成咗好重要嘅角色,可以重複使用而且符合市面上中大杯嘅size,就連防水布同埋飲管收納位置都有注意到,就算唔係日日都會用到,但放喺袋到都唔會造成困擾.
隨住「環保」意識抬頭,唔同類型產品亦越嚟越講環保機能性,下次公司禮物不妨諗下有關贈品,大家一起試下令膠袋成為生命中嘅過去式!


text:
最近爆出好多單扶手電梯意外,今朝喺太和又發生咗單「扶手電梯食BB車轆事件」,真係諗起都怕怕,小妹搭扶手電梯時做少咗低頭族,搭到最尾近鐵板位置都「大步欖過」.唔好話意外,有時條電梯長啲啲,高啲啲,對於畏高嘅人嚟講,個心都會離一離唔敢向下望!有本地網站「電梯資料網」列出以下幾條香港電梯之最,搭過全部未?
最長戶外電梯:
1. 中環至半山自動扶手電梯系統
長到破埋健力士世界紀錄,無論遊客定本地人都鍾意去影相
2. 海洋公園登山電梯
每次搭親都唔敢向下望,真係好佩服啲遊客可以坐喺電梯級上面…
最長戶內電梯:
1. 香港知專設計學院
被學生稱為天梯,曾經發生過「炒電梯」意外,好在無人嚴重受傷.
2. MegaBox
基本上每次一踏入Megabox就會搭,趕住去IKEA食熱狗嘛!
3. 朗豪坊
搭上去時,又想望吓個大電視播緊乜,又怕擰轉頭,人生就係咁矛盾…
最長緩衝區電梯:新城市廣場
好似話緩衝區設計係要配合商場結構,每次過緩衝區,小妹都會不自覺「wow」一下…
講完最長,不如又睇吓香港其中一條最短,未透第二啖氣就已經搭完嘅電梯啦!
1. 綠楊坊
唔理長又好,短又好,特別是與小朋友同行的父母,坐扶手梯時要小心呀 !
資料來源:電梯資料網
延伸閱讀:
港島出名的長樓梯究竟有幾多級?入來數給你看
下一頁